1817 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
6 ΑΠΡΙΛΙΟΥ 1988 


ΤΕΥΧΟΣ ΔΕΥΤΕΡΟ 

ΠΕΡΙΕΧΟΜΕΝΑ 


ΚΕΦΑΛΑΙΟ Α'. 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δασμολογικές και φορολογικές απαλλαγές που εφαρμόζονται στις 
οριστικές εισαγωγές προσωπικών ειδών που ανήκουν σε ιδιώτες , 1 
Παροχή στα Ελληνικά πληρώματα εμπορικών πλοίων γραμμών 
εξωτερικού, ολικής ή μερικής απαλλαγής από φορολογικές επι¬ 
βαρύνσεις που οφείλονται στην εισαγωγή επιβατικών αυτοκινή¬ 


των ιδιωτικής χρήσης και ειδών οικοσκευής. 2 

Προσωρινή εισαγωγή ορισμένων μεταφορικών μέσων και ειδών 
ατομικής χρήσης . 3 


Πεδίο Εφαρμογής - Γενικοί Κανόνες. 

Άρθρο 1. 

1. Με την απόφαση αυτή καθορίζονται οι περιπτώσεις κατά τις 
οποίες παρέχεται απαλλαγή από δασμούς και λοιπούς φόρους για προ¬ 
σωπικά είδη που εισάγονται από ιδιώτες. 

2. Η απόφαση αυτή δεν παρέχει απαλλαγή από τους ειδικούς ή τους 
περιοδικά καταβαλλόμενους φόρους και τέλη που αφορούν την χρήση 
των προσωπικών ειδών στο εσωτερικό της χώρας, όπως π.χ. τέλη που 
εισπράττονται κατά την έκδοση άδειας κυκλοφορίας αυτοκινήτων, τέλη 
κυκλοφορίας αυτοκινήτων, τέλη ραδιοφωνίας, τηλεόρασης και λοιπά. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Α 245/11 (1) 

Δασμολογικές και φορολογικές απαλλαγές που εφαρμόζονται στις ορι¬ 
στικές εισαγωγές προσωπικών ειδών που ανήκουν σε ιδιώτες. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

α) Την οδηγία (83/183/ΕΟΚ) του Συμβουλίου της 28ης Μαρτίου 
1983, σχετικά με τις φορολογικές ατέλειες που εφαρμόζονται στις ορι¬ 
στικές εισαγωγές, από Κράτος μέλος, προσωπικών ειδών που ανήκουν 
σε ιδιώτες. 

β) Την Κανονισμό (ΕΟΚ) αριθ. 918/83 του Συμβουλίου της 28ης 
Μαρτίου 1983 για τη θέσπιση του κοινωτικού καθεστώτος τελωνεια¬ 
κών ατελειών. 

, γ) Την οδηγία (83/181/ΕΟΚ) του Συμβουλίου της 28ης Μαρτίου 
1983 για την απαλλαγή από το φόρο προστιθέμενης αξίας (ΦΠΑ) ορι¬ 
σμένων οριστικών εισαγωγών αγαθών. 

δ) Τις διατάξεις της Δ 264/23/8.3.85 Α.Τ.Ο. (ΦΕΚ 139/Β·/ 
18.3.85) που κυρώθηκε νομοθετικά με το Ν. 1591/86 (ΦΕΚ 50), 
όπως τροποποιήθηκε, συμπληρώθηκε και ισχύει. 

ε) Τις διατάξεις της Δ 5700/189/2.6.67 ΑΤΟ (ΦΕΚ 369/Β'/ 
6.6.67) και του άρθρου 36 του Ν. 1591/86 (ΦΕΚ 50) όπως ισχύουν. 

στ) Τις διατάξεις του άρθρου 2 της Δ. 1063/86 ΑΤΟ όπως αντικα- 
ταστάθηκε και συμπληρώθηκε με την Δ. 1305/86 ΑΤΟ και κυρώθηκε 
με το Ν. 1731/87 (ΦΕΚ 161). 

ζ) Την ΐ 1362/Α/25.9.87 απόφαση του Πρωθυπουργού «περί ανα- 
θέσεως αρμοδιοτήτων στον Αναπληρωτή Υπουργό Οικονομικών» 
(ΦΕΚ 535/8/5.10.87). 

Και με σκοπό την αντικατάσταση των προαναφερόμενων διατάξεων 
με τις διατάξεις της παρούσας απόφασης, ώστε να αντιμετωπίζονται 
ενιαία οι δασμοφορολογικές απαλλαγές στις οριστικές εισαγωγές προ¬ 
σωπικών ειδών που παρέχονται σε διάφορες κατηγορίες προσώπων, 
αποφασίζουμε: 


Άρθρο 2. 

1. Για την εφαρμογή των διατάξεων της παρούσας απόφασης, νοού¬ 
νται ως: 

α. «δασμοί»: οι δασμοί και οι φορολογικές επιβαρύνσεις ισοδύναμου 
προς δασμούς αποτελέσματος που εισπράττονται κατά την εισαγωγή, 
καθώς και οι γεωργικές εισφορές και άλλες επιβαρύνσεις που προβλέπο- 
νται στα πλαίσια της κοινής γεωργικής πολιτικής ή στα πλαίσια ειδικών 
καθεστώτων που ισχύουν για ορισμένα εμπορεύματα προερχόμενα από 
την μεταποίηση γεωργικών προϊόντων. 

β) «Λοιποί φόροι»: ο Φόρος Προστιθέμενης Αξίας (ΦΠΑ), οι ειδικοί 
φόροι κατανάλωσης, καθώς και κάθε άλλη επιβάρυνση που εισπράττε- 
ται κατά την εισαγωγή για την θέση σε ανάλωση (τελωνισμό) των εισα- 
γομένων αγαθών. 

γ. «συνήθεις κατοικία»: ο τόπος στον οποίο ένα άτομο διαμένει συνή¬ 
θως, δηλαδή τουλάχιστον εκατόν ογδόντα πέντε (185) ημέρες, συνεχείς 
ή όχι, ανά δωδεκάμηνο, λόγω προσωπικών και επαγγελματικών δε¬ 
σμών ή σε περίπτωση ατόμου χωρίς επαγγελματικούς δεσμούς, λόγω 
προσωπικών δεσμών, από τους οποίους προκύπτουν στενοί δεσμοί αυ¬ 
τού του ατόμου και του τόπου στον οποίον κατοικεί. 

Εν τούτοις, η συνήθης κατοικία ατόμου, του οποίου οι επαγγελματι¬ 
κοί δεσμοί βρίσκονται σε τόπο άλλο από τον τόπο των προσωπικών του 
δεσμών και το οποίο για τον λόγο αυτό, υποχρεώνεται να διαμένει δια¬ 
δοχικά σε διάφορους τόπους που βρίσκονται σε δύο ή περισσότερες χώ¬ 
ρες, θεωρείται ότι βρίσκεται στον τόπο των προσωπικών του δεσμών, με 
την προϋπόθεση ότι επιστρέφει τακτικά στον τόπο αυτό. Ο τελευταίος 
αυτός όρος δεν απαιτείται όταν το άτομο διαμένει σε μία χώρα για την 
εκτέλεση επαγγελματικής αποστολής με καθορισμένη διάρκεια. 

Η φοίτηση σε Πανεπιστήμιο ή άλλη Σχολή δεν συνεπάγεται μετα¬ 
φορά συνήθους κατοικίας. 

δ. «Όχημα δημόσιας χρήσης»: κάθε οδικό όχημα το οποίο σύμφωνα 
με τον τύπο κατασκευής του ή τον εξοπλισμό του, είναι κατάλληλο και 
προορίζεται για μεταφορές με ή χωρίς κόμιστρο: 

δέκα (10) ατόμων και άνω, στα οποία περιλαμβάνεται και ο οδη¬ 
γός, 

εμπορευμάτων, 

καθώς και κάθε άλλο οδικό όχημα ειδικής χρήσης, εκτός από την κα¬ 
θαυτό μεταφορά. 

ε. «οινοπνευματώδη προϊόντα»: τα προϊόντα (ζύθοι, οίνοι, απεριτίφ 
από οίνο ή οινόπνευμα, αποστάγματα, ηδύποτα ή οινοπνευματώδη 
ποτά κ.λπ.), τα οποία υπάγονται στις κλάσεις 22.03 έως 22.08 της 
συνδιασμένης ονοματολογίας. 

στ. «παραστατικό εισαγωγής»: το προβλεπόμενο τελωνειακό παρα¬ 
στατικό το οποίο κατατίθεται ή εκδίδεται κατά περίπτωση, για την θέση 
σε ανάλωση των εισαγωμένων προσωπικών ειδών, στο όνομα του δι¬ 
καιούχου προσώπου. 

ζ. «δικαιούχο πρόσωπο»: το πρόσωπο το οποίο θεμελιώνει δικαίωμα 
και έχει τις απαιτούμενες προϋποθέσεις για να τύχει των απαλλαγών 
που ορίζονται κατά περίπτωση σε κάθε ΚΕΦΑΛΑΙΟ της παρούσας από¬ 
φασης. 

η. «αρμόδια τελωνειακή αρχή»: το τελωνείο εισαγωγής στο οποίο κα¬ 
τατίθεται ή από το οποίο εκδίδεται κατά περίπτωση το παραστατικό ει¬ 
σαγωγής των προσωπικών ειδών. 

θ. «προσωπικά είδη»: τα είδη που προορίζονται για προσωπική χρήση 
του δικαιούχου και των μελών της οικογένειας του ή για τις ανάγκες 
του νοικοκυριού. 

Αποτελούν προσωπικά είδη, ιδίως: 

ι) τα «είδη οικοσκευής» δηλαδή, τα προσωπικά αντικείμενα περιλαμ- 
βανομένων του προσωπικού ηλεκτρονικού υπολογιστή (ΡΕΚ50ΝΑΕ 
ΟΟΜΡυΤΕΚ) και του ποδηλάτου, ο οικιακός ρουχισμός και τα είδη 
επίπλωσης και εξοπλισμού που προορίζονται για προσωπική χρήση του 
δικαιούχου και των μελών τη οικογένειας του ή για τις ανάγκες του νοι¬ 
κοκυριού του, 

ιι) τα «μέσα μεταφοράς», δηλαδή, 

- τα ιδιωτικής χρήσης οδικά οχήματα με κινητήρα (επιβατικά αυτο¬ 
κίνητα ή αυτοκινούμενα τροχόσπιτα) και τα οχήματα που ρυμουλκού- 
νται από αυτά (εκτός του ρυμουλκούμενου τροχόσπιτου). 

- τα ρυμουλκούμενα τροχόσπιτα. 

- τα μοτοποδήλατα ή οι μοτοσυκλέττες. 

- τα σκάφη αναψυχής και 

- τα ιδιωτικά αεροπλάνα. 

ιιι) τα «λοιπά είδη», δηλαδή. 

- οι οικιακές προμήθειες (αναλώσιμα είδη) Λου προορίζονται να κα- 
λύψουν τις πρώτες συνήθεις οικογενειακές ανάγκες. 

- τα οικόσιτα ζώα και 

- τα ιππευόμενα ζώα. 

Τα προσωπικά είδη, δεν πρέπει να παρουσιάζουν με το είδος ή την 
ποσότητά τους οποιοδήποτε εμπορικό ενδιαφέρον, ούτε να προορίζονται 
για οικονομική (επαγγελματική) δραστηριότητα. Αποτελούν πάντως 
προσωπικά είδη και τα φορητά όργανα μηχανικών ή ελεύθερων τεχνών 
που είναι σχετικά και απαραίτητα για την άσκηση του επαγγέλματος 
του δικαιούχου προσώπου. 

2. α. Τα προσωπικά είδη που εισάγονται από χώρες της Ευρωπαϊκής 
Οικονομικής Κοινότητας (ΕΟΚ), θα πρέπει να έχουν αποκτηθεί με τους 
γενικούς όρους φορολογίας που ισχύουν στην εσωτερική αγορά του κρά¬ 
τους μέλους από το οποίο προέρχονται και να μην τυχαίνουν, λόγω της 
εξαγωγής, καμμιάς απαλλαγής και καμμιάς επιστροφής των δασμών 
και λοιπών φόρων. 

β. Δεν απαιτείται να αποκτηθούν με τους γενικούς όρους εσωτερικής 
φορολογίας, τα προσωπικά είδη που έχουν αποκτηθεί σε ένα κράτος μέ¬ 
λος: 

- στα πλαίσια των διπλωματικών και προξενικών σχέσεων. 

- στα πλαίσια των αναγνωρισμένων διεθνών οργανισμών, με τους 
όρους και τις προϋποθέσεις που καθορίζονται από τις διεθνείς συμβάσεις 
για την ίδρυσή τους ή από τις συμφωνίες για τις έδρες τους. 

- στα πλαίσια των παραχωρήσεων που προβλέπονται από την συν¬ 
θήκη του Βορείου Ατλαντικού Συμφώνου, 

- στα πλαίσια της κληρονομικής διαδοχής. 

3. Οι διατάξεις της απόφασης αυτής, δεν εμποδίζουν την εφαρμογή 
των απαγορεύσεων ή περιορισμών εισαγωγής που ορίζονται από άλλες 
διατάξεις ή που δικαιολογούνται από λόγους δημόσιας ηθικής, δημό¬ 
σιας τάξης, δημόσιας ασφάλειας, προστασίας της υγείας και της ζωής 
των ανθρώπων και ζώων ή προφύλαξης των φυτών και λοιπά. 

ΚΕΦΑΛΑΙΟ Β\ 

Προσωπικά είδη που ανήκουν σε φυσικά πρόσωπα 

τα οποία μεταφέρουν την συνήθη κατοικία τους στην Ελλάδα. 

Άρθρο 3. 

1. Με την επιφύλαξη των άρθρων 4 έως 12, απαλλάσσονται από δα¬ 


σμούς και λοιπούς φόρους, τα προσωπικά είδη που εισάγονται από φυ¬ 
σικά πρόσωπα τα οποία μεταφέρουν πραγματικά την συνήθη κατοικία 
τους, από άλλη χώρα, στην Ελλάδα. 

2. Κατά παρέκκλιση της προηγουμένης παραγράφου για τα επιβα« 
τικά αυτοκίνητα ιδιωτικής χρήσης, κυλινδρισμού κινητήρα πάνω από 
1800 κυβικά εκατοστά ή με κινητήρα περιστρεφομένων εμβόλων 
(Χ^ΑΝΚΕΕ) πάνω από 1000 κυβικά εκατοστά, θα καταβάλλεται το 
ένα τρίτο (1/3) του ειδικού φόρου κατανάλωσης του ν. 363/76, όπως 
ισχύει (ΦΕΚ 152). 

Η ίδια μειωμένη φορολογική επιβάρυνση θα επιβάλλεται και για τα 
αυτοκινούμενα τροχόσπιτα ιδιωτικής χρήσης, κυλινδρισμού κινητήρα 
πάνω από 2000 κυβικά εκατοστά. 

Άρθρο 4. 

1. Η απαλλαγή του άρθρου 3 παρέχεται μόνο σε φυσικά πρόσωπα τα 
οποία είχαν τη συνήθη κατοικία τους εκτός Ελλάδος, τουλάχιστον κατά 
τα δύο (2) δωδεκάμηνα, πριν από τη μεταφορά της στην Ελλάδα. 

2. Πρόσωπο που βρίσκεται στην Ελλάδα για διάφορους λόγους και 
στη συνέχεια εκφράζει τη βούλησή του για να μεταφέρει τη συνήθη κα¬ 
τοικία του, μπορεί να τύχει των απαλλαγών του άρθρου 3, εφόσον: 

α. Μεταφέρει τη συνήθη κατοικία του στην Ελλάδα, το αργότερο 
μέσα σε διάστημα είκοσι τεσσάρων (24) μηνών από την ημερομηνία της 
άφιξής του στην Ελλάδα που θα ληφθεί υπόψη, και 

β. Πριν από την άφιξή του στην Ελλάδα που θα ληφθεί υπόψη, έχει τη 
συνήθη κατοικία του στο εξωτερικό, σύμφωνα με τα οριζόμενα στην 
προηγούμενη παράγραφο και συντρέχει η προϋπόθεση του στοιχείου (α) 
της παραγράφου 1 του άρθρου 5. 

3. Ένα πρόσωπο μεταφέρει πραγματικά τη συνήθη κατοικία του, 
όταν έρχεται και δημιουργεί στην Ελλάδα πλέον τους προσωπικούς και 
επαγγελματικούς του δεσμούς ή μόνο τους προσωπικούς του δεσμούς, 
κατά την έννοια που ορίζεται στο στοιχείο (γ) της παραγράφου 1 του άρ¬ 
θρου 2. 

Ως μεταφορά της συνήθους κατοικίας στην Ελλάδα για τον έλεγχο 
των προϋποθέσεων και τον υπολογισμό των προθεσμιών, λαμβάνεται η 
ημερομηνία εκείνη κατά την οποία εκδίδεται το πιστοποιητικό που ορί¬ 
ζεται στο άρθρο 29. 

Άρθρο 5. 

1. Με την επιφύλαξη της παραγράφου 4 του παρόντος άρθρου, η 
απαλλαγή του άρθρου 3, περιορίζεται στα προσωπικά είδη τα οποία: 

α. εφόσον πρόκειται για «μέσα μεταφοράς», βρίσκονταν στην κυριό¬ 
τητα του δικαιούχου προσώπου και χρησιμοποιήθηκαν από αυτό στον 
τόπο της προηγούμενης κατοικίας του, τουλάχιστον έξι (6) μήνες πριν 
μεταφέρει τη συνήθη κατοικία του στην Ελλάδα. 

β. εφόσον πρόκειται για «είδη οικοσκευής» και «λοιπά είδη», είναι και¬ 
νούργια ή μεταχειρισμένα και αποκτήθηκαν από το δικαιούχο πρόσωπο 
στον τόπο της προηγούμενης κατοικίας του πριν μεταφέρει τη συνήθη 
κατοικία του στην Ελλάδα, 

γ. προορίζονται για προσωπική χρήση του δικαιούχου και των μελών 
της οικογένειάς του ή για τις ανάγκες του νοικοκυριού του, 

δ. τελωνίζονται εφάπαξ ή τμηματικά, πριν περάσει δωδεκάμηνη (12 
μήνες) προθεσμία από την ημερομηνία μεταφοράς της συνήθους κατοι¬ 
κίας στην Ελλάδα. 

2. Αποδεικτικά στοιχεία για τη συνδρομή των προϋποθέσεων που 
ορίζονται στα στοιχεία (α) και (β) της προηγούμενης παραγράφου και 
της προϋπόθεσης που ορίζεται στην παράγραφο 2 του άρθρου 2, απαι¬ 
τούνται αποκλειστικά και μόνο για τα μεταφορικά μέσα. 

3. Σε περίπτωση που μεταφέρουν μαζί τη συνήθη κατοικία τους, τα 
μέλη μιας οικογένειας, η προϋπόθεση του στοιχείου (α) της παραγράφου 
1, για το εισαγόμενο ιδιωτικής χρήσης οδικό όχημα με κινητήρα (επι¬ 
βατικό αυτοκίνητο ή αυτοκινούμενο τροχόσπιτο), μπορεί να συντρέχει 
είτε στο σύνολό της, είτε αθροιστικά, σε οποιοδήποτε από τα μέλη της 
οικογένειας που μετοικούν μαζί. 

4. Κατά παρέκκλιση των οριζομένων στα στοιχεία (α) και (δ) της πα¬ 
ραγράφου 1 του παρόντος άρθρου και στην παράγραφο 2 του άρθρου 2 
και ανεξάρτητα αν είχαν στην κυριότητά τους και χρησιμοποιούσαν στον 
τόπο της προηγούμενης κατοικίας τους επιβατικό αυτοκίνητο ή αυτοκι¬ 
νούμενο τροχόσπιτο ιδιωτικής χρήσης, τα δικαιούχα πρόσωπα, από 
οποιαδήποτε χώρα και αν μεταφέρουν τη συνήθη κατοικία τους, μπο¬ 
ρούν με τις απαλλαγές του άρθρου 3 (με εξαίρεση την απαλλαγή από το 
ΦΠΑ), να παραλάβουν ένα ιδιωτικής χρήσης επιβατικό αυτοκίνητο ή 
αυτοκινούμενο τροχόσπιτο, εφόσον: 

α. έχουν άδεια οδήγησης αυτοκινήτου (Ελληνική ή αλλοδαπή) που να 

ισχύει πριν από τη μεταφορά της συνήθους κατοικίας τους στην Ελλάδα. 

Σε περίπτωση που μεταφέρουν μαζί τη συνήθη κατοικία τους, τα 
μέλη μιας οικογένειας, η άδεια οδήγησης αυτοκινήτου μπορεί να υπάρ¬ 
χει και σε άλλο μέλος της οικογένειας από αυτό στο όνομα του οποίου 
τελωνίζεται το αυτοκίνητο, 

β. αγοράσουν ιδιωτικής χρήσης επιβατικό αυτοκίνητο ή αυτοκινού¬ 
μενο τροχόσπιτο από χώρα εκτός Ελλάδος, έστω και μετά τη μεταφορά 
της συνήθους κατοικίας τους στην Ελλάδα, με τον όρο ότι ο τελωνισμός 
του θα γίνει μέσα σε εξάμηνη (6 μήνες) προθεσμία από την ημερομηνία 
μεταφοράς της συνήθους κατοικίας τους στην Ελλάδα, ή το αγοράσουν 
από εγχώρια αυτοκινητοβιομηχανία που λειτουργεί με τις διατάξεις του 
ΚΕΦΑΛΑΙΟΥ Α' του ν. I 573/85 (ΦΕΚ 20 I), μέσα στην προαναφερό- 
μενη εξάμηνη προθεσμία, και 

γ. καταβάλλουν στην Ελλάδα το Φ11Λ που αναλογεί στο συγκεκρι¬ 
μένο επιβατικό αυτοκίνητο ή αυτοκινούμενο τροχόσπιτο ιοντικής χρή¬ 
σης. 

Αρθρο 6. 

1. Οι απαλλαγές του άρθρου .1, παρέχονται συνολικά στην οικογέ¬ 
νεια. 

2. Δεν είναι δυνατή η παράδοση με τις απαλλαγές του άρθρου 3, πε¬ 
ρισσοτέρων του ενός (I) από τα ακόλουθα προσιοπικά είδη: 

- ιδιωτικής χρήσης οδικό όχημα με κινητήρα (επιβατικό αυτοκίνητο 
ή αυτοκινούμενο τροχόσπιτο) 

- μοτοποδήλατο ή μοτοσυκλέτα 

- ρυμουλκούμενο τροχόσπιτο (δεν είναι δυνατή η παράδοση ρυμουλ- 
κούμενου τροχόσπιτου, εφόσον έχει παραδοθεί αυτοκινούμενο τροχό¬ 
σπιτο, και αντίστροφα) 

- σκάφος αναψυχής 

- ιδιωτικό αεροπλάνο. 

Εξαιρούνται από τις απαλλαγές του άρθρου 3: 
α. τα οχήματα δημόσιας χρήσης, 

β. τα είδη που παρουσιάζουν με το είδος ή τον ποσότητά τους οποιο- 
δήποτε εμπορικό ενδιαφέρον ή που προορίζονται για οικονομική (επαγ¬ 
γελματικέ]) δραστηριότητα, με εξαίρεση τα φορητά όργανα μηχανικών 
ή ελεύθερων τεχνών που είναι σχετικά και απαραίτητα για την άσκηση 
του επαγγέλματος του δικαιούχου προσώπου, 

γ. τα οινοπνευματώδη προϊόντα, ο καπνός και τα προϊόντα καπνού, 
με εξαίρεση τις ποσότητες που προβλέπονται κατά περίπτωση από τις 
διατάξεις του άρθρου 60 του ν. 1402/83 (ΦΕΚ 167). 

Άρθρο 7. 

Περιορισμοί 

1. Τα προσωπικά είδη, με εξαίρεση «τα λοιπά είδη», που περιλαμβά¬ 
νονται με τις απαλλαγές του άρθρου 3, μέχρι να συμπληρωθεί τριετία 
από την ημερομηνία αποδοχής ή έκδοσης κατά περίπτωση του παρα¬ 
στατικού εισαγωγής, δεν επιτρέπεται, με οποιοδήποτε τρόπο τυπικό ή 
άτυπο: 

α. να μεταβιβαστούν, 
β. να εκμισθωθούν, 

γ. να αποτελόσουν αντικείμενο ενεχύρου ή χρησιδανείου, 
δ. να παραχωρηθεί η χρήση τους σε τρίτους, 
ε. να παραμένουν, έστω και για φύλαξη, σε χώρους εμπορίας παρο¬ 
μοίων ειδών ή, προκειμένου για αυτοκίνητα, και σε χώρους στάθμευσης 
αυτοκινήτων (ΡΑΚΚΙΝΟ) που είναι και χώροι εμπορίας αυτοκινήτων, 
και 

στ. προκειμένου για αυτοκίνητα, να οδηγούνται έστω και για μία μό¬ 
νον φορά από τρίτους, ανεξάρτητα της υπαιτιότητος ή όχι του δικαιού¬ 
χου προσώπου. 

2. Κατ’ εξαίρεση των οριζομένων στις διατάξεις του στοιχείου (στ) 
της προηγουμένης παραγράφου και του στοιχείου (γ) της παραγράφου 
1 του άρθρου 5, εκτός από το δικαιούχο πρόσωπο και την ή τον σύζυγον 
αυτού, επιτρέπεται να οδηγούν το ιδιωτικής χρήσης επιβατικό αυτοκί¬ 
νητο ή αυτοκινούμενο τροχόσπιτο και οι παρακάτω συγγενείς και των 
δύο συζύγων, ύστερα από έγγραφη έγκριση της αρμόδιας τελωνειακής 
αρχής: 

α. τα άγαμα ή έγγαμα παιδιά τους και οι σύζυγοι αυτών, 
β. οι γονείς τους. 

γ. τα άγαμα ή έγγαμα αδέλφια τους και οι σύζυγοι αυτών. 

Η έγριση της αρμόδιας τελωνειακής αρχής χορηγείται στο δικαιούχο 
πρόσωπο με την υποχρέωση να την τοποθετήσει εντός του αυτοκινήτου, 
αφού προηγουμένως ο δικαιούχος με υπεύθυνη δήλωσή του, δηλώσει 
εκείνα από τα παραπάνω πρόσωπα που επιθυμεί να οδηγούν το αυτοκί¬ 


νητό του και προσκομίσει τα απαραίτητα δικαιολογητικά από τα οποία 
αποδεικνϋεται ο βαθμός συγγένειας του με τα δηλούμενα πρόσωπα. 

3. Οι διατάξεις της παραγράφου 1 στοιχεία (ε) και (στ) και της παρα¬ 
γράφου 2 του παρόντος άρθρου, εφαρμόζονται αναδρομικά από 
11.6.86 για τις περιπτώσεις αυτοκινήτων που ήδη έχουν εισαχθεί και 
παραδοθεί με τις προϊσχύουσες διατάξεις, αλλά για τις περιπτώσεις αυ¬ 
τές, η έγγραφη έγριση της αρμόδιας τελωνειακής αρχής, που ορίζεται 
στην παράγραφο 2, απαιτείται από της εφαρμογής της απόφασης αυ¬ 
τής. 

Άρθρο 8. 

Άρση Περιορισμών. 

1. Ύστερα από έγριση της αρμόδιας τελωνειακής αρχής, αίρονται οι 
περιορισμοί της παραγράφου 1 του άρθρου 7, πριν από την παρέλευση 
της τριετίας, αφού προηγουμένως εισπραχθούν όλες οι δασμοφορολογι- 
κές επιβαρύνσεις από τις οποίες, σύμφωνα με το άρθρο 3, έτυχαν απαλ¬ 
λαγής τα προσωπικά είδη κατά την εφαρμογή, προσαυξημένες με τέλη 
εκπρόθεσμης καταβολής που θα υπολογισθούν από την ημερομηνία 
αποδοχής ή έκδοσης του παραστατικού εισαγωγής των προσωπικών ει¬ 
δών, μη εφαρμοζομένων στην προκειμένη περίπτωση των διατάξεων 
του ν.δ. 356/74 (ΦΕΚ 90) περί ΚΕΔΕ, ως προς το χρόνο που καθίστα¬ 
νται ληξιπρόθεσμα τα χρέη προς το Δημόσιο και ως προς το χρόνο έναρ¬ 
ξης υπολογισμού των τελών εκπρόθεσμης καταβολής. 

2. Σε περίπτωση θανάτου του δικαιούχου προσώπου, πριν από την 
παρέλευση της τριετίας, αίρονται οι περιορισμοί της παραγράφου 1 του 
άρθρου 7, μετά το θάνατο του δικαιούχου προσώπου, εφόσον δεν έχει 
διαπιστωθεί προηγουμένως παράβαση των περιορισμών αυτών. 

Άρθρο 9. 

Παραβάσεις 

1. Η παράβαση των διατάξεων του άρθρου 7, είναι απλή τελωνειακή 
παράβαση. 

2. Σε περίπτωση παράβασης των διατάξεων του άρθρου 7, αίρεται 
αναδρομικά, από της εισαγωγής των προσωπικών ειδών, η χορηγη- 
θείσα κατά το άρθρο 3 απαλλαγή και οφείλονται άμεσα: 

α) όλες οι δασμοφορολογικές επιβαρύνσεις από τις οποίες, σύμφωνα 
με το άρθρο 3, έτυχαν απαλλαγής τα προσωπικά είδη κατά την εισα¬ 
γωγή, προσαυξημένες με τέλη εκπρόθεσμης καταβολής που θα υπολο¬ 
γιστούν από την ημερομηνία αποδοχής ή έκδοσης του παραστατικού ει¬ 
σαγωγής των προσωπικών ειδών, μη εφαρμοζομένων στην προκειμένη 
περίπτωση των διατάξεων του Ν.Δ. 356/74 περί ΚΕΔΕ, ως προς τον 
χρόνο που καθίστανται ληξιπρόθεσμα τα χρέη προς το Δημόσιο και ως 
προς τον χρόνο έναρξης υπολογισμού των τελών εκπρόθεσμης καταβο¬ 
λής, και 

β) πρόσθετο τέλος, ίσο, με το σύνολο στο ακέραιο, των δασμοφορολο- 
γικών επιβαρύνσεων που αναλογούν στα εισαχθέντα προσωπικά είδη, 
την ημερομηνία αποδοχής ή έκδοσης του παραστατικού εισαγωγής. 

3. Υπόχρεοι για την καταβολή, των προσαυξημένων δασμοφορολο- 
γικών επιβαρύνσεων και του πρόσθετου τέλους που ορίζονται στην 
προηγούμενη παράγραφο, είναι αλληλέγγυα και σε ολόκληρο, το δι¬ 
καιούχο πρόσωπο και ο κάτοχος των προσωπικών ειδών. 

Ο κάτοχος διώκεται με βάση τη βεβαίωση που έχει κάνει η αρμόδια 
τελωνειακή αρχή στο όνομα του δικαιούχου προσώπου, με απλή μόνο 
πράξη μνείας του ονόματος του κατόχου επί του παραστατικού εισαγω¬ 
γής των προσωπικών ειδών, μετά την διαπίστωση της παράβασης. 

4. Σε περίπτωση που η διαπίστωση της παράβασης γίνει από τελω- 
νειακή αρχή άλλη από εκείνη της εισαγωγής των προσωπικών ειδών, η 
σχετική έκθεση διαπίστωσης της παράβασης, στέλνεται αμέσως στο αρ¬ 
μόδιο τελωνείο εισαγωγής, το οποίο εκδίδει στη συνέχεια καταλογι- 
στική πράξη και μεριμνά για την είσπραξη όλων των οφειλών που προ¬ 
κύπτουν από την παράβαση, σύμφωνα με την παράγραφο 2 του παρό¬ 
ντος άρθρου. 

5. Η καταλογιστική πράξη εκδίδεται, αφού τηρηθεί η διαδικασία που 
προβλέπεται από την παράγραφο 3 του άρθρου 99 του Τελωνειακού 
Κώδικα. 

Το δικαίωμα για έκδοση καταλογιστικής πράξης, ασκείται κατ’ αρ¬ 
χήν μέσα στην προθεσμία που ορίζει η διάταξη του στοιχείου (α) της πα¬ 
ραγράφου 4 του άρθρου 99 του Τελωνειακού Κώδικα, σε περίπτωση δε. 
που η διαπίστωση της παράβασης γίνει μέσα στο τελευταίο εξάμηνο της 
ως άνω προθεσμίας, αυτή δεν συμπληρούται πριν περάσει ολόκληρο 
έτος από της χρονολογίας της πράξης διαπίστωσης της παράβασης. 

6. Η βεβαίωση προς είσπραξη (ταμειακή) των οφειλομένων δασμό- 

φορολογικών επιβαρύνσεων καθώς και των τελών εμπρόθεσμης κατα¬ 
βολής αυτών που ορίζονται στο στοιχείο (α) της παραγράφου 2 του πα¬ 
ρόντος άρθρου, γίνεται ταυτόχρονα με την έκδοση της καταλογιστικής 
πράξης επιβολής του προσθέτου τέλους που ορίζεται στο στοιχείο (β) της 
παραγράφου 2 του παρόντος άρθρου. 

7. Η εμπρόθεσμη άσκηση προσφυγής, δεν αναστέλει την είσπραξη 
των οφειλομένων δασμοφορολογικών επιβαρύνσεων και των τελών εκ- 
πρόθεσης καταβολής αυτών που ορίζονται στο στοχείο (α) της παραγρά¬ 
φου 2 του παρόντος άρθρου. 

Για την είσπραξη των απαιτήσεων τούτων, έχουν εφαρμογή κατά τα 
λοιπά, πλήρως οι διάταξεις του ν.δ. 356/74 περί ΚΕΔΕ. 

8. Το πρόσθετο τέλος που ορίζεται στο στοιχείο (β) της παραγράφου 
2 του παρόντος άρθρου, είναι άμεσα απαιτητό και η εμπρόθεσμη 
άσκηση προσφυγής, δεν αναστέλει την είσπραξη του τριάντα τα εκατό 
(30%) αυτού. 

9. Τα προσωπικά είδη, για τα οποία διαπιστώνεται παράβαση, ανε¬ 
ξάρτητα από τα επιτρεπόμενα κατά το Ν.Δ. 356/74 μέτρα, υπόκεινται 
αμέσως σε προσωρινή συντηριτική δέσμευση, με πράξη της τελωνεΐακής 
αρχής που διαπίστωσε την παράβαση. 

Η δέσμευση αυτή που ισχύει μέχρι την τυχόν, σύμφωνα με το Ν.Δ. 
356/74, κατάσχεσή τους, συνίσταται: 

α) για μεν τα «μέσα μεταφοράς», σε σφράγιση και ακινητοποίηση αυ¬ 
τών από την τελωνειακή αρχή που διαπίστωσε την παράβαση, σε τελω¬ 
νειακό χώρο. Κατά την κρίση της τελωνεΐακής αρχής που διαπίστωσε 
την παράβαση, η σφράγιση και ακινητοποίηση των μέσων μεταφοράς, 
μπορεί να γίνει σε χώρο δημόσιο ή ιδιωτικό και πάντοτε με την ευθύνη 
και την οικονομική επιβάρυνση του δικαιούχου προσώπου και του κατό¬ 
χου των μέσων μεταφοράς, σε ολόκληρο. 

β) για δε τα «είδη οικοσκευής», σε φύλαξη αυτών σε τελωνειακό 
χώρο, με οικονομική επιβάρυνση του δικαιούχου προσώπου και του κα¬ 
τόχου αυτών, σε ολόκληρο. 

10. Σε περίπτωση που δεν καταβάλλονται τα. κατά τις παραγράφους 
7 και 8 του παρόντος άρθρου, αμέσως απαιτητά ποσά, εφαρμόζονται οι 
διατάξεις του Ν.Δ. 356/74. περί αναγκαστικής είσπραξης των απαιτή¬ 
σεων τούτων του Δημοσίου, για μεν την απαίτηση της παραγράφου 7. 
μετά την πάροδο δεκαπέντε (15) ημερών από της σύμφωνα με το νόμο 
βεβαίωσης προς είσπραξη (ταμειακής) για δε το ληξιπρόθεσμο ποσό της 
απαίτησης της παραγράφου 8. μετά την πάροδο δεκαπέντε (15) ημε¬ 
ρών από της κοινοποίησης της καταλογιστικής πράξης. 

11. Κάθε άλλη παράβαση των διατάξεων της απόφασης αυτής, εφό¬ 
σον γίνεται με σκοπό να στερήσει το Δημόσιο από δασμοφορολογικές 
επιβαρύνσεις που οφείλονται κατά την εισαγωγή, αποτελεί λαθρεμπορία 
και διώκεται ποινικά και διοικητικά, σύμφωνα με τις σχετικές διατάξεις 
του Τελωνειακού Κώδικα. 

Άρθρο 10. 

1. Κατά παρέκκλιση των διατάξεων του στοιχείου (δ) της παραγρά¬ 
φου 1 του άρθρου 5, η απαλλαγή του άρθρου 3, μπορεί να παρασχεθεί 
για τα προσωπικά είδη που εισάγονται πριν ο ενδιαφερόμενος μεταφέρει 
την συνήθη κατοικία του στην Ελλάδα, εφόσον αυτός αναλάβει την υπο¬ 
χρέωση να την μεταφέρει πράγματι σε προθεσμία έξι (6) μηνών από την 
ημερομηνία αποδοχής ή έκδοσης του παραστατικού εισαγωγής των 
προσωπικών ειδών. 

2. Με την ίδια παραπάνω υποχρέωση της παραγράφου 1, μπορεί να 
παρασχεθεί η απαλλαγή του άρθρου 3, για τα προσωπικά είδη που με¬ 
ταφέρει ο ενδιαφερόμενος στην Ελλάδα, στην περίπτωση που, λόγω των 
επαγγελματικών του υποχρεώσεων, εγκαταλείπει τη χώρα όπου είχε 
την συνήθη κατοικία του χωρίς ταυτόχρονα να μεταφέρει τη συνήθη κα¬ 
τοικία του στην Ελλάδα. 

3. Η παράδοση των προσωπικών ειδών, σύμφωνα με τις παραγρά¬ 
φους 1 και 2 του παρόντος άρθρου, γίνεται με την λήψη χρηματικής ή 
τραπεζικής εγγύησης για τους οφειλόμενους δασμούς και λοιπούς φό¬ 
ρους. Για την οριστικοποίηση της απαλλαγής και την λύση της εγγύη¬ 
σης, ο ενδιαφερόμενος πρέπει να παρουσιαστεί στην αρμόδια τελωνειακή 
αρχή μέσα στην εξάμηνη προθεσμία και να προσκομίσει το προβλεπό- 
μενο από το άρθρο 29 πιστοποιητικό, προκειμένου να διαπιστωθεί αν εί¬ 
ναι δικαιούχο, της απαλλαγής του άρθρου 3, πρόσωπο. 

4. Αν ο ενδιαφερόμενος δεν μεταφέρει πράγματι τη συνήθη κατοικία 
του στην Ελλάδα, μέσα στην προβλεπόμενη εξάμηνη προθεσμία που ορί¬ 
ζεται στην παράγραφο 1, καταπίπτεται η εγγύηση και εισπράττονται οι 
δασμοί και λοιποί φόροι, που οφείλονται την ημερομηνία αποδοχής ή έκ¬ 
δοσης του παραστατικού εισαγωγής των προσωπικών ειδών. 

5. Για τα προσωπικά είδη που παραδίνονται με τις παραγράφους 1 
και 2 του παρόντος άρθρου, η προϋπόθεση του στοιχείου (α) της παρα¬ 


γράφου 1 του άρθρου 5 ελέγχεται με βάση την ημερομηνία αποδοχής ή 
έκδοσης του παραστατικού εισαγωγής των προσωπικών ειδών που πα¬ 
ραδίνονται. 

Οι προθεσμίες που ορίζονται στις παραγράφους 1 στοιχείο (δ) και 4 
στοιχείο (β) του άρθρου 5 για την εισαγωγή των υπολοίπων προσωπι¬ 
κών ειδών και η περιοριστική προθεσμία της παραγράφου 1 του άρθρου 
7, υπολογίζονται από την ημερομηνία κατά την οποία ο ενδιαφερόμενος 
μεταφέρει πράγματι την συνήθη κατοικία του στην Ελλάδα. 

Άρθρο 11. 

1. Οι διατάξεις που ορίζονται στα στοιχεία (α), (β) και (γ) της παρα¬ 
γράφου 1 του άρθρου 5 και οι περιοριστικές διατάξεις του άρθρου 7, δεν 
έχουν εφαρμογή για τα πρόσωπα που αναγκάζονται λόγω εξαιρετικών 
πολιτικών περιστάσεων να μεταφέρουν τη συνήθη κατοικία τους στην 
Ελλάδα. 

2. Στα πρόσωπα της προηγουμένης παραγράφου παρέχεται απαλ¬ 
λαγή από δασμούς και λοιπούς φόρους και για τα είδη που ορίζονται στα 
στοιχεία (α) και (β) της παραγράφου 3. του άρθρου 6. αλλά σε περί¬ 
πτωση εφαρμογής του παρόντος άρθρου, παραδίνεται μόνον ένα (1) 
οδικό όχημα με κινητήρα, δημόσιας ή ιδιωτικής χρήσης. 

3. Με αποφάσεις του Υπουργού Οικονομικών, καθορίζονται τα πρό¬ 
σωπα που υπάγονται στις διατάξεις του παρόντος άρθρου, καθώς και οι 
προϋποθέσεις εφαρμογής αυτού. 

Άρθρο 12. 

ΕΛΛΗΝΕΣ ΚΑΙ ΟΜΟΓΕΝΕΙΣ ΠΟΛΙΤΙΚΟΙ ΠΡΟΣΦΥΓΕΣ 

1. Στα πρόσωπα του παρόντος Κεφαλαίου, υπάγονται και οι Έλλη¬ 
νες κοκ ομογενείς πολιτικοί πρόσφυγες στους οποίους παρέχονται οι 
απαλλαγές του άρθρου 3. με τους όρους, τις προϋποθέσεις και τους πε¬ 
ριορισμούς που ορίζονται στις διατάξεις του παρόντος Κεφαλαίου, όταν 
επαναπατρίζονται στην Ελλάδα. 

Για την απόδειξη της ιδιότητας του επαναπατριζόμενου πολιτικού 
πρόσφυγα, το δικαιούχο πρόσωπο πρέπει να προσκομίζει στην αρμόδια 
τελωνειακή αρχή, το προσωρινό διαβατήριο που εκδίδουν οι ελληνικές 
Προξενικές αρχές σ’ αυτές τις περιπτώσεις. 

2, Κατά παρέκκλιση του στοιχείου (γ) της παραγράφου 4 του άρθρου 5, 
οι Έλληνες και ομογενείς πολιτικοί πρόσφυγες που επαναπατρίζονται, 
μπορούν να παραλάβουν με τις απαλλαγές του άρθρου 3 και χωρίς την 
καταβολή του ΦΠΑ, ένα επιβατικό αυτοκίνητο ή αυτοκινούμενο τροχό¬ 
σπιτο, εφαρμοζομένων κατά τα λοιπά των οριζομένων στα στοιχεία (α) 
και (β) της παραγράφου 4 του άρθρου 5. 

3. Τα πρόσωπα της παραγράφου 1, εκτός από τα προσωπικά τους 
είδη που μπορούν να εισάγουν με τις απαλλαγές του άρθρου 3 όταν επα- 
ναπατρίζονται, μπορούν επί πλέον να εισάγουν από τη χώρα που επανα- 
πατρίζονται, με απαλλαγή από δασμούς και λοιπούς φόρους και χωρίς 
του περιορισμούς του άρθρου 7: 

α) μεταχειρισμένα ή καινούργια είδη οικοσκευής, συνολικής αξίας μέ- 
χρις ενός (1) εκατομμυρίου δραχμών, ανεξάρτητα από τον αριθμό των 
όμοιων ειδών, και 

β) ένα λυόμενο σπίτι. 

Τα προαναφερόμενα στα στοιχεία (α) και (β) επί πλέον αγαθά, πρέπει 
να εισάγονται και να τελωνίζονται εφάπαξ, πριν περάσει δωδεκάμηνη 
προθεσμία από την ημερομηνία μεταφοράς της συνήθους κατοικίας τους 
στην Ελλάδα (επαναπατρισμού). 

ΚΕΦΑΛΑΙΟ Γ. 

Είδη οικοσκευής που εισάγονται με την ευκαιρία γάμου 

Άρθρο 13. 

1. Με την επιφύλαξη των διατάξεων των άρθρων 14 και 15, απαλ¬ 
λάσσονται από δασμούς και λοιπούς φόρους, τα μεταχειρισμένα ή και¬ 
νούργια είδη οικοσκευής, τα οποία ανήκουν σε πρόσωπα που μεταφέ¬ 
ρουν την συνήθη κατοικία τους στην Ελλάδα με την ευκαιρία του γάμου 
τους. 

2. Απαλλάσσονται επίσης, τα συνήθη γαμήλια δώρα που προσφέρο- 
νται ή αποστέλλονται σε πρόσωπα που συγκεντρώνουν τις προϋποθέσεις 
της παρ. 1, από πρόσωπα που έχουν τη συνήθη κατοικία τους στο εξω¬ 
τερικό. Η απαλλαγή αυτή χορηγείται για δώρα των οποίων η αξία δεν 
ξεπερνά τις διακόσιες πενήντα (250) Ευρωπαϊκές Νομισματικές Μονά¬ 
δες, το καθένα. Η αντίστοιχη αξία σε δραχμές του ποσού αυτού καθορί¬ 
ζεται σύμφωνα με τις διατάξεις του άρθρου 64 του ν. 1402/83. 

Άρθρο 14. 

1. Η απαλλαγή του άρθρου 13 χορηγείται μόνον στα πρόσωπα τα 
οποία: 

α) είχαν την συνήθη κατοικία τους εκτός Ελλάδος σύμφωνα με τα 
οριζόμενα στις παραγράφους 1 και 2 του άρθρου 4, 

β) αποδεικνΰουν την τέλεση του γάμου τους με πρόσωπο που έχει την 
συνήθη κατοικία του στην Ελλάδα ή την έναρξη των διαδικασιών που 
απαιτούνται κατά νόμο για την τέλεσή του στη Ελλάδα. 

2. Η απαλλαγή του άρθρου 13 παρέχεται μόνο για τα είδη που εισά- 
γονται κατά το χρονικό διάστημα που αρχίζει το νωρίτερο δύο (2) μήνες 
πριν από την ημερομηνία που προβλέπεται για την τέλεση του γάμου 
και τελειώνει το αργότερο τέσσερις (4) μήνες μετά την τέλεση. 

3. Τα είδη που παραλαμβάνονται με τις διατάξεις του ΚΕΦΑΛΑΙΟΥ 
αυτού, υπόκεινται στους περιορισμούς των άρθρων 7, 8 και 9 της πα¬ 
ρούσας απόφασης. 

4. Οι απαλλαγές του παρόντος κεφαλαίου παρέχονται συμπληρωμα¬ 
τικά στις απαλλαγές του ΚΕΦΑΛΑΙΟΥ Β'. 

Άρθρο 15. 

1. Όταν ο τελωνισμός των ειδών οικοσκευής ή των δώρων γάμου 
πραγματοποιείται πριν από την τέλεση του γάμου, η παράδοσή τους γί¬ 
νεται με την λήψη χρηματικής ή τραπεζικής εγγύησης για το σύνολο 
των δασμών και λοιπών φόρων που αναλογούν. 

2. Αν το δικαιούχο πρόσωπο, μέσα σε προθεσμία τεσσάρων (4) μη¬ 
νών από την ημερομηνία που προβλεπόταν για τον γάμο, δεν προσκομί¬ 
σει στην αρμόδια τελωνειακή αρχή, στοιχεία που να αποδεικνύουν την 
τέλεσή του, εισπράττονται οι δασμοί και λοιποί φόροι που οφείλονται την 
ημορομηνία αποδοχής ή έκδοσης του παραστατικού εισαγωγής των ει¬ 
δών. 

ΚΕΦΑΛΑΙΟ Δ'. 

Προσωπικά είδη που αποκτώνται στα πλαίσια κληρονομικής διαδοχής. 

Άρθρο 16. 

1. Με την επιφύλαξη των άρθρων 17 και 18, χορηγείται απαλλαγή 
από δασμούς και λοιπούς φόρους για τα προσωπικά είδη που βρίσκονται 
στο εξωτερικό και περιέρχονται με κληρονομική διαδοχή - εκ διαθήξης 
ή εξ αδιαθέτου - σε φυσικό πρόσωπο που έχει την συνήθη κατοικία του 
στην Ελλάδα. 

2. Κατά την έννοια της παραγράφου 1. με τον όρο «προσωπικά είδη» 
νοούνται τα είδη που αναφέρονται στο στοιχείο (θ). της παραγράφου 1 
του άρθρου 2 και αποτελούν την κληρονομιά του προσώπου που απεβί- 
ωσε. 

Εξαιρούνται από την απαλλαγή της παραγράφου 1: 
α. τα οινοπνευματώδη προϊόντα 
β. ο καπνός και τα προϊόντα καπνού 
γ. τα οχήματα δημόσιας χρήσης 

δ. τα είδη που παρουσιάζουν με το είδος ή την ποσότητά τους 
οποιοδήποτε εμπορικό ενδιαφέρον ή που προορίζονται για οικονομική 
(επαγγελματική) δραστηριότητα, με εξαίρεση τα φορητά όργανα μηχα¬ 
νικών-ή ελεύθερων τεχνών που ήταν απαραίτητα για την άσκηση του 
επαγγέλματος του θανόντος. 

ε. τα αποθέματα πρώτων υλών και κατεργασμένων ή ημικατερ- 
γασμένων προϊόντων 

στ. τα ζώντα ζώα και τα αποθέματα άλλων γεωργικών προϊόντων 
που υπερβαίνουν τις ποσότητες που αντιστοιχούν στις συνήθεις οικογε¬ 
νειακές ανάγκες. 

Άρθρο 17. 

1. Η απαλλαγή του άρθρου 16 χορηγείται για τα προσωπικά είδη 
που εισάγονται εφάπαξ ή τμηματικά μέσα σε προθεσμία δύο (2) ετών 
από την ημερομηνία κατά την οποία περιέρχονται στους νόμιμους κλη¬ 
ρονόμους (οριστική ρύθμιση της κληρονομικής διαδοχής). 

2. Για την χορήγηση της απαλλαγής του άρθρου 16. οι νόμιμοι κλη¬ 
ρονόμοι πρέπει να προσκομίσουν στην αρμόδια τελωνειακή αρχή, πιστο¬ 
ποιητικό της Ελληνικής Προξενικής Αρχής ή της οικείας Δημοτικής ή 
Κοινοτικής Αρχής του τόπου εξαγωγής των προσωπικών ειδών, με το 
οποίο θα βεβαιώνεται ότι τα εισαγόμενα είδη αποκτήθηκαν λόγω κλη¬ 
ρονομικής διαδοχής (εκ διαθήκης ή εξ αδιαθέτου) και θα αναφέρονται τα 
προσωπικά είδη που αποτελούν το αντικείμενο της κληρονομιάς, καθώς 
και οι νόμιμοι κληρονόμοι στους οποίους περιέρχονται τα προς εισα¬ 
γωγή συγκεκριμένα προσωπικά είδη. 


3. Τα προσωπικά είδη που εισάγονται με τις διατάξεις του παρόντος 
Κεφαλαίου, δεν υπόκεινται στους περιορισμούς του άρθρου 7 της παρού¬ 
σας απόφασης. 

Άρθρο 18. 

Οι διατάξεις των άρθρων 16 και 17 εφαρμόζονται κατ’ αναλογία και 
για τα προσωπικά είδη τα οποία περιέρχονται εκ διαθήκης σε νομικά 
πρόσωπα που δεν ασκούν κερδοσκοπική δραστηριότητα (μη κερδοσκο¬ 
πικού χαρακτήρα) και είναι εγκατεστημένα στην Ελλάδα. 

ΚΕΦΑΛΑΙΟ Ε' 

Δευτερεύουσα κατοικία από χώρα της Ευρωπαϊκής Οικονομικής Κοινό¬ 
τητας (ΕΟΚ). 

Άρθρο 19. 

ΠΕΡΙΠΤΩΣΗ I 

Εισαγωγή ειδών από κράτος - μέλος της ΕΟΚ στο οποίο ένα πρόσωπο 
έχει την συνήθη κατοικία του, με σκοπό την επίπλωση ή εξοπλισμό δευ- 
τερέσουσας κατοικίας του στην Ελλάδα 

1. Απαλλάσσονται από δασμούς και λοιπούς φόρους, τα έπιπλα και 
λοιπά κινητά είδη που εισάγονται από φυσικό πρόσωπο που έχει τη συ¬ 
νήθη κατοικία του σε άλλο κράτος μέλος της ΕΟΚ, προκειμένου να χρη¬ 
σιμεύσουν για την επίπλωση ή εξοπλισμό της δευτερεύουσας κατοικίας 
του που βρίσκεται στην Ελλάδα. 

2. Η απαλλαγή της προηγούμενης παραγράφου, χορηγείται μόνον 
στο συγκεκριμένο πρόσωπο το οποίο: 

α. έχει τη συνήθη κατοικία του σε άλλο κράτος μέλος της ΕΟΚ, και 

β. είναι ιδιοκτήτης οικίας στην Ελλάδα ή την έχει μισθώσει για χρο¬ 
νικό διάστημα δώδεκα (12) τουλάχιστον μηνών. 

3. Η απαλλαγή της παραγράφου 1, περιορίζεται στα έπιπλα και 
λοιπά κινητά είδη, τα οποία: 

α. βρίσκονταν στην κυριότητα του δικαιούχου προσώπου και χρησι¬ 
μοποιήθηκαν από αυτό στον τόπο της συνήθους κατοικίας του, για τρεις 
(3) τουλάχιστον μήνες πριν από την ημερομηνία εξαγωγής τους, 

β. ανταποκρίνονται ο>ς προς το είδος και την ποσότητά τους, στη συ¬ 
νήθη επίπλωση και εξοπλισμό της συγκεκριμένης οικίας στην Ελλάδα, 
και 

γ. τελωνίζονται εφάπαξ ή τμηματικά μέσα σε δωδεκάμηνη προθε¬ 
σμία. από την ημερομηνία έκδοσης του πιστοποιητικού που ορίζεται στο 
άρθρο 29 για την εισαγωγή τους στην Ελλάδα. 

Άρθρο 20. 

ΠΕΡΙΠΤΩΣΗ II 

Εισαγωγή ειδών από κράτος μέλος της ΕΟΚ στο οποίο ένα πρόσωπο 
έχει δευτερεύουσα κατοικία την οποία εγκαταλείπει, με σκοπό την επί¬ 
πλωση και εξοπλισμό δευτερεύουσας κατοικίας του ή της συνήθους κα¬ 
τοικίας του στην Ελλάδα. 

1. Απαλλάσσονται από δασμούς και λοιπούς φόρους τα έπιπλα και 
λοιπά κινητά είδη που εισάγονται από φυσικό πρόσωπο, λόγω εγκατά¬ 
λειψης της δευτερεύουσας κατοικίας του που έχει σε ένα κράτος μέλος 
της ΕΟΚ, με σκοπό την επίπλωση και εξοπλισμό άλλης δευτερεύουσας 
κατοικίας στην Ελλάδα, ή προκειμένου για πρόσωπο που έχει τη συνήθη 
κατοικία του στην Ελλάδα, με σκοπό την επίπλωση και εξοπλισμό της 
συνήθους κατοικίας του στην Ελλάδα. 

2. Η απαλλαγή της προηγουμένης παραγράφου, χορηγείται μόνον 
στο συγκεκριμένο πρόσωπο το οποίο: 

α. έχει την συνήθη κατοικία του σε ένα κράτος μέλος της ΕΟΚ (εκτός 
Ελλάδος) και σε άλλο κράτος μέλος της ΕΟΚ έχει δευτερεύουσα κατοι¬ 
κία ή έχει την συνήθη κατοικία του στην Ελλάδα και σε άλλο κράτος μέ¬ 
λος της ΕΟΚ έχει δευτερεύουσα κατοικία. 

β) εγκαταλείπει την δευτερεύουσα κατοικία που έχει στο άλλο κράτος 
μέλος της ΕΟΚ. με σκοπό την επίπλωση και εξοπλισμό άλλης δευτερεύ¬ 
ουσας κατοικίας του που δημιουργεί στην Ελλάδα ή προκειμένου για 
πρόσωπο που έχει την συνήθη κατοικία του στην Ελλάδα, με σκοπό την 
επίπλωση και εξοπλισμό της συνήθους κατοικίας του στην Ελλάδα. 

γ. είναι ιδιοκτήτης οικίας στην Ελλάδα ή την έχει μισθώσει για δώ¬ 
δεκα (12) τουλάχιστον μήνες. 

3. Η απαλλαγή της παραγράφου 1, περιορίζεται στα έπιπλα και 
λοιπά κινητά είδη τα οποία: 

α. βρίσκονταν στην κυριότητα του δικαιούχου προσώπου και χρησι¬ 
μοποιήθηκαν από αυτό στον τόπο της προηγούμενης δευτερεύουσας κα¬ 
τοικίας του, για δώδεκα (12) τουλάχιστον μήνες πριν από την ημερομη¬ 
νία εξαγωγής τους. 

β. ανταποκρίνονται ως προς το είδος και την ποσότητά τους στη συ¬ 
νήθη επίπλωση και εξοπλισμό της συγκεκριμένης οικίας στην Ελλάδα, 
και 

γ. τελωνίζονται εφάπαξ ή τμηματικά, μέσα σε δωδεκάμηνη προθε¬ 
σμία από την ημερομηνία έκδοσης του πιστοποιητικού που ορίζεται στο 
άρθρο 29 για την εισαγωγή τους στην Ελλάδα. 

Άρθρο 21. 

1. Τα είδη που εισάγονται με τις απαλλαγές του άρθρου 19 ή του άρ¬ 
θρου 20, υπόκεινται στους περιορισμούς της παραγράφου 1, του άρθρου 
7 και εφαρμόζονται ανάλογα οι διατάξεις των άρθρων 8 και 9. 

2. Σε περίπτωση αλλαγής οικίας πριν την παρέλευση τριετίας από 
της εισαγωγής των ειδών, η απαλλαγή εξακολουθεί να ισχύει αν τα ει- 
σαχθέντα είδη χρησιμοποιηθούν για την επίπλωση και τον εξοπλισμό 
νέας οικίας στην Ελλάδα, μετά από έγκριση της αρμόδιας τελωνειακής 
αρχής και εφόσον βέβαια συντρέχουν οι προϋποθέσεις που ορίζονται στις 
διατάξεις του στοιχείου (β) της παραγράφου 2 και του στοιχείου (β) της 
παραγράφου 3 του άρθρου 19 και ανάλογα στις διατάξεις του άρθρου 
20 . 

3. Η παράδοση των ειδών με βάση τις διατάξεις του παρόντος κεφα¬ 
λαίου, γίνεται με την λήψη εγγύησης τραπεζικής, χρηματικής ή αξιό¬ 
χρεης τρίτου προσώπου, προκειμένου να εξασφαλιστεί η είσπραξη των 
δασμών και λοιπών φόρων, των προσαυξήσεων και του πρόσθετου τέ¬ 
λους, σε περίπτωση που το δικαιούχο πρόσωπο δεν συμμορφωθεί με τις 
υποχρεώσεις που ορίζονται στις παραγράφους 1 και 2 του παρόντος άρ¬ 
θρου. 

4. Η απαλλαγή με βάση τις διατάξεις του παρόντος κεφαλαίου, παρέ¬ 
χεται μία μόνον φορά και για μία δευτερεύουσα κατοικία, ή με το άρθρο 
19 ή με το άρθρο 20. 

5. Πρόσωπο που έχει παραλάβει είδη με την απαλλαγή του παρόντος 
κεφαλαίου, δεν επιτρέπεται να εισάγει με τις απαλλαγές του ΚΕΦΑ¬ 
ΛΑΙΟΥ IV ή Σ'Γ. είδη όμοια με αυτά που παρέλαβε με τις διατάξεις του 
παρόντος κεφαλαίου, και αντίστροφα. 

ΚΕΦΑΛΑΙΟ ΣΤ 

Δευτερεύουσα κατοικία από τρίτες χώρες 
προς τις χώρες της ΕΟΚ 

Άρθρο 22. 

1. Απαλλάσσονται από δασμούς και λοιπούς φόρους με εξαίρεση το 
φόρο προστιθέμενης αξίας (ΦΙ ΙΑ), τα έπιπλα και λοιπά κινητά είδη που 
εισάγονται από φυσικό πρόσωπο που έχει την συνήθη κατοικία του σε 
χώρα εκτός της Ευρωπαϊκής Οικονομικής Κοινότητας (ΕΟΚ), προκει¬ 
μένου να χρησιμεύσουν για την επίπλωση ή εξοπλισμό της δευτερεύου¬ 
σας κατοικίας του που βρίσκεται στην Ελλάδα. 

Κατά την εισαγωγή των παραπάνω ειδών, εισπράττεται ο ΦΠΑ που 
αναλογεί σε αυτά. 

2. II απαλλαγή της προηγούμενης παραγράφου, χορηγείται μόνον 
στο συγκεκριμένο πρόσωπο το οποίο: 

α. έχει την συνήθη κατοικία του σε χώρα εκτός της ΕΟΚ, και 

β. είναι ιδιοκτήτης οικίας στην Ε.λλάδα ή την έχει μισθώσει για χρο¬ 
νικό διάστημα δύο (2) τουλάχιστον ετών. 

.3. II απαλλαγή της παραγράφου I. περιορίζεται στα έπιπλα και 
λοιπά κινητά είδη, τα οποία: 

α. βρίσκονταν στην κυριότητα του δικαιούχου προσώπου και χρησι¬ 
μοποιήθηκαν από αυτό στον τόπο της συνήθους κατοικίας του, για έξι 
(6) τουλάχιστον μήνες πριν από την ημερομηνία εξαγωγής τους, 

β. ανταποκρίνονται ως προς το είδος και την ποσότητά τους στην συ¬ 
νήθη επίπλευση ή εξοπλισμό της συγκεκριμένης οικίας στην Ελλάδα. 

γ. τελωνίζονται εφ’ άπαξ ή τμηματικά μέσα σε 12μηνη προθεσμία 
από την τ|μερομηνία έκδοσης του πιστοποιητικού που ορίζεται στο άρ¬ 
θρο 29 για την εισαγωγή τους στην Ελλάδα. 

Άρθρο 23. 

1. Τα είδη που εισάγονται με τις απαλλαγές του παρόντος κεφα¬ 
λαίου, υπόκεινται στους περιορισμούς της παραγράφου 1 του άρθρου 7 
και εφαρμόζονται ανάλογα οι διατάξεις των άρθρων 8 και 9. 

2. Σε περίπτωση αλλαγής οικίας πριν την παρέλευση τριετίας από 


της εισαγωγής των ειδών, η απαλλαγή εξακολουθεί να ισχύει, αν τα ει- 
σαχθέντα είδη χρησιμοποιηθούν για την επίπλωση ή εξοπλισμό νέας οι¬ 
κίας στην Ελλάδα, μετά από έγκριση της αρμόδιας τελωνειακής αρχής 
και εφόσον βέβαια συντρέχουν οι προϋποθέσεις που ορίζονται στις διατά¬ 
ξεις του στοιχείου (β) της παραγράφου 2 και του στοιχείου (β) της παρα¬ 
γράφου 3 του άρθρου 22. 

3. Η παράδοση των ειδών με βάση τις διατάξεις του παρόντος κεφα¬ 
λαίου, γίνεται με την λήψη εγγύησης χρηματικής, τραπεζικής ή αξιό¬ 
χρεης τρίτου προσώπου, προκειμένου να εξασφαλιστεί ή είσπραξη των 
δασμών και λοιπών φόρων, των προσαυξήσεων και του πρόσθετου τέ¬ 
λους, σε περίπτωση που το δικαιούχο πρόσωπο δεν συμμορφωθεί με τις 
υποχρεώσεις των προηγουμένων παραγράφων 1 και 2. 

4. Η απαλλαγή με βάση τις διατάξεις του κεφαλαίου αυτού, παρέχε¬ 
ται μία μόνο φορά και για μία δευτερεύουσα κατοικία. 

5. Πρόσωπο που έχει παραλάβει είδη με την απαλλαγή του παρόντος 
κεφαλαίου, δεν επιτρέπεται να εισάγει με τις απαλλαγές των διατάξεων 
των ΚΕΦΑΛΑΙΟΥ Β’ ή Ε’ είδη όμοια με αυτά που παρέλαβε με τις δια¬ 
τάξεις του παρόντος κεφαλαίου, και αντίστροφα. 

ΚΕΦΑΛΑΙΟ Ζ’ 

Είδη ιματισμού, σχολικά υλικά και άλλα 
κινητά είδη για μαθητές και φοιτητές 

Άρθρο 24. 

1. Απαλλάσσονται από δασμούς και λοιπούς φόρους, ο ιματισμός, το 
σχολικό υλικό και τα μεταχειρισμένα κινητά πράγματα που αποτελούν 
την συνήθη επίπλωση ενός φοιτητικού δωματίου και ανήκουν σε φοιτη¬ 
τές ή μαθητές που έχουν συνήθη κατοικία τους στο εξωτερικό και έρχο¬ 
νται στην Ελλάδα αποκλειστικά για να σπουδάσουν. 

Τα παραπάνω είδη πρέπει να προορίζονται για την προσωπική χρήση 
του δικαιούχου προσώπου κατά την διάρκεια των σπουδών του. 

2. Κατά την έννοια της παραγράφου 1, νοούνται ως: 

α. «μαθητής» ή «φοιτητής», κάθε πρόσωπο που έχει γραφτεί κανονικά 
σ' ένα εκπαιδευτικό ίδρυμα ή σχολείο για πλήρη παρακολούθηση των 
μαθημάτων που δίνονται σ' αυτά. 

β. «ιματισμός», ο ατομικός και οικιακός ρουχισμός καθώς και τα εν¬ 
δύματα. μεταχειρισμένα ή όχι. 

γ. «σχολικό υλικό», τα αντικείμενα και όργανα (στα οποία περιλαμ¬ 
βάνονται αριθμομηχανές και γραφομηχανές), που χρησιμοποιούν συνή¬ 
θως οι φοιτητές και μαθητές για την πραγματοποίηση των σπουδών 
τους. 

3. Η απαλλαγή της παραγράφου 1, παρέχεται εφάπαξ κάθε σχολικό 
έτος. 

ΚΕΦΑΛΑΙΟ Η' 

Προσωπικά είδη που εισάγονται από Έλληνες 
εργαζόμενους στο εξωτερικό, οι οποίοι 
επιστρέφουν οριστικά στην Ελλάδα 

Άρθρο 25. 

1. Οι απαλλαγές του άρθρου 3 της απόφασης αυτής, χορηγούνται 
στα προσωπικά είδη που εισάγονται από Έλληνες υπηκόους με συνήθη 
κατοικία στην Ελλάδα, οι οποίοι αναχώρησαν από την Ελλάδα για να 
εργαστούν στο εξωτερικό, όπου παραμένουν εργαζόμενοι με σχέση εξαρ¬ 
τημένης ή όχι εργασίας, πάνω από δύο (2) συνεχή χρόνια και με τη λήξη 
της εργασίας τους επιστρέφουν στην Ελλάδα για οριστική εγακτάσταση. 

2. Στα δικαιούχα πρόσωπα της προηγουμένης παραγράφου, υπάγο¬ 
νται και οι Έλληνες δημόσιοι υπάλληλοι (περιλαμβανομένων και των 
διπλωματικών), οι δικαστικοί υπάλληλοι, οι αξιωματικοί, υπαξιωματι- 
κοί και οπλίτες των ενόπλων Δυνάμεων, των Σωμάτων Ασφαλείας και 
του Λιμενικού Σώματος, που παραμένουν στο εξωτερικό πάνω από δύο 
(2) συνεχή χρόνια αποκλειστικά και μόνο για την εκτέλεση της υπηρε¬ 
σίας τους και με τη λήξη της υπηρεσίας τους επιστρέφουν στην Ελλάδα 
με μετάθεση ή οριστικά. 

3. Η συνέχεια της διετούς παραμονής και εργασίας που ορίζεται στις 
παραπάνω παραγράφους, θεωρείται ότι δε διακόπτεται από την προσω¬ 
ρινή παραμονή του προσώπου στην Ελλάδα, μόνον κατά το διάστημα 
της άδειάς του, διάστημα το οποίο δεν μπορεί να ξεπερνά τις ενενήντα 
(90) ημέρες ανά δωδεκάμηνο. Το διάστημα αυτό της άδειας για να συ¬ 
νυπολογιστεί στη διετία, πρέπει να διανυθεί ενδιαμέσως κατά τη διάρ¬ 
κεια της διετίας και όχι στο τέλος προς συμπλήρωση αυτής. 

Έλληνας εργαζόμενος στο εξωτερικό που συμπλήρωσε σύμφωνα με 

τα παραπάνω διετή συνεχή παραμονή και εργασία στο εξωτερικό και 
για διαφόρους λόγους σταμάτησε να εργάζεται, εφόσον εξακολουθεί να 
παραμένει πραγματικά στο εξωτερικό, μετά τη λήξη της εργασίας του, 
δικαιούται κατά την οριστική επάνοδό του στην Ελλάδα να τύχει των 
απαλλαγών της παραγράφου 1. 

4. Δεν υπάγονται στα δικαιούχα πρόσωπα της παραγράφου 1, οι Έλ¬ 
ληνες υπήκοοι με συνήθη κατοικία στην Ελλάδα, που αναχωρούν από 
την Ελλάδα για σπουδές στο εξωτερικό, έστω και αν κατά τη διάρκεια 
των σπουδών τους εργάζονται, εκτός εάν μετά τη λήξη των σπουδών 
τους, παρέμειναν και εργάστηκαν αποδεδειγμένα στο εξωτερικό πάνω 
από δύο (2) συνεχή χρόνια. 

Άρθρο 26. 

1. Οι απαλλαγές του άρθρου 25, παρέχονται στα δικαιούχα πρό¬ 
σωπα με τους όρους, τις προϋποθέσεις και τους περιορισμούς που ορίζο¬ 
νται στις διατάξεις των άρθρων 5 έως 11, που εφαρμόζονται κατ’ ανα¬ 
λογία και στα πρόσωπα του παρόντος Κεφαλαίου. 

Για τον έλεγχο των προϋποθέσεων και τον υπολογισμό των προθε¬ 
σμιών λαμβάνεται η ημερομηνία εκείνη κατά την οποία εκδίδεται το πι¬ 
στοποιητικό που ορίζεται στο άρθρο 29. 

2. Οι απαλλαγές του άρθρου 25, παρέχονται συνολικά στην οικογέ¬ 
νεια. 

3. Οι διατάξεις του ΚΕΦΑΛΑΙΟΥ Γ', εφαρμόζονται συμπληρωμα¬ 
τικά στα δικαιούχα πρόσωπα του παρόντος Κεφαλαίου, που επιστρέ¬ 
φουν στην Ελλάδα για οριστική εγκατάσταση με την ευκαιρία του γάμου 
τους και μόνο για εκείνα τα προσωπικά είδη που δεν παραλαμβάνουν με 
τις απαλλαγές του παρόντος Κεφαλαίου. 

4. Οι διατάξεις των ΚΕΦΑΛΑΙΩΝ Ε' και ΣΤ', δεν εφαρμόζονται στα 
πρόσωπα του παρόντος Κεφαλαίου. 

ΚΕΦΑΛΑΙΟ θ' 

Γενικά 

Άρθρο 27. 

Προσωπικά είδη που βρίσκονται στο καθεστώς 
της προσωρινής εισαγωγής 

Προσωπικά είδη που παραλαμβάνονται με το καθεστώς της προσω¬ 
ρινής εισαγωγής, είναι δυνατόν να υπαχθούν στις διατάξεις της παρού¬ 
σας απόφασης, εφόσον για κάθε συγκεκριμένη περίπτωση συντρέχουν οι 
απαιτούμενες προϋποθέσεις που ορίζονται κατά περίπτωση στις διατά¬ 
ξεις της απόφασης αυτής. 

Άρθρο 28. 

Απαλλαγή με τις διατάξεις των κεφαλαίων Β' ή Η' 
μία φορά συνολικά. 

1. Το δικαίωμα για τις απαλλαγές με τις διατάξεις των ΚΕΦΑ¬ 
ΛΑΙΩΝ Β' ή Η', ασκείται μόνον μία φορά για το σύνολο των απαλλα¬ 
γών. 

2. Κατ’ εξαίρεση, μπορεί το ίδιο πρόσωπο να ασκήσει συμπληρωμα¬ 
τικά το δικαίωμα δεύτερη φορά, είτε με τις διατάξεις του ΚΕΦΑΛΔΙΟΥ 
Β' είτε του ΚΕΦΑΛΑΙΟΥ Η' και μόνον για προσωπικά είδη που δεν είχε 
παραλάβει την πρώτη φορά, με τις ακόλουθες προϋποθέσεις: 

α. Μετά την άσκηση του δικαιώματος την πρώτη φορά με τις διατά¬ 
ξεις του ΚΕΦΑΛΑΙΟΥ Β' ή Η', το πρόσωπο ξανάφυγε για διαφόρους 
λόγους και παρέμεινε στο εξωτερικό, τουλάχιστον δύο (2) συνεχή χρό¬ 
νια, μετά τη λήξη δωδεκαμήνου από την άσκηση του αρχικού δικαιώ¬ 
ματος. Τυχόν προσωρινή παραμονή του προσώπου στην Ελλάδα τα δύο 
(2) αυτά συνεχή χρόνια, δε δημιουργεί πρόβλημα, εφόσον η παραμονή 
του αυτή δεν ξεπερνά τις ενενήντα (90) ημέρες ανά δωδεκάμηνο. 

β. Κατά την άσκηση του δικαιώματος τη δεύτερη φορά, το πρόσωπο 
να θεμελιώνει δικαίωμα είτε με τις διατάξεις του ΚΕΦΑΛΑΙΟΥ Β' είτε 
του ΚΕΦΑΛΑΙΟΥ Η', ως να ήταν η πρώτη φορά που ασκεί το δικαίωμα 
και να συντρέχουν οι λοιπές απαιτούμενες κατά περίπτωση προϋποθέ¬ 
σεις που ορίζονται στις διατάξεις των ΚΕΦΑΛΑΙΩΝ Β' ή Η’. 

γ. Η απαλλαγή παρέχεται με τις διατάξεις του ΚΕΦΑΛΑΙΟΥ Β' ή Η' 
συμπληρωματικά και μόνο για εκείνα από τα προσωπικά είδη που 
όμοια δεν είχε παραλάβει το πρόσωπο την πρώτη φορά. 

3. Τα αναφερόμενα στην παράγραφο 2 ισχύουν και για τα πρόσωπα 
εκείνα που είχαν ασκήσει στο παρελθόν ανάλογο δικαίωμα, με βάση τις 
προϊσχύουσες διατάξεις και ξανάφυγαν στο εξωτερικό, από όπου επι¬ 
στρέφουν επικαλούμενα τις διατάξεις του ΚΕΦΑΛΑΙΟΥ Β' ή Η' της 
απόφασης αυτής. 


Άρθρο 29. 

Π ρουνικό Πιστοποιητικό 

1. Για κάθε περίπτωση χορήγησης της απαλλαγής που ορίζεται στις 
διατάξεις των ΚΕΦΑΛΑΙΩΝ Β, Γ, Ε, ΣΤ και Η της παρούσας απόφα¬ 
σης, το δικαιούχο πρόσωπο, πρέπει να προσκομίζει και να καταθέτει 
στην αρμόδια τελωνειακή αρχή, πιστοποιητικό της Ελληνικής Προξενι¬ 
κής αρχής του τόπου της συνήθους κατοικίας του ή της διαμονής τοϋ 
(ανάλογα με την περίπτωση) στο εξωτερικό, στο οποίο θα αναφέρονται 
αναλυτικά τα προς εισαγωγή προσωπικά είδη, όπως δηλώνονται από 
το δικαιούχο πρόσωπο και θα βεβαιώνονται τα στοιχεία εκείνα που είναι 
απαραίτητα για να διαπιστωθεί αν το πρόσωπο θεμελιώνει δικαίωμα 
απαλλαγής και συντρέχουν οι κατά περίπτωση απαιτούμενες προϋποθέ¬ 
σεις για τη χορήγηση της απαλλαγής, ανάλογα με τις αντίστοιχες δια.- 
'τάξεις του ΚΕΦΑΛΑΙΟΥ που εφαρμόζεται. Για την έκδοση του πιστο¬ 
ποιητικού αυτού οι ενδιαφερόμενοι πρέπει να προσκομίζουν τα απαραί¬ 
τητα δικαιολογητικά στοιχεία που θα αποδεικνύουν ότι είναι δικαιούχα 
πρόσωπα και συντρέχουν στο πρόσωπό τους οι απαιτούμενες προϋποθέ¬ 
σεις. 

2. Το παραπάνω πιστοποιητικό μπορεί να χορηγείται και από την οι¬ 
κεία Δημοτική ή Αστυνομική αρχή στην περίπτωση που δεν υπάρχει αρ¬ 
μόδια Ελληνική Προξενική αρχή. 

3. Στις περιπτώσεις κατά τις οποίες με τις διατάξεις της παρούσας 
απόφασης προβλέπεται ότι η παροχή της απαλλαγής από δασμούς και 
λοιπούς φόρους, εξαρτάται από τη συνδρομή ορισμένων προϋποθέσεων, 
η απόδειξη της συνδρομής των προϋποθέσεων αυτών προς τις αρμόδιες 
αρχές, βαρύνει τον ενδιαφερόμενο, ο οποίος πρέπει να προσκομίζει, τα 
κατάλληλα προς τούτο αποδεικτικά στοιχεία. 

4. Η απαλλαγή που προβλέπεται από τις διατάξεις των άρθρων 57 
έως 65 του Ν. 1402/83 (ΦΕΚ 127) και των άρθρων 45 έως 49 του 
κανονισμού (ΕΟΚ) αριθ. 918/83, για τα είδη που περιέχονται στις προ¬ 
σωπικές αποσκευές των ταξιδιωτών, παρέχεται σωρευτικά με την 
απαλλαγήπ που προβλέπεται από τις διατάξεις της παρούσας απόφα¬ 
σης, εφόσον ο ενδιαφερόμενος συγκεντρώνει τις απαραίτητες γι’ αυτό 
προϋποθέσεις. 

ΚΕΦΑΛΑΙΟ Γ 
Μεταβατικές διατάξεις 

Άρθρο 30. 

Προσωπικά είδη που δεν έχουν τελωνιστεί 

Εφόσον συντρέχουν οι κατά περίπτωση απαιτούμενες προϋποθέσεις, 
οι διατάξεις της παρούσας απόφασης εφαρμόζονται και στις περιπτώσεις 
προσωπικών ειδών που, κατά την ημερομηνία εφαρμογής της απόφα¬ 
σης αυτής, δεν έχουν εξέλθει του τελωνειακού χώρου. 

Άρθρο 31. 

Προσωπικά είδη που τελωνίστηκαν με τις προϊσχύουσες διατάξεις 
(Δ. 264/85 ΑΥΟ ή Δ. 5700/67 ΑΥΟ και άρθρο 36 του Ν. 1591 /86), 
την περίοδο από 11.6.85 μέχρι 11.6.86. 

1. Καταργείται αναδρομικά από 11.6.86 η παράγραφος 1 του άρ¬ 
θρου 2 της αριθ. Δ. 554/69/11.6.86 ΑΥΟ (ΦΕΚ 389/Β/11.6.86) 
που κυρώθηκε νομοθετικά με το Ν. 1643/86 (ΦΕΚ 126). 

2. Τα προσωπικά είδη τα οποία εισήχθησαν και παραδόθηκαν στους 
δικαιούχους πριν από την 11.6.86 σύμφωνα με τις προϊσχύουσες διατά¬ 
ξεις, διέπονται από την ετήσια περιοριστική προθεσμία που ίσχυε κατά 
τον τελωνισμό τους, και όχι από την τριετή περιοριστική προθεσμία που 
ορίστηκε αναδρομικά για τις περιπτώσεις αυτές με την παράγραφο 1, 
του άρθορυ 2 της Δ. 554/86 ΑΥΟ. 

3. Με εξαίρεση τις περιπτώσεις που οι υπαίτιοι παραπέμφθηκαν για 
λαθρεμπορία, οι περιπτώσεις της προηγουμένης παραγράφου, για τις 
οποίες κινήθηκε η διαδικασία είσπραξης ή εισπράχθηκαν οι οφειλόμενοι 
δασμοί και λοιποί φόροι και το πρόσθετο τέλος, λόγω παράβασης των 
προϊσχυουσών διατάξεων (παράγραφος 4, του άρθρου 7 της Δ. 264/85 
ΑΥΟ, όπως το άρθρο αυτό αντικαταστάθηκε με την παράγραφο 2, του 
άρθρου 1, της Δ. 554/86 ΑΥΟ), τίθενται στο αρχείο ή, αντίστοιχα τα 
τυχόν εισπραχθέντα παραπάνω ποσά επιστρέφονται με τη διαδικασία 
περί αχρεωστήτως καταβληθέντων, εφόσον η παράβαση τελέστηκε 
μετά την παρέλευση της ετήσιας περιοριστικής προθεσμίας που ισχύει 
στις περιπτώσεις αυτές, σύμφωνα με την παράγραφο 2 του παρόντος 
άρθρου. 

Οι προαναφερόμενες περιπτώσεις τίθενται στο αρχείο με μνεία της 
διάταξης της παρούσας παραγράφου. 

Για την επιστροφή των προαναφερομένων ποσών που εισπράχθηκαν 
ολοσχερώς ή μερικώς, το πρόσωπο που τα κατέβαλε, πρέπει να καταθέ¬ 
σει στην τελωνειακή αρχή που τα εισέπραξε, αίτηση επιστροφής, μέσα σε 
δωδεκάμηνη προθεσμία από την ημερομηνία εφαρμογής της απόφασης 
αυτής, διαφορετικά το δικαίωμα της επιστροφής που γεννήθηκε με την 
παρούσα διάταξη, παραγράφεται. 

4. Με την ίδια διαδικασία και αφού υποβληθεί σχετική αίτηση επι¬ 
στροφής μέσα στη δωδεκάμηνη προθεσμία, σύμφωνα με τα οριζόμενα 
στην προηγούμενη παράγραφο, επιστρέφονται τα ποσά που εισπράχθη- 
καν κατ’ εφαρμογή των παραγράφων 2 και 3 του άρθρου 7 της αριθ. Δ. 
264/85 ΑΤΟ (όπως αυτό αντικαταστάθηκε με την παράγραφο 2 του 
άρθρου 1 της αριθ. Δ. 554/86/ΑΤΟ), εφόσον πρόκειται για περιπτώ¬ 
σεις της παραγράφου 2 του παρόντος άρθρου και η είσπραξη των παρα¬ 
πάνω ποσών έγινε μετά την παρέλευση της ετήσιας περιοριστικής προ¬ 
θεσμίας που ισχύει για τις περιπτώσεις αυτές. 

5. Οι διατάξεις του άρθρου αυτού εφαρμόζονται ανάλογα και για τα 
είδη που τελωνίστηκαν πριν την 1 1.6.86, σύμφωνα με τις διατάξεις της 
αριθ. Δ. 5700/67 ΑΤΟ (ΦΚΚ 300/0/6.6.67) και του άρθρου 36 του 
Ν. 1591 /86 (ΦΕΚ 50) και υπήχθησαν αναδρομικά στον τριετή περιο¬ 
ρισμό με την αριθ. Δ. 1062/86 ΑΤΟ (ΦΚΚ 775/0/31.10.86) που 
κυρώθηκε με το Ν. 1731/87 (ΦΚΚ 161). 

Άρθρο 32. 

I Ιροσωπικά είδη που τελωνίστηκαν με τις προϊσχύουσες διατάξεις 
(Δ. 264/85 ΑΤΟ ή Δ. 5700/67 ΑΤΟ και άρθρο 36 του Ν. 1591/86), 
από I 1.6.86 μέχρι την εφαρμογή της παρούσας απόφασης. 

I. Τα προσωπικά είδη τα οποία έχουν ήδη εισαχθεί και παραδοθεί 
στα δικαιούχα πρόσωπα, σύμφωνα με τις προϊσχύουσες κατά περί¬ 
πτωση διατάξεις, μετά την 1 1.6.86 και μέχρι την ημερομηνία εφαρμο¬ 
γής της απόφασης αυτής, διέπονται από τις αντίστοιχες διατάξεις και 
τους περιορισμούς (άρθρο 7) της παρούσας απόφασης. 

Άρθρο 33. 

Περιπτώσεις του άρθρου 32, για τις οποίες διαπιστώθηκε 
παράβαση πριν από την εφαρμογή της παρούσας απόφασης. 

I. Με εξαίρεση τις περιπτώσεις που οι υπαίτιοι παραπέμφθηκαν για 
λαθρεμπορία, οι περιπτώσεις που ορίζονται στο άρθρο 32 για τις οποίες 
έχει διαπιστωθεί παράβαση σύμφωνα με τις προϊσχύουσες διατάξεις 
(παράγραφος 4 άρθρου Ί της Δ. 264/85 ΑΤΟ, όπως αντικαταστάθηκε 
με την παράγραφο 2 του άρθρου 1 της Δ. 554/86 ΑΤΟ), πριν από την 
εφαρμογή της παρούσας απόφασης και εφόσον η διαπιστωθείσα αυτή 
παράβαση, δεν αποτελεί παράβαση σύμφωνα με τις διατάξεις του άρ¬ 
θρου 7 της παρούσας απόφασης, (χωρίς να εξετάζεται στις περιπτώσεις 
αυτές αν υπήρχε κατά τη διαπίστωση της παράβαση, η έγγραφη 
έγκριση της αρμόδιας τελωνειακής αρχής, σύμφωνα με τα οριζόμενα 
στις παραγράφους 2 και 3 του άρθρου 7 της παρούσας απόφασης), τότε: 

α. Οι περιπτώσεις για τις οποίες κινήθηκε η διαδικασία είσπραξης, 
αλλά δεν εισπράχθηκαν οι προβλεπόμενες από τις προϊσχύουσες διατά¬ 
ξεις απαιτήσεις του Δημοσίου, τίθενται στο αρχείο. 

Οι υποθέσεις αυτές τίθενται στο αρχείο με σχετική πράξη της τελω- 
νειακής αρχής που κίνησε τη διαδικασία είσπραξης, εφόσον οι υπόχρεοι 
καταθέσουν με αίτησή τους τα αναγκαία δικαιολογητικά στοιχεία που 
θα ζητηθούν, από τα οποία να μπορεί η τελωνειακή αρχή να καταλήξει 
με ευχέρεια στο συμπέρασμα ότι η διαπιστωθείσα κατά τις προυϊσχύου- 
σες διατάξεις παράβαση, δεν αποτελεί παράβαση σύμφωνα με τις διατά¬ 
ξεις του. άρθρου 7 της παρούσας απόφασης. 

β. Στις περιπτώσεις που εισπράχθηκαν ολοσχερώς ή μερικώς τα 
ποσά των οφειλομένων δασμών και λοιπών φόρων και του πρόσθετου 
τέλους που ορίζονται στις προϊσχύουσες διατάξεις (παράγραφοι 3 και 4, 
άρθρου 7 της Δ. 264/85 ΑΤΟ, όπως αντικαταστάθηκε με την παρά¬ 
γραφο 2 του άρθρου 1 της Δ. 554/86 ΑΤΟ), επιστρέφονται τα εισπρα- 
χθέντα αυτά ποσά, με τη διαδικασία περί αχρεωστήτως καταβληθέ- 
ντων. 

Για την επιστροφή των παραπάνω ποσών, το πρόσωπο που τα κατέ¬ 
βαλε, πρέπει να καταθέσει στην τελωνειακή αρχή που τα εισέπραξε, αί¬ 
τηση επιστροφής, μέσα σε δωδεκάμηνη προθεσμία από την ημερομηνία 
εφαρμογής της απόφασης αυτής, διαφορετικά το δικαίωμα της επιστρο¬ 
φής που γεννήθηκε με την παρούσα διάταξη, παραγράφεται. 

Η επιστροφή γίνεται, εφόσον με την προαναφερόμενη αίτηση επιστρο¬ 


φής κατατεθούν ή προσκομιστούν εκ των υστέρων και τα απαραίτητα δι- 
καιολογητικά στοιχεία που θα ζητηθούν από την τελωνειακή αρχή, από 
τα οιιοία να προκύπτει ότι η διαπιστωθείσα κατά τις προϊσχύουσες δια¬ 
τάξεις παράβαση δεν αποτελεί πλέον παράβαση, σύμφωνα με τις διατά¬ 
ξεις του άρθρου 7 της απόφασης αυτής. 

2. Εφόσον η διαπιστωθείσα κατά τις προϊσχύουσες διατάξεις παρά¬ 
βαση, αποτελεί παράβαση και με τις διατάξεις του άρθρου 7 της παρού¬ 
σας απόφασης, εφαρμόζονται οι διατάξεις του Ν.Δ. 356/74 για την 
αναγκαστική είσπραξη των απαιτήσεων του Δημοσίου. 

Άρθρο 34. 

Αυτοκίνητα Πολυτέκνων 

Από της ημερομηνίας εφαρμογής της παρούσας απόφασης, αυτοκί¬ 
νητα που ήδη έχουν παραληφθεί ή θα παραληφθούν από πολύτεκνους 
γονείς, σύμφωνα με τις διατάξεις του άρθρου 36 του Ν. 1563/85 
(ΦΕΚ 151), εκτός από το δικαιούχο πρόσωπο και την ή τον σύζυγο αυ¬ 
τού, επιτρέπεται να οδηγούνται και από τους συγγενείς αυτών που κα¬ 
τονομάζονται στην παράγραφο 2 του άρθρου 7 της παρούσας απόφα¬ 
σης, ύστερα από έγγραφη έγκριση της αρμόδιας τελωνειακής αρχής, η 
οποία χορηγείται κατ’ ανάλογη εφαρμογή των οριζομένων στο τελευ¬ 
ταίο εδάφιο της παραγράφου 2 του άρθρου 7 της απόφασης αυτής. 

Άρθρο 35. 

Έλληνες Διπλωματικοί 

1. Τα επιβατικά αυτοκίνητα ιδιωτικής χρήσης και τα είδη οικο¬ 
σκευής που έχουν παραλάβει με το καθεστώς της προσωρινής εισαγω¬ 
γής πριν την 31.10.86, οι Έλληνες Διπλωματικοί, Προξενικοί και λοι¬ 
ποί υπάλληλοι του ΐπουργείου Εξωτερικών καθώς και οι εξομοιούμενοι 
με αυτούς υπάλληλοι, έχουν τη δυνατότητα να τα διατηρήσουν στο κα¬ 
θεστώς της προσωρινής εισαγωγής μέχρι τη συμπλήρωση πενταετίας 
από την ημέρα της προσωρινής εισαγωγής τους, σύμφωνα με τις διατά¬ 
ξεις του στοιχείου ζ, της παραγράφου 1, του άρθρου 6 της Δ. 1254/84 
ΑΤΟ (ΦΕΚ 886/Β/20.12.84), όπως αντικαταστάθηκε με τη 
Δ. 1063/86 ΑΤΟ (ΦΕΚ 775/Β/31.10.86) και στη συνέχεια με τη 
Δ. 247/88 ΑΤΟ, εφόσον τα παραπάνω πρόσωπα εξακολουθούν να πα¬ 
ραμένουν στην Ελλάδα για εκτέλεση υπηρεσίας. 

2. Τα επιβατικά αυτοκίνητα ιδιωτικής χρήσης και τα είδη οικο¬ 
σκευής που έχουν παραδοθεί με το καθεστώς της προσωρινής εισαγω¬ 
γής πριν την 31.10.86, σύμφωνα με την παράγραφο 1, απαλλάσσονται 
από δασμούς και λοιπούς φόρους, σε περίπτωση που, μέσα στην πενταε¬ 
τία από την ημέρα της προσωρινής εισαγωγής, τα δικαιούχα πρόσωπα 
ζητήσουν τον τελωνισμό τους, σύμφωνα με τις διατάξεις του ΚΕΦΑ- 
ΛΑΙΟΤ Η' της παρούσας απόφασης. 

Προκειμένου για επιβατικά αυτοκίνητα ιδιωτικής χρήσης και ανε¬ 
ξάρτητα του κυλινδρισμού του κινητήρα τους, παρέχεται απαλλαγή από 
δασμούς και λοιπούς φόρους, με εξαίρεση τον ΦΠΑ που καταβάλλεται 
υποχρεωτικά. 

3. Η απαλλαγή της παραγράφου 2, παρέχεται, εφόσον οι ενδιαφερό¬ 
μενοι έχουν την προϋπόθεση της παραγράφου 2 του άρθρου 25 και προ¬ 
σκομίζουν το πιστοποιητικό που ορίζεται στο άρθρο 29, ανεξάρτητα από 
τη συνδρομή ή όχι των λοιπών προϋποθέσεων του ΚΕΦΑΛΑΙΟΤ Η'. 

4. Τα είδη οικοσκευής και τα επιβατικά αυτοκίνητα ιδιωτικής χρή¬ 
σης που τελωνίζονται με τις διατάξεις του παρόντος άρθρου, διέπονται 
από τους περιορισμούς των άρθρων 6, 7, 8, 9 και 28 της παρούσας 
απόφασης. 

, 5. Τα είδη οικοσκευής και τα επιβατικά αυτοκίνητα που τελωνίστη¬ 
καν σύμφωνα με τις διατάξεις του άρθρου 2 της αριθ. Δ. 1063/86 
ΑΤΟ (ΦΕΚ 775/Β/31.10.86), όπως αντικαταστάθηκε και συμπλη¬ 
ρώθηκε με την αριθ. Δ. 1305/86 ΑΤΟ (ΦΕΚ 906/Β/23.12.86), 
υπόκεινται στους περιορισμούς του άρθρου 7 και τις διατάξεις των άρ¬ 
θρων 8 και 9 της παρούσας απόφασης. 

Άρθρο 36. 

Με αποφάσεις του ΐπουργού Οικονομικών, ρυθμίζεται κάθε ανα¬ 
γκαία λεπτομέρεια και καθορίζονται τα αναγκαία δικαιολογητικά για 
την εφαρμογή της απόφασης αυτής. 

Άρθρο 37. 

Καταργούμενες Διατάξεις. 

Από της εφαρμογής της παρούσας απόφασης, καταργούνται: 

α. Οι παρακάτω αποφάσεις του ΐπουργού Οικονομικών που κυρώ- 

θηκαν νομοθετικά με το Ν. 1591/86 (ΦΕΚ 50): 

-Δ. 264/23/8.3,85 (ΦΕΚ 139/Β/18.3.85) 

«Δ. 482/47/30.4.85 (ΦΕΚ 242/Β/2.5.85) 

-Δ. 726/84/4.7.85 

-Δ. 905/116/5.9.85 (ΦΕΚ 519/Β/5.9.85) 

-Δ. 1291/170/5.12.85 

β. Η απόφαση του Υπουργού Οικονομικών Δ. 554/69/11.6.86 
(ΦΕΚ 389/Β/11.6.86). που κυρώθηκε νομοθετικά με το άρθρο 11 
του Ν. 1643/86 (ΦΕΚ 126) (κατ' εξαίρεση η παράγραφος 1. του άρ¬ 
θρου 2 της απόφασης αυτής καταργείται από 11.6.86). 
γ. Η απόφαση του Υπουργού Οικονομικών. 

-Δ. 5700/189/2.6.67 (ΦΕΚ 369/Β/6.6.67). 

6. Οι διατάξεις του άρθρου 36 του Ν. 1591/86 (ΦΕΚ 50). 
ε. Οι διατάξεις του άρθρου 88 στοιχείο (α). του άρθρου 89 και της 
παραγράφου 2 του άρθρου 125 του Ν. 4684/87 (ΦΕΚ 18). 

στ. Το άρθρο 2 της απόφασης του Υπουργού Οικονομικών Δ. 1063/ 
156/24.10.86 (ΦΕΚ 775/Β/31.10.86). όπως αντικαταστάθηκε και 
συμπληρώθηκε με τη Δ. 1305/216/23.12.86 ΛΥΟ (ΦΕΚ 906/Β/ 
23.12.86) και κυρώθηκε νομοθετικά με το Ν. 1731/87 (ΦΕΚ 161), 
ζ. Η απόφαση του Υπουργού Οικονομικών Δ. 1062/155/24.10.85 
(ΦΕΚ 775/Β/31.10.86). που κυρώθηκε νομοθετικά με το Ν. 
1731/87 (ΦΕΚ 161). 

Άρθρο 38. 

Ισχύς - εφαρμογή απόφασης. 

1. Η παρούσα απόφαση ισχύει και εφαρμόζεται από 1ης Μαρτίου 
1988. 

Η απόφαση αυτή να δημοσιευτεί στην Εφημερίδα της Κυβερνήσεως- 
και να κυρωθεί νομοθετικά. 

Αθήνα. 1 Μαρτίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΠΕΤΣΟΣ 
- 4 - 

Αριθ. Δ. 246/12 (2) 

Παροχή στα Ελληνικά πληρώματα εμπορικών πλοίων γραμμών εξωτε¬ 
ρικού, ολικής ή μερικής απαλλαγής από φορολογικές επιβαρύνσεις 
που οφείλονται στην εισαγωγή επιβατικών αυτοκινήτων ιδιωτικής 
χρήσης και ειδών οικοσκευής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 25 του Ν. 1473/84 (ΦΕΚ 127) περί 
απαλλαγών πληρωμάτων εμπορικών πλοίων. 

β. Τις απαλλαγές που παρέχονται στους Έλληνες εργαζόμενους στο 
εξωτερικό για την εισαγωγή επιβατικού αυτοκινήτου και ειδών οικο¬ 
σκευής. 

γ. Τις συνθήκες που αντιμετωπίζουν οι εν ενεργεία Έλληνες ναυτικοί 
που υπηρετούν σε εμπορικά πλοία γραμμών εξωτερικού και 

δ. Την Υ. 1362/Α/25.9.87 απόφαση του Πρωθυπουργού «περί 
αναθέσεως αρμοδιοτήτων στον Αναπληρωτή Υπουργό Οικονομικών» 
(ΦΕΚ 535/Β/5.10.87), αποφασίζουμε: 

Άρθρο 1. 

ΓΕΝΙΚΑ 

Για την εφαρμογή της απόφασης αυτής, νοούνται: 
α. ως «Ελληνικά πληρώματα πλοίων»: οι Έλληνες υπήκοοι που είναι 
ναυτολογημένοι σε συγκεκριμένο πλοίο και παρέχουν υπηρεσία, με κα¬ 
θαρά ναυτική ή άλλη ιδιότητα, επί του πλοίου. Στο πλήρωμα πλοίου πε¬ 
ριλαμβάνεται και ο πλοίαρχος. Δεν αποτελούν μέλη πληρώματος, τα 
πρόσωπα που δεν είναι ναυτολογημένα σε συγκεκριμένο πλοίο, αλλά 
παροδικά επιβαίνουν σε αυτό για εκτέλεση προσωρινής υπηρεσίας. 

β. ως «εμπορικά πλοία»: τα πλοία με ελληνική η ξένη σημαία που 
προορίζονται για εμπορική εκμετάλλευση, δηλαδή εκτελούν μεταφορές 
προσώπων ή πραγμάτων ή εκτελούν άλλες ναυτιλιακές εργασίες, με 
σκοπό το κέρδος. 

γ. ως «πλοία γραμμών εξωτερικού»: τα πλοία τα οποία κάνουν ταξί¬ 
δια μεταξύ λιμανιών του εξωτερικού, έστω και αν προσεγγίζουν ελλη¬ 
νικά λιμάνια (περιλαμβανομένων των βυθυκόρων που εκτελούν έργα σε 
λιμάνια του εξωτερικού και των επιβατικών πλοίων που λειτουργούν ως 
ξενοδοχεία σε λιμάνι του εξωτερικού. 

δ. ως «πραγματική θαλάσσια υπηρεσία»: η υπηρεσία η οποία διανύε- 


ται κατά το διάστημα που το εμπορικό πλοίο στο οποίο είναι ναυτολογη¬ 
μένο το δικαιούχο πρόσωπο, κάνει ταξίδια στο εξωτερικό και η υπηρεσία 
αυτή πραγματοποιήθηκε πριν από τη συνταξιοδότηση του ναυτικού. 

ε. ως «είδη οικοσκευής»: τα προσωπικά αντικείμενα, περιλαμβανομέ- 
νου του ηλεκτρονικού υπολογιστή (ΡΕΚ50ΝΑΕ ΟΟΜΡ11ΤΕΚ) και τα 
είδη επίπλωσης ή εξοπλισμού που προορίζονται για προσωπική χρήση 
του δικαιούχου προσώπου και των μελών της οικογένειάς του ή για τις 
ανάγκες του νοικοκυριού του. 

στ. ως «παραστατικό εισαγωγής»: το προβλεπόμενο τελωνειακό παρα¬ 
στατικό το οποίο κατατίθεται ή εκδίδεται κατά περίπτωση, για τη θέση 
σε ανάλωση του εισαγομένου επιβατικού αυτοκινήτου ή των εισαγόμε- 
νων ειδών οικοσκευής, στο όνομα του δικαιούχου προσώπου. 

ζ. ως «δικαιούχα πρόσωπα»: τα εν ενεργεία ελληνικά πληρώματα 
εμπορικών πλοίων γραμμών εξωτερικού. 

η. ως «αρμόδια τελωνειακή αρχή»: το τελωνείο εισαγωγής στο οποίο 
κατατίθεται ή εκδίδεται κατά περίπτωση το παραστατικό εισαγωγής 
του αυτοκινήτου ή των ειδών οικοσκευής. 

ΚΕΦΑΛΑΙΟ Α' 

Εισαγωγή επιβατικών αυτοκινήτων ιδιωτικής χρήσης 
με ολική ή μερική απαλλαγή από τον ειδικό φόρο 
κατανάλωσης του Ν. 363/76 (ΦΕΚ 152)) όπως ισχύει. 

Άρθρο 2. 

ΕΚΤΑΣΗ ΑΠΑΛΛΑΓΗΣ 

1. Επιβατικά αυτοκίνητα ιδιωτικής χρήσης, κυλινδρισμού κινητήρα 
μέχρι 1800 κυβικά εκατοστά ή με κινητήρα περιστρεφομένων εμβόλων 
(ΆΑΝΚΕΓΙ μέχρι 1000 κυβικά εκατοστά, που εισάγονται από ελλη¬ 
νικά πληρώματα εμπορικών πλοίων γραμμών εξωτερικού, απαλλάσσο¬ 
νται από τον ειδικό φόρο κατανάλωσης του Ν. 363/76. 

Προκειμένου για επιβατικά αυτοκίνητα ιδιωτικής χρήσης, κυλινδρι- 
σμού κινητήρα πάνω από τα προαναφερόμενα όρια, απαλλάσσονται 
κατά τα δύο τρίτα (2/3) από τον ειδικό φόρο κατανάλωσης του Ν. 363/ 
76. 

2. Η κατά τα παραπάνω ολική ή μερική φορολογική απαλλαγή της 
προηγούμενης παραγράφου, παρέχεται στα δικαιούχα πρόσωπα και για 
τα αυτοκίνητα που προμηθεύονται από τις εγχώριες αυτοκινητοβιομη¬ 
χανίες οι οποίες λειτουργούν υπό το καθεστώς της τελωνειακής επίβλε¬ 
ψης. σύμφωνα με τις διατάξεις του ΚΕΦΑΛΑΙΟΥ Α" του Ν. 1573/85 
(ΦΕΚ 201) 

Άρθρο 3. 

ΠΡΟΫΠΟΘΕΣΕΙΣ ΑΠΑΛΛΑΓΗΣ 

1. Η απαλλαγή του άρθρου 2 παρέχεται στα δικαιούχα πρόσωπα, με 
τον όρο ότι συντρέχουν αθροιστικά οι ακόλουθες προϋποθέσεις: 

α. Ο δικαιούχος να έχει πραγματική θαλάσσια υπηρεσία, τουλάχι¬ 
στον επί είκοσι τέσσερις (24) μήνες, συνεχείς ή όχι, κατά την τελευταία 
τετραετία, πριν από την ημερομηνία αποδοχής του παραστατικού εισα¬ 
γωγής του αυτοκινήτου, ναυτολογημένος σε εμπορικά πλοία γραμμών 
εξωτερικού, 

β. κατά την παραπάνω τελευταία τετραετία, ο δικαιούχος να έχει ει¬ 
σάγει και δραχμοποιήσει, ως ναυτικός, συνάλλαγμα που να καλύπτει τη 
φορολογητέα αξία του αυτοκινήτου, όπως αυτή καθορίζεται σύμφωνα 
με τις διατάξεις του ν. 363/76, 

γ. το αυτοκίνητο να προορίζεται για προσωπική χρήση του δικαιού¬ 
χου και των μελών της οικογένειάς του, και 

δ. η εισαγωγή του αυτοκινήτου να γίνεται χωρίς συναλλαγματικές 
διατυπώσεις: 

2. Κατ’ εξαίρεση των οριζομένων στο στοιχείο (δ) της προηγουμένης 
παραγράφου, επιτρέπεται η εισαγωγή του αυτοκινήτου και με συναλ¬ 
λαγματικές διατυπώσεις (χορήγηση κρατικού συναλλάγματος), αλλά 
στην περίπτωση αυτή θα πρέπει ο δικαιούχος να προσκομίσει τα απα¬ 
ραίτητα δικαιολογητικά από τα οποία να αποδεικνύεται ότι έχει εισάγει 
και δραχμοποιήσει συνάλλαγμα, το οποίο δεν έχει χρησιμοποιήσει για 
οποιοδήποτε άλλο σκοπό ή απαλλαγή και το οποίο καλύπτει σε δραχμές 
την αξία αγοράς του συγκεκριμένου αυτοκινήτου, όπως αυτή προκύπτει 
από την αντίστοιχη άδεια εκτελωνισμού που έχει εκδόσει η μεσολα¬ 
βούσα Τράπεζα. 

3. Η απαλλαγή του άρθρου 2, παρέχεται σε κάθε δικαιούχο πρόσωπο 
μία (1) μόνο φορά και για ένα μόνο επιβατικό αυτοκίνητο. Πρόσωπα 
που έχουν εισάγει και παραλάβει επιβατικό αυτοκίνητο με τις απαλλα¬ 
γές του άρθρου 25 του ν. 1473/84 δεν επιτρέπεται να εισάγουν άλλο 

αυτοκίνητο με τις απαλλαγές του άρθρου 2 της απόφασης αυτής. 

Πρόσωπο που έχει τϋχει απαλλαγής για την εισαγωγή αυτοκινήτου 
σύμφωνα με τις διατάξεις του άρθρου 25 του ν. 1473/84 ή σύμφωνα με 
το άρθρο 2 της απόφασης αυτής και προσπάθησε να παραλάβει ή παρέ¬ 
λαβε και δεύτερο αυτοκίνητο με τις προαναφερόμενες διατάξεις, διώκε¬ 
ται με τις συνδυασμένες διατάξεις των άρθρων 89 παράγραφος 2, 97 
παράγραφος 3, 100 και επόμενα του Τελωνειακού Κώδικα (ν. 1165/ 
18, ΦΕΚ 73), όπως ισχύει. 

Άρθρο 4. 

ΠΕΡΙΟΡΙΣΜΟΙ 

1. Τα επιβατικά αυτοκίνητα ιδιωτικής χρήσης που παραλαμβάνο- 
νται σύμφωνα με τις διατάξεις του άρθρου 2, μέχρι να συμπληρωθεί 
τριετία από της ημερομηνίας αποδοχής του παραστατικού εισαγωγής 
τους, δεν επιτρέπεται, με οποιοδήποτε τρόπο τυπικό ή άτυπο: 

α. να μεταβιβαστούν, 

β. να εκμισθωθούν, 

γ. να αποτελόσουν αντικείμενο ενεχύρου ή χρησιδανείου, 

δ. να παραμένουν, έστω και για φύλαξη, σε χώρους εμπορίας αυτοκι¬ 
νήτων ή σε χώρους στάθμευσης αυτοκινήτων (ΡΑΚΚΙΝΟ) που είναι και 
χώροι εμπορίας αυτοκινήτων, 

ε. να οδηγούνται έστω και για μια μόνο φορά από τρίτους, ή να παρα- 
χωρηθεί η χρήση τους σε τρίτους, ανεξάρτητα τις υπαιτιότητος ή όχι του 
δικαιούχου. 

2. Κατ’ εξαίρεση των οριζομένων στις διατάξεις του στοιχείου (γ) της 
παραγράφου 1 του άρθρου 3 και του στοιχείου (ε) της παραγράφου 1 
του άρθρου 4, εκτός από το δικαιούχο πρόσωπο και την ή τον σύζυγον 
αυτού, επιτρέπεται να οδηγούν το αυτοκίνητο και οι παρακάτω συγγε¬ 
νείς και των δύο συζύγων, ύστερα από έγγραφη έγκριση της αρμόδιας 
τελωνειακής αρχής: 

α. τα άγαμα ή έγγαμα παιδιά τους και οι σύζυγοι αυτών, 

β. οι γονείς τους, 

γ. τα άγαμα ή έγγαμα αδέλφια τους και οι σύζυγοι αυτών. 

Η έγκριση της αρμόδιας τελωνειακής αρχής χορηγείται στο δι¬ 
καιούχο πρόσωπο με την υποχρέωση να την τοποθετήσει εντός του αυ¬ 
τοκινήτου, αφού προηγουμένως ο δικαιούχος με υπεύθυνη δήλωσή του 
δηλώσει εκείνα από τα παραπάνω πρόσωπα που επιθυμεί να οδηγούν το 
αυτοκίνητό του και προσκομίσει τα απαραίτητα δικαιολογητικά από τα 
οποία αποδεικνύεται ο βαθμός συγγένειάς του με τα δηλούμενα πρό¬ 
σωπα. 

3. Η διάταξη της προηγούμενης παραγράφου εφαρμόζεται αναδρο¬ 
μικά για τις περιπτώσεις αυτοκινήτων τα οποία ήδη έχουν εισαχθεί και 
παραδοθεί με τις διατάξεις του άρθρου 25 του ν. 1473/84. αλλά για τις 
περιπτώσεις αυτές η έγγραφη έγριση της αρμοδίας τελωνειακής αρχής 
απαιτείται από την εφαρμογή της απόφασης αυτής. 

Άρθρο 5. 

ΑΡΣΗ ΠΕΡΙΟΡΙΣΜΩΝ 

1. Ύστερα από έγριση της αρμόδιας τελωνειακής αρχής, αίρονται οι 
περιορισμοί της παραγράφου I του άρθρου 4. πριν από την παρέλευση 
της τριετίας, αφού προηγουμένως εισπραχθούν οι φορολογικές επιβα¬ 
ρύνσεις από τις οποίες, σύμφωνα με το άρθρο 2, έτυχε απαλλαγής το δι¬ 
καιούχο πρόσωπο κατά την εισαγωγή του αυτοκινήτου, προσαυξημένες 
με τέλη εκπρόθεσμης καταβολής που θα υπολογισθούν από την ημερο¬ 
μηνία αποδοχής του παραστατικού εισαγωγής του αυτοκινήτου, μη 
εφαρμοζομένων στην προκειμένη περίπτωση των διατάξεων του ν.δ. 
356/74 (ΦΕΚ 90) περί ΚΕΔΕ, ως προς τον χρόνο που καθίστανται λη¬ 
ξιπρόθεσμα τα χρέη προς το Δημόσιο και ως προς το χρόνο έναρξης υπο¬ 
λογισμού των τελών εκπρόθεσμης καταβολής. 

2. Σε περίπτωση θανάτου του δικαιούχου προσώπου, πριν από την 
παρέλευση της τριετίας, αίρονται αυτόματα οι περιορισμοί της παρα¬ 
γράφου 1 του άρθρου 4 μετά το θάνατο του δικαιούχου προσώπου, εφό¬ 
σον δεν έχει διαπιστωθεί προηγουμένως παράβαση των περιορισμών 
αυτών. 

Άρθρο 6. 

ΠΑΡΑΒΑΣΕΙΣ 

1. Η παράβαση των διατάξεων του άρθρου 4, είναι απλή τελωνειακή 
παράβαση. 

2. Σε περίπτωση παράβασης των διατάξεων του άρθρου 4, αίρεται 
αναδρομικά, από της εισαγωγής του αυτοκινήτου η χορηγηθείσα κατά 


το άρθρο 2 απαλλαγή και οφείλονται άμεσα: 

α) όλες οι φορολογικές επιβαρύνσεις, από τις οποίες, σύμφωνα με το 
άρθρο 2, έτυχε απαλλαγής το δικαιούχο πρόσωπο κατά την εισαγωγή 
του αυτοκινήτου, προσαυξημένες με τέλη εκπροθέσμου καταβολής που 
θα υπολογισθούν από την ημερομηνία αποδοχής του παραστατικού ει¬ 
σαγωγής του αυτοκινήτου, μη εφαρμοζομένων στην προκειμένη περί¬ 
πτωση των διατάξεων του ν.δ. 356/74 περί ΚΕΔΕ, ως προς τον χρόνο 
που καθίστανται ληξιπρόθεσμα τα χρέη προς το Δημόσιο και ως προς 
τον χρόνο έναρξης υπολογισμού των τελών εκπρόθεσμης καταβολής και 

β) πρόσθετο τέλος, ίσο, με το σύνολο στο ακέραιο, των δασμολοφορο- 
λογικών επιβαρύνσεων που αναλογούν στο εισαχθέν αυτοκίνητο, την 
ημερομηνία αποδοχής του παραστατικού εισαγωγής. 

3. Υπόχρεοι για την καταβολή των προσαυξημένων φορολογικών 
επιβαρύνσεων και του προσθέτου τέλους που οφείλονται σύμφωνα με 
την προηγούμενη παράγραφο, είναι αλληλέγγυα και σε ολόκληρο, το δι¬ 
καιούχο πρόσωπο και ο κάτοχος του αυτοκινήτου. 

Ο κάτοχος του αυτοκινήτου διώκεται με βάση την βεβαίωση που είχε 
κάνει η αρμόδια τελωνειακή αρχή στο όνομα του δικαιούχου με απλή 
μόνο πράξη μνείας του ονόματος του κατόχου επί του παραστατικού ει¬ 
σαγωγής του αυτοκινήτου, μετά την διαπίστωση της παράβασης. 

4. Σε περίπτωση που η διαπίστωση της παράβασης γίνει από τελω- 
νειακή αρχή άλλη από εκείνη της εισαγωγής του αυτοκινήτου, η σχε¬ 
τική έκθεση διαπίστωσης της παράβασης, στέλνεται αμέσως στο αρμό¬ 
διο τελωνείο εισαγωγής του αυτοκινήτου, το οποίο εκδίδει στην συνέ¬ 
χεια την καταλογιστική πράξη και μεριμνά για την είσπραξη όλων των 
οφειλών που προκύπτουν από την παράβαση, σύμφωνα με την παρά¬ 
γραφο 2 του άρθρου αυτού. 

5. Η καταλογιστική πράξη εκδίδεται, αφού τηρηθεί η διαδικασία που 
προβλέπεται από την παράγραφο 3 του άρθρου 99 του Τελωνειακού 
Κώδικα. 

Το δικαίωμα για έκδοση καταλογιστικής πράξης, ασκείται κατ’ αρ¬ 
χήν μέσα στην προθεσμία που ορίζει η διάταξη του στοιχείου (α) της πα¬ 
ραγράφου 4 του άρθρου 99 του Τελωνειακού Κώδικα, σε περίπτωση δε 
που η διαπίστωση της παράβασης γίνει μέσα στο τελευταίο εξάμηνο της 
ως άνω προθεσμίας, αυτή δεν συμπληρούται πριν περάσει ολόκληρο 
έτος από της χρονολογίας της πράξης διαπίστωσης της παράβασης. 

6. Η βεβαίωση προς είσπραξη (ταμειακή) των οφειλομένων φορολο¬ 
γικών επιβαρύνσεων καθώς και των τελών εκπρόθεσμης καταβολής 
αυτών που ορίζονται στο στοιχείο (α) της παραγράφου 2 του άρθρου αυ¬ 
τού, γίνεται ταυτόχρονα με την έκδοση της καταλογιστικής πράξης επι¬ 
βολής του προσθέτου τέλους που ορίζεται στο στοιχείο (β) της παραγρά¬ 
φου (2) του άρθρου αυτού. 

7. Η εμπρόθεση άσκηση προσφυγής, δεν αναστέλει την είσπραξη των 
οφειλομένων φορολογικών επιβαρύνσεων και των τελών εκπρόθεσμης 
καταβολής αυτών που ορίζονται στο στοιχείο (α) της παραγράφου 2 του 
άρθρου αυτού. 

Για την είσπραξη των απαιτήσεων τούτων, έχουν εφαρμογή κατά τα 
λοιπά, πλήρως οι διατάξεις του ν.δ. 356/74 περί ΚΕΔΕ. 

8. Το πρόσθετο τέλος που ορίζεται στο στοιχείο (β) της παραγράφου 
2 του άρθρου αυτού, είναι άμεσα απαιτητό και η εμπρόθεσμη άσκηση 
προσφυγής, δεν αναστέλει την είσπραξη του τριάντα τα εκατό (30%) 
αυτού. 

9. Τα αυτοκίνητα για τα οποία διαπιστώνεται παράβαση, ανεξάρ¬ 
τητα από τα επιτρεπόμενα κατά το ν.δ. 356/74 μέτρα, υπόκεινται αμέ¬ 
σως σε προσωρινή συντηρητική δέσμευση, με πράξη της τελωνειακής 
αρχής που διαπίστωσε την παράβαση. 

Η δέσμευση των αυτοκινήτων που ισχύει μέχρι την τυχόν, σύμφωνα 
με το ν.δ. 356/74, κατάσχεσή τους, συνιστάται σε σφράγιση και ακινη- 
τοποίηση αυτών από την τελωνειακή αρχή που διαπίστωσε την παρά¬ 
βαση, σε τελωνειακό χώρο. 

Κατά την κρίση της τελωνειακής αρχής που διαπίστωσε την παρά¬ 
βαση, η σφράγιση και ακινητοποίηση των αυτοκινήτων, μπορεί να γίνει 
σε χώρο δημόσιο ή ιδιωτικό και πάντοτε με την ευθύνη και την οικονο¬ 
μική επιβάρυνση, σε ολόκληρο, του δικαιούχου προσώπου και του κατό¬ 
χου του αυτοκινήτου. 

10. Σε περίπτωση που δεν καταβάλλονται τα, κατά τις παραγράφους 
7 και 8 του άρθρου αυτού, απαιτητά ποσά, εφαρμόζονται οι διατάξεις 
του ν.δ. 356/74 περί αναγκαστικής είσπραξης των απαιτήσεων τούτων 
του δημοσίου, για μεν την απαίτηση της παραγράφου 7 του άρθρου αυ¬ 
τού, μετά παρόδου δεκαπέντε (15) ημερών, από της σύμφωνα με το 
νόμο βεβαίωσης προς είσπραξιν (ταμειακής), για δε το ληξιπρόθεσμο 
ποσό της απαίτησης της παραγράφου 8 του άρθρου αυτού, μετά την πά¬ 
ροδο δεκαπέντε (15) ημερών από της κοινοποίησης της καταλογιστικής 
πράξης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1827 


11. Κάθε άλλη παράβαση των διατάξεων της απόφασης αυτής, εφό¬ 
σον γίνεται με σκοπό να στερήσει το Δημόσιο απο δασμολογικές επιβα¬ 
ρύνσεις που οφείλονται κατά την εισαγωγή, αποτελεί λαθρεμπορία και 
διώκεται ποινικά και διοικητικά, σύμφωνα με τις σχετικές διατάξεις του 
Τελωνειακού κώδικα. 

ΚΕΦΑΛΑΙΟ Β' 

Εισαγωγή ειδών οικοσκευής με απαλλαγή από φόρο 
προστιθέμενης αξίας (ΦΠΑ) και λοιπούς φόρους. 

Άρθρο 7. 

1. Απαλλάσσονται από τον ΦΠΑ και τους λοιπούς φόρους που οφεί¬ 
λονται στην εισαγωγή, τα είδη οικοσκευής που εισάγονται, χωρίς συ¬ 
ναλλαγματικές διατυπώσεις, από τα ελληνικά πληρώματα εμπορικών 
πλοίων γραμμών εξωτερικού, εφόσον συντρέχουν αθροιστικά οι ακόλου¬ 
θες προϋποθέσεις: 

α. Τα είδη οικοσκευής προσκομίζονται στην αρμόδια τελωνειακή 
αρχή για τελωνισμό, το αργότερο μέσα σε διάστημα τεσσάρων (4) μη¬ 
νών, από την ημερομηνία άφιξης του δικαιούχου προσώπου στην Ελ¬ 
λάδα, μετά την απόλυσή του ή μετά την προσωρινή διακοπή της υπηρε¬ 
σίας του ή μετά την αποβίβασή του σε ελληνικό λιμάνι, από το πλοίο στο 
οποίο ήταν ή εξακολουθεί να είναι ναυτολογημένος. 

β. η συνολική αξία των εισαγομένων ειδών οικοσκευής, δεν ξεπερνά 
το είκοσι τα εκατό (20%) του συναλλάγματος που έχει εισάγει και 
δραχμοποιήσει ο δικαιούχος ως ναυτικός, κατά το προηγούμενο δωδε¬ 
κάμηνο, πριν από την ημερομηνία αποδοχής ή έκδοσης του παραστατι¬ 
κού εισαγωγής τους. 

Σε περίπτωση που η αξία ενός είδους οικοσκευής, ξεπερνά το 20% 
του προαναφερομένου συναλλάγματος, για την επί πλέον αξία, υπολογί¬ 
ζονται και εισπράττονται οι αναλογούντες εισαγωγικοί δασμοί. ΦΠΑ. 
και λοιποί φόροι εισαγωγής. 

γ. τα είδη οικοσκευής προορίζονται για προσωπική χρήση του δι¬ 
καιούχου και των μελών της οικογένειάς του ή για τις ανάγκες του νοι¬ 
κοκυριού του. 

2.11 απαλλαγή του άρθρου αυτού παρέχεται μόνον για ένα (1) κομ¬ 
μάτι από κάθε είδος οικοσκευής, κάθε ημερολογιακό έτος, ανεξάρτητα 
από τον αριθμό των αφίξεων του δικαιούχου στην Ελλάδα κατά το αυτό 
έτος. 

ΚΕΦΑΛΑΙΟ Γ 

Απαιτούμενα δικαιολογητικά για 
τη χορήγηση της απαλλαγής 

Άρθρο 8. 

I 'ια την εισαγωγή επιβατικού αυτοκινήτου με τις απαλλαγές του άρ¬ 
θρου 2. το δικαιούχο πρόσωπο πρέπει να προσκομίζει και να καταθέτει 
στην αρμόδια τελωνειακή αρχή, για την απόδειξη της συνδρομής των 
προϋποθέσεων του άρθρου 3, τα ακόλουθα δικαιολογητικά: 

1. πραγματική θαλάσσια υπηρεσία (στοιχείο α, παρ. I άρθρου 3) 

- πιστοποιητικό της Υπηρεσίας Ναυτικών Μητρώων του Υπουρ¬ 
γείου Εμπορικής Ναυτιλίας, με το οποίο να βεβαιώνεται η ιδιότητα του 
δικαιούχου και ο χρόνος πραγματικής θαλάσσιας υπηρεσίας του σε 
εμπορικά πλοία γραμμών εξωτερικού με ελληνική η ξένη σημαία, κατά 
την τελευταία τετραετία, ή 

- άνάλογη βεβαίωση του πλοιάρχου του πλοίου στο οποίο υπηρέτησε 
ο δικαιούχος, θεωρημένη για την αλήθεια του περιεχομένου και το γνή¬ 
σιο της υπογραφής του πλοιάρχου από Ελληνική Προξενική ή Αιμενική 

<*ρχή· _ 

2. Εισαγωγή και δραχμοποίηση συναλλάγματος (στοιχείο β. παρ. I. 
άρθρ. 3) 

- Μοναδική ή μοναδικές βεβαιώσεις ελληνικής ή ξένης Τράπεζας, με 
τις οποίες να βεβαιώνεται η δραχμοποίηση συναλλάγματος στο όνομα ή 
για λογαριασμό του δικαιούχου ναυτικού. Από τις βεβαιώσεις αυτές θα 
πρέπει να προκύπτει ότι το συνάλλαγμα έχει ειααχθεί η σταλεί από το 
δικαιούχο πρόσωπο ή ότι έχει σταλεί για λογαριασμό του δικαιούχου 
από τη ναυτιλιακή επιχείρηση σε πλοίο της οποίας εργάστηκε, ή 

- μοναδική ή μοναδικές βεβαιώσεις της Τράπεζας της Ελλάδος, οι 
οποίες χορηγούνται στο δικαιούχο ναυτικό, ύστερα από μοναδικές αιτή¬ 
σεις της ναυτιλιακής επιχείρησης σε πλοίο της οποίας εργάστηκε ο δι¬ 
καιούχος και με τις οποίες θα βεβαιώνεται η εισαγωγή και δραχμοποί¬ 
ηση από την ίδια ναυτιλιακή επιχείρηση, του συναλλάγματος που ανα¬ 
λογεί σε πληρωμές αποδοχών του δικαιούχου ναυτικού συγκεκριμένης 
περιόδου, ή 


' - ΜΟΝΑΔΙΚΗ ΒΕΒΑΙΩΣΗ που εκδίδεται στο όνομα του δικαιού¬ 

χου από τον αρμόδιο Οικονομικό Έφορο, για τό επί πλέον ποσό, όταν η 
πρωτότυπη τραπεζική μοναδική βεβαίωση υπερκαλύπτει το ποσό του 
δραχμοποιηθέντος συναλλάγματος που απαιτείται για την απαλλαγή 
από τον φόρο μεταβίβασης στην αγορά ακινήτου, ή 

- ΜΟΝΑΔΙΚΟ ΦΩΤΟΑΝΤΙΓΡΑΦΟ της πρωτότυπης μοναδικής 
τραπεζικής βεβαίωσης που χορηγείται από την αρμόδια τελωνειακή 
αρχή για το επί πλέον ποσό του δραχμοποιηθέντος συναλλάγματος, στις 
«περιπτώσεις που ορίζονται στην απόφαση αυτή. 

Τα προαναφερόμενα δικαιολογητικά πρέπει να είναι πρωτότυπα και 
να προσαρτώνται στο οικείο παραστατικό εισαγωγής, αφού προηγουμέ¬ 
νως γίνει πράξη ακύρωσης της ισχύος τους με μνεία της διάταξης με 
την οποία χορηγήθηκε η απαλλαγή. 

Σε περίπτωση που μοναδική τραπεζική βεβαίωση υπερκαλύπτει το 
ποσό που απαιτείται για τη χορήγηση της απαλλαγής, η αρμόδια τελω- 
νειακή αρχή θα χορηγεί στο δικαιούχο «ΜΟΝΑΔΙΚΟ ΦΩΤΟΑΝΤΙ¬ 
ΓΡΑΦΟ» αυτής, στο οποίο θα γίνεται σχετική πράξη ότι ισχύει για το 
επί πλέον ποσό σε δραχμές. Επί της πρωτοτύπου μοναδικής τραπεζικής 
βεβαίωσης, γίνεται ανάλογη πράξη χορήγησης στο δικαιούχο του μονα¬ 
δικού φωτοαντιγράφου για το επί πλέον ποσό και στη συνέχεια ακυρού- 
ται. Το «ΜΟΝΑΔΙΚΟ ΦΩΤΟΑΝΤΙΓΡΑΦΟ» χορηγείται μία (1) και 
μόνον φορά. 

3. Προορισμός αυτοκινήτου και λοιποί περιορισμοί (στοιχείο γ, παρ. 
.1 και παρ. 3. άρθρου 3) 

Υπεύθυνη δήλωση, στην οποία ο δικαιούχος να δηλώνει ότι το αυτο¬ 
κίνητο προορίζεται για προσωπική του χρήση και των μελών της οικο- 
γένειάς του σύμφωνα με τους περιορισμούς του άρθρου 4 της απόφασης 
αυτής και ότι δεν έχει εισάγει άλλο αυτοκίνητο με τις διατάξεις του άρ¬ 
θρου 25 του ν. 1473/84 ή με τις διατάξεις της απόφασης αυτής. 

4. Τήρηση συναλλαγματικών διατυπώσεων (παρ. 2, άρθρου 3) 

Δικαιολογητικά εισαγωγής και δραχμοποίησης συναλλάγματος, ως 

τα οριζόμενα δικαιολογητικά στην διάταξη της παραγράφου 2 του άρ¬ 
θρου αυτού και προκειμένου για μοναδική τραπεζική βεβαίωση, χορη¬ 
γείται ανάλογα «ΜΟΝΑΔΙΚΟ ΦΩΤΟΑΝΤΙΓΡΑΦΟ» αυτής για το επί 
πλέον ποσό. 

5. Τα δικαιολογητικά που ορίζονται στο άρθρο αυτό προσαρτώνται 
στο οικείο παραστατικό εισαγωγής. 

Άρθρο 9. 

Για την εισαγωγή ειδών οικοσκευής με τις απαλλαγές του άρθρου 7, 
ο δικαιούχος πρέπει να προσκομίζει και να καταθέτει στην αρμόδια τε- 
λωνειακή αρχή, τα ακόλουθα δικαιολογητικά: 

1. Ελληνικό Ναυτικό φυλλάδιο, από το οποίο να προκύπτει η ναυτο¬ 
λόγησή του σε εμπορικό πλοίο γραμμών εξωτερικού (κατατίθεται φωτο¬ 
αντίγραφο των σελίδων ναυτολόγησης), ή 

- προκειμένου για πρόσωπο που έχει ναυτολογηθεί με διαβατήριο σε 
πλοίο με ξένη σημαία, βεβαίωση του πλοιάρχου του πλοίου στο οποίο 
υπηρέτησε ο δικαιούχος, θεωρημένη για την αλήθεια του περιεχομένου 
και το γνήσιο της υπογραφής από Ελληνική Προξενική ή Λιμενική 
Αρχή, από την οποία να προκύπτει η ναυτολόγησή του σε εμπορικό 
πλοίο γραμμών εξωτερικού, ή ανάλογη βεβαίωση της ναυτιλιακής επι¬ 
χείρησης σε πλοίο της οποίας εργάστηκε ο δικαιούχος, σε συσχετισμό με 
άλλα αποδεικτικά στοιχεία που θα πρέπει να προσκομίσει ο δικαιούχος 
(όπως, άδεια νατυολόγησης. άδεια αναχώρησης προς ναυτολόγηση, 
ατομικοί λογαριασμοί μισθοδοσίας, σύμβαση ναυτολόγησης κ.λ.π.) 

2. Εισαγωγή και δραχμοποίηση συναλλάγματος (στοιχείο β, παρ. 1, 
άρθρ. 7) 

Δικαιολογητικά εισαγωγής και δραχμοποίησης συναλλάγματος, ως 
τα οριζόμενα δικαιολογητικά στην διάταξη της παραγράφου 2 του άρ¬ 
θρου 8 και προκειμένου για μοναδική τραπεζική βεβαίωση, χορηγείται 
ανάλογα «ΜΟΝΑΔΙΚΟ ΦΩΤΟΑΝΤΙΓΡΑΦΟ» αυτής για το επί πλέον 
ποσό. 

3. Προορισμός ειδών και περιορισμός παρ. 2 άρθρου 7 

Υπεύθυνη δήλωση, στην οποία ο δικαιούχος να δηλώνει ότι τα εισα- 

γόμενα είδη οικοσκευής προορίζονται για την προσωπική του χρήση και 
των μελών της οικογένειας του ή για τις ανάγκες του νοικοκυριού του 
και ότι δεν έχει εισάγει άλλο όμοιο είδος οικοσκευής το ίδιο ημερολο¬ 
γιακό έτος. 

Άρθρο 10. 

Εναλλακτική χρησιμοποίηση Συναλλάγματος 

1. Το συγκεκριμένο ποσό του δραχμοποιηθέντος συναλλάγματος που 

χρησιμοποιήθηκε από τον δικαιούχο για την εισαγωγή αυτοκινήτου με 
την απαλλαγή του άρθρου 2, δεν επιτρέπεται να χρησιμοποιηθεί πάλι 
για την εισαγωγή ειδών οικοσκευής με την απαλλαγή του άρθρου 7 της 
απόφασης αυτής, και αντίστροφα. 

Κπίσης το συγκεκριμένο ποσό του δραχμοποιηθέντος συναλλάγματος 
που χρησιμοποιήθηκε από τον δικαιούχο για την απαλλαγή του άρθρου 
2 ή για την απαλλαγή του άρθρου 7 της απόφασης αυτής, δεν επιτρέπε¬ 
ται να χρησιμοποιηθεί πάλι σε αρμόδια Οικονομική Εφορία για την 
απαλλαγή, σύμφωνα με το νόμο, από τον φόρο μεταβίβασης για αγορά 
ακινήτου, και αντίστροφα. 

2. Το συγκεκριμένο ποσό του δραχμοποιηθέντος συναλλάγματος που 
χρησιμοποιήθηκε στην περίπτωση τήρησης συναλλαγματικών διατυ¬ 
πώσεων για την εισαγωγή αυτοκινήτου, σύμφωνα με τα οριζόμενα στην 
παράγραφο 2 του άρθρου 3 της απόφασης αυτής, δεν επιτρέπεται να 
χρησιμοποιηθεί πάλι για οποιαδήποτε απαλλαγή από αυτές που αναφέ- 
ρονται στην προηγούμενη παράγραφο ή για οποιοδήποτε άλλο σκοπό, 
και αντίστροφα. 

3. Το συγκεκριμένο ποσό του δραχμοποιηθέντος συναλλάγματος που 
χρησιμοποιήθηκε για την εισαγωγή αυτοκινήτου ή ειδών οικοσκευής με 
τις απαλλαγές του άρθρου 25 του Ν. 1473/84, δεν επιτρέπεται να χρη¬ 
σιμοποιηθεί πάλι για οποιαδήποτε από τις περιπτώσεις που αναφέρονται 
στις παραγράφους 1 και 2 του άρθρου αυτού. 

ΚΕΦΑΛΑΙΟ Δ' 

Τελικές Διατάξεις 

Αρθρο 1 1. 

Αυτοκίνητα που τελωνίσθηκαν με τις 
διατάξεις του άρθρου 25 του Ν. 1473/84 

Τα επιβατικά αυτοκίνητα ιδιωτικής χρήσης τα οποία πριν από την 
εφαρμογή της απόφασης αυτής, έχουν ήδη εισαχθεί και παραδοθεί 
στους δικαιούχους, σύμφωνα με τις διατάξεις του άρθρου 25 του Ν. 
I 473/84, διέπονται από τους περιορισμούς του άρθρου 4 και τις διατά¬ 
ξεις των άρθρων 5 και 6 της απόφασης αυτής, αλλά σε περίπτωση μελ¬ 
λοντικής άρσης των περιορισμών αυτών ύστερα από έγκριση της αρμό¬ 
διας τελωνειακής αρχής (παρ. 1, άρθρο 5 της απόφασης) ή σε περί¬ 
πτωση μελλοντικής διαπίστωσης παράβασης των περιορισμών (άρθρο 
6 της απόφασης) και σε ότι αφορά μόνον τα προς είσπραξη κατά περί¬ 
πτωση ποσά, εισπράττονται ο οφειλόμενος φόρος και το πρόσθετο τέλος 
σύμφωνα με τα οριζόμενα στις διατάξεις των παραγράφων 3, 4 και 5 
του άρθρου 25 του ν. 1473/84 και όχι τα ποσά που ορίζονται αντί¬ 
στοιχα στις προαναφερόμενες διατάξεις της απόφασης αυτής. 

Άρθρο 12. 

Παραβάσεις που διαπιστώθηκαν πριν 
από την εφαρμογή της παρούσας απόφασης 

1. Με εξαίρεση τις περιπτώσεις που οι υπαίτιοι παρεπέμφθηκαν για 
λαθρεμπορία, οι περιπτώσεις για τις οποίες έχει διαπιστωθεί παράβαση 
σύμφωνα με τις διατάξεις της παραγράφου 5 του άρθρου 25 του ν. 
1473/84, πριν από την εφαρμογή της απόφασης αυτής και εφόσον η 
διαπιστωθείσα αυτή παράβαση, δεν αποτελεί παράβαση σύμφωνα με τις 
διατάξεις του άρθρου 4 της απόφασης αυτής, (χωρίς να εξετάζεται στις 
περιπτώσεις αυτές αν υπήρχε κατά την διαπίστωση της παράβασης, η 
έγγραφη έγκριση της αρμόδιας τελωνειακής αρχής, σύμφωνα με τα ορι¬ 
ζόμενα στις παραγράφους 2 και 3 του άρθρου 4 της παρούσης απόφα¬ 
σης), τότε: 

α. Οι περιπτώσεις για τις οποίες κινήθηκε η διαδικασία είσπραξης, 
αλλά δεν εισπράχθηκαν οι προβλεπόμενες από το άρθρο 25 του Ν. 
1473/84 απαιτήσεις του Δημοσίου, τίθενται στο αρχείο. 

Οι υποθέσεις αυτές τίθενται στο αρχείο με σχετική πράξη της τελω- 
νειακής αρχής που κίνησε την διαδικασία είσπραξης, εφόσον οι υπόχρεοι 
καταθέσουν με αίτησή τους τα αναγκαία δικαιολογητικά στοιχεία που 
θα ζητηθούν, από τα οποία να μπορεί η τελωνειακή αρχή να καταλήξει 
με ευχέρεια, στο συμπέρασμα ότι η διαπιστωθείσα κατά τις διατάξεις 
της παραγράφου 5 του άρθρου 25 του Ν. 1473/84 παράβαση, δεν 
αποτελεί παράβαση, σύμφωνα με τις διατάξεις του άρθρου 4 της απόφα¬ 
σης αυτής. 

β. Στις περιπτώσεις που εισπράχθηκαν ολοσχερώς ή μερικώς τα 
ποσά του οφειλόμενου φόρου και του προσθέτου τέλους που ορίζονται 
στις διατάξεις του άρθρου 25 του Ν. 1473/84, επιστρέφονται τα ει- 
σπραχθέντα αυτά ποσά, με την διαδικασία περί αχρεωστήτως καταβλη- 
θέντων. 


Για την επιστροφή των παραπάνω ποσών, το πρόσωπο που τα κατέ¬ 
βαλε, πρέπει να καταθέσει στην τελωνειακή αρχή που τα εισέπραξε, αί¬ 
τηση επιστροφής, μέσα σε δωδεκάμηνη (12 μήνες) προθεσμία από την 
ημερομηνία εφαρμογής της απόφασης αυτής, διαφορετικά το δικαίωμα 
της επιστροφής που γεννήθηκε με την παρούσα διάταξη, παραγράφε¬ 
ται. 

Η επιστροφή γίνεται, εφόσον, με την προαναφερόμενη αίτηση επι¬ 
στροφής κατατεθούν ή προσκομιστούν εκ των υστέρων και τα απαραί¬ 
τητα δικαιολογητικά στοιχεία που θα ζητηθούν από την τελωνειακή 
αρχή, από τα οποία να προκύπτει ότι η διαπιστωθείσα κατά τις διατά¬ 
ξεις, της παραγράφου 5 του άρθρου 25 του Ν. 1473/84 παράβαση, δεν 
αποτελεί πλέον παράβαση, σύμφωνα με τις διατάξεις του άρθρου 4 της 
απόφασης αυτής. 

2. Εφόσον η διαπιστωθείσα, κατά τις διατάξεις της παραγράφου 5 
του άρθρου 25 του ν. 1473/84, παράβαση, αποτελεί παράβαση και με 
τις διατάξεις του άρθρου 4 της απόφασης αυτής, εφαρμόζονται οι διατά¬ 
ξεις του ν.δ. 356/74 περί αναγκαστικής είσπραξης των απαιτήσεων 
του Δημοσίου και εισπράττονται τα ποσά του οφειλόμενου φόρου και του 
πρόσθετου τέλους που ορίζονται στις διατάξεις των παραγράφων 3, 4 
και 5 του άρθρου 25 του ν. 1473/84. 

Άρθρο 13. 

1. Εφόσον συντρέχουν οι απαιτούμενες προϋποθέσεις, οι διατάξεις 
της απόφασης αυτής, εφαρμόζονται και στις περιπτώσεις επιβατικών 
αυτοκινήτων και ειδών οικοσκευής που, κατά την ημερομηνία εφαρμο¬ 
γής της απόφασης αυτής, δεν έχουν εξέλθει του τελωνειακού χώρου. 
Κατ’ εξαίρεση, για τα επιβατικά αυτοκίνητα των περιπτώσεων αυτών, 
για τα οποία έχουν τηρηθεί συναλλαγματικές διατάξεις στο όνομα του 
δικαιούχου προσώπου και έχει κατατεθεί το παραστατικό εισαγωγής, 
πριν από την εφαρμογή της απόφασης αυτής, δεν έχουν εφαρμογή οι 
διατάξεις της παραγράφου 2 του άρθρου 3 της παρούσης απόφασης. 

2. Όπου στην απόφαση αυτή απαιτείται η συνδρομή ορισμένων 
προϋποθέσεων, το βάρος της απόδειξης αυτών, το φέρει ο ενδιαφερόμε¬ 
νος. 

3. Με αποφάσεις του Υπουργού Οικονομικών, ρυθμίζεται κάθε ανα¬ 
γκαία λεπτομέρεια και καθορίζονται ή τροποποιούνται τα αναγκαία δι- 
καιολογητικά για την εφαρμογή της απόφασης αυτής. 

4. Οι διατάξεις της παρούσης απόφασης δεν εμποδίζουν την εφαρ¬ 
μογή των απαγορεύσεων ή περιορισμών εισαγωγής που καθορίζονται 
από άλλες διατάξεις. 

Άρθρο 14. 

Καταργούμενες διατάξεις 

Από της εφαρμογής της απόφασης αυτής, καταργούνται: 

α. Οι διατάξεις του άρθρου 25 του ν. 1473/84 (ΦΕΚ 127) «Περί 
απαλλαγών πληρωμάτων εμπορικών πλοίων», (με εξαίρεση τις παρα¬ 
γράφους 3, 4 και 5 που διατηρούνται σε ισχύ για την εφαρμογή των άρ¬ 
θρων 11 και 12 παρ. 2 της παρούσης απόφασης, σε ότι αφορά μόνον τα 
προς είσπραξη ποσά του οφειλόμενου φόρου και του πρόσθετου τέλους), 

β. Οι αποφάσεις του Υπουργού Οικονομικών Δ. 1051/112/ 
13.9.84 (ΦΕΚ 703/Β) και Δ 1297/146/13.11.84 και 

γ. Οι διατάξεις του στοιχείου (γ) του άρθρου 88 του ΚΕΦΑΛΑΙΟΥ 
Α' του ν. 1684/87 (ΦΕΚ 18). 

Άρθρο 15. 

Ισχύς - Εφαρμογή της απόφασης 

1. Η παρούσα απόφαση ισχύει και εφαρμόζεται από 1ης Μαρτίου 
1988. 

2. Η απόφαση αυτή να δημοσιευτεί στην Εφημερίδα της Κυβερνή- 
σεως και να κυρωθεί νομοθετικά. 

Αθήνα, 1 Μαρτίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΠΕΤΣΟΣ 

Αριθ. Δ.247/13 (3) 

Προσωρινή εισαγωγή ορισμένων μεταφορικών μέσων και ειδών ατομι¬ 
κής χρήσης. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την 83/182/ΕΟΚ Οδηγία του Συμβουλίου της 28ης Μαρτίου 

1983 «Για φορολογικές ατέλειες που εφαρμόζονται στο εσωτερικό της 
Κοινότητας στις προσωρινές εισαγωγές ορισμένων μεταφορικών μέ¬ 
σων» που δημοσιεύτηκε στην Επίσημη Εφημερίδα των Ευρωπαϊκών 
Κοινοτήτων (Τεύχος ί 105/23.4.83). 

2. Τις διατάξεις του άρθρου 19 του Κανονισμού ΕΟΚ 3599/82 και 
του άρθρου 108 του Ν. 1684/87 (ΦΕΚ 18/Α/26.2.87). 

3. Τις διατάξεις του άρθρου 52 του Ν. 1041/2.4.80 (ΦΕΚ 75/Α/ 
80). 

4. Τις διατάξεις του στοιχείου α της παραγράφου 1 του άρθρου 21 
του Ν. 1642/86 (ΦΕΚ 125/Α/21.8.86). 

5. Την Υ.1362/Α/25.9.87 Απόφαση του Πρωθυπουργού «Περί 
ανάθεσης αρμοδιοτήτων στον Αναπληρωτή Υπουργό Οικονομικών» 
(ΦΕΚ 535/Β/5.10.1987). 

6. Τα διάφορα προβλήματα που δημιουργήθηκαν από τη μέχρι σή¬ 
μερα εφαρμογή των διατάξεων που είχαν θεσπιστεί για την μετατροπή 
σε εσωτερικό δίκαιο των διατάξεων της παραπάνω Οδηγίας, αποφασί¬ 
ζουμε: 

Πεδίο εφαρμογής. 

Άρθρο 1. 

1. Με το καθεστώς της προσωρινής εισαγωγής που προβλέπεται από 
την παρούσα απόφαση, επιτρέπεται η εισαγωγή, χωρίς την είσπραξη 
των αναλογούντων δασμών και λοιπών φόρων, των μεταφορικών μέ¬ 
σων ιδιωτικής χρήσης (επιβατικών οχημάτων με κινητήρα και των 
οχημάτων που ρυμουλκούνται απ’ αυτά, σκαφών αναψυχής, αεροπλά¬ 
νων και οιλόγων ιππασίας), τα οποία προορίζονται να παραμείνουν προ¬ 
σωρινά στη χώρα και στη συνέχεια να επανεξαχθούν μέσα στην προβλε- 
πόμενη κατά περίπτωση προθεσμία. 

2. Κατ’ εξαίρεση των όσων ορίζονται στο άρθρο 19 του Κανονισμού 
ΕΟΚ 3599/82 και στο άρθρο 108 του Ν. 1684/87, στο καθεστώς της 
προσωρινής εισαγωγής που ρυθμίζεται από την παρούσα απόφαση τίθε¬ 
νται και τα είδη ατομικής χρήσης που εισάγουν τα δικαιούχα της από¬ 
φασης αυτής πρόσωπα. 

3. Στο ίδιο καθεστώς τίθενται επίσης τα συνήθη ανταλλακτικά, εξαρ¬ 
τήματα και εξοπλισμός που εισάγονται μαζί με τα μεταφορικά μέσα που 
αναφέρονται στην παράγραφο 1. 

4α. Για να τεθούν στο καθεστώς αυτό της προσωρινής εισαγωγής τα 
μεταφορικά μέσα που προέρχονται από χώρα-μέλος της ΕΟΚ πρέπει η 
απόκτηση ή η εισαγωγή τους στη χώρα αυτή να έγινε σύμφωνα με τους 
γενικούς όρους φορολογίας που ισχύουν στην εσωτερική της αγορά και 
να μη τυχαίνουν λόγω της εξαγωγής τους καμιάς απαλλαγής ή επι¬ 
στροφής δασμών και λοιπών φόρων. 

Προκειμένου για επιβατηγά οχήματα, ο όρος αυτός θεωρείται ότι 
πληρούται, όταν το όχημα είναι εφοδιασμένο με πινακίδες κυκλοφορίας 
κανονικής σειράς της χώρας έκδοσης της άδειας κυκλοφορίας, όταν 
όμως πρόκειται για επιβατικά οχήματα για τα οποία έχει εκδοθεί άδεια 
κυκλοφορίας σε χώρα μέλος στην οποία η χορήγηση πινακίδων κυκλο¬ 
φορίας κανονικής σειράς δεν εξαρτάται από την τήρηση των γενικών 
όρων φορολογίας της εσωτερικής της αγοράς, οι δικαιούχοι πρέπει να 
αποδεικνύουν με οποιοδήποτε τρόπο ότι έχουν πληρώθεί οι προβλεπό- 
μενοι φόροι. 

β. Οι προϋποθέσεις του στοιχείου α της παραγράφου αυτής δεν απαι¬ 
τούνται για τα μεταφορικά μέσα που: 

- αποκτώνται στα πλαίσια των διπλωματικών και Προξενικών σχέ¬ 
σεων, 

- προορίζονται για τους αναγνωρισμένους από τη χώρα μας διεθνείς 
οργανισμούς και το προσωπικό αυτών, μέσα στα όρια και με τις προϋπο¬ 
θέσεις που καθορίζονται από τις διεθνείς συμβάσεις για την ίδρυσή τους 
ή από τις συμφωνίες για την έδρα τους, 

- αποκτώνται στα πλαίσια της Συνθήκης της Βορειοατλαντικής 
Συμμαχίας. 

5. Κατ’ εξαίρεση των οριζομένων στο στοιχείο α της παραπάνω πα¬ 
ραγράφου, επιτρέπεται η θέση στο καθεστώς της προσωρινής εισαγω¬ 
γής της παρούσας απόφασης, των επιβατηγών οχημάτων ιδιωτικής 
χρήσης με προσωρινές πινακίδες κυκλοφορίας, ανεξάρτητα από τη 
χώρα προέλευσής τους και την ισχύ των προσωρινών πινακίδων κυκλο¬ 
φορίας τους, για το προβλεπόμενο κατά περίπτωση χρονικό διάστημα. 

6. Τα επιβατικά οχήματα που.τίθενται στο καθεστώς της προσωρι¬ 
νής εισαγωγής της παρούσας απόφασης, απαλλάσσονται από την κατα¬ 
βολή των τελών κυκλοφορίας, εκτός αν ορίζεται διαφορετικά από άλλη 
διάταξη της παρούσας. 

7. Δεν υπάγονται στο καθεστώς της προσωρινής εισαγωγής της από¬ 
φασης αυτής, τα οχήματα δημόσιας χρήσης. 


Ορισμοί 
Άρθρο 2. 

Για την εφαρμογή των διατάξεων της απόφασης αυτής νοούνται ως: 

1. «Όχημα δημόσιας χρήσης»: κάθε οδικό όχημα το οποίο, σύμφωνα 
με τον τύπο κατασκευής και τον εξοπλισμό του, είναι κατάλληλο και 
προορίζεται για μεταφορές με ή χωρίς κόμιστρο: 

α. δέκα ατόμων και άνω, στα οποία περιλαμβάνεται και ο Οδηγός, 

β. εμπορευμάτων, 

καθώς και κάθε άλλο οδικό όχημα ειδικής χρήσης εκτός από την κα¬ 
θαυτό μεταφορά. 

2. «Επιβατηγό όχημα»: κάθε οδικό όχημα ιδιωτικής χρήσης, συμπε¬ 
ριλαμβανομένου αν υπάρχει και του οχήματος που ρυμουλκείται απ’ 
αυτό, εκτός απο τα οχήματα που αναφέρονται στην παράγραφο 1. 

Επιβατηγά οχήματα αποτελούν: 

α. Τα ιδιωτικής χρήσης επιβατηγά αυτοκίνητα ή αυτοκινούμενα τρο¬ 
χόσπιτα με τα ρυμουλκούμενά τους. 

β. Τα ιδιωτικής χρήσης μοτοποδήλατα ή μοτοσυκλέτες. 

3. «Επαγγελματική χρήση»: η χρησιμοποίηση του μεταφορικού μέ¬ 
σου για την άμεση άσκηση αμοιβόμενης δραστηριότητας ή δραστηριό¬ 
τητας που έχει κερδοσκοπικό σκοπό. 

4. «Ιδιωτική χρήση»: κάθε χρήση εκτός από την επαγγελματική και 
τη δημόσια. 

5. «Είδη ατομικής χρήσης»: τα είδη ρουχισμού και άλλα φορητά ατο¬ 
μικά αντικείμενα, καινούργια ή μεταχειρισμένα, που περιέχονται στις 
προσωπικές αποσκευές, όπως αυτές ορίζονται στο Κεφάλαιο Γ’ του Ν. 
1402/83, ή που φέρνει μαζί του το δικαιούχο πρόσωπο και τα οποία 
προορίζονται για τις προσωπικές και εύλογες τρέχουσες ανάγκες του. 

6. «Δικαιούχο πρόσωπο»: το φυσικό πρόσωπο που δικαιούται να πα- 
ραλάβει με το καθεστώς της απόφασης αυτής μεταφορικά μέσα και είδη 
ατομικής χρήσης. 

7. «Δασμοί»: οι δασμοί και φορολογικές επιβαρύνσεις ισοδυνάμου 
προς δασμούς αποτελέσματος, που εισπράττονται κατά την εισαγωγή, 
καθώς και οι γεωργικές εισφορές και άλλες επιβαρύνσεις που προβλέπο- 
νται στα πλαίσια της κοινής γεωργικής πολιτικής ή στα πλαίσια ειδικών 
καθεστώτων που ισχύουν για ορισμένα εμπορεύματα προερχόμενα από 
τη μεταποίηση γεωργικών προϊόντων. 

8. «Λοιποί φόροι»: Ο φόρος προστιθέμενης αξίας (Φ.Π.Α.), οι ειδικοί 
φόροι κατανάλωσης, καθώς και κάθε άλλη επιβάρυνση που εισπράττε- 
ται κατά την εισαγωγή για τη θέση σε ανάλωση (τελωνισμό) των εισά- 
γομένων εμπορευμάτων. 

Έννοια κατοικίας 
Άρθρο 3. 

Για την εφαρμογή της απόφασης αυτής, ως «συνήθης κατοικία» νοεί¬ 
ται ο τόπος στον οποίο ένα άτομο διαμένει συνήθως, δηλαδή τουλάχι¬ 
στον εκατόν ογδόντα πέντε (185) ημέρες συνεχείας ή όχι, ανά δωδεκά¬ 
μηνο, λόγω προσωπικών και επαγγελματικών δεσμών ή σε περίπτωση 
ατόμου χωρίς επαγγελματικούς δεσμούς, λόγω προσωπικών δεσμών 
από τους οποίους προκύπτουν στενοί δεσμοί μεταξύ αυτού του ατόμου 
και του τόπου στον οποίο κατοικεί. 

Εν τούτοις η συνήθης κατοικία ατόμου του οποίου οι επαγγελματικοί 
δεσμοί βρίσκονται σε τόπο άλλο από τον τόπο των προσωπικών του δε¬ 
σμών και το οποίο για το λόγο αυτό, υποχρεώνεται να διαμένει διαδο¬ 
χικά σε διαφόρους τόπους που βρίσκονται σε δύο η περισσότερες χώρες, 
θεωρείται ότι βρίσκεται στον τόπο των προσωπικών του δεσμών με την 
προϋπόθεση ότι επιστρέφει τακτικά στον τόπο αυτό. Ο τελευταίος αυτός 
όρος δεν απαιτείται όταν το άτομο διαμένει σε μια χώρα για την εκτέ¬ 
λεση αποστολής με καθορισμένη διάρκεια. 

Η φοίτηση σε Πανεπιστήμιο ή άλλη σχολή δεν συνεπάγεται μεταφορά 
συνήθους κατοικίας. 

Προσωρινή εισαγωγή για ιδιωτική χρήση 
Άρθρο 4. 

1. Με την επιφύλαξη των ειδικών περιπτώσεων που προβλέπονται 
στο άρθρο 6 της παρούσας, ο ιδιώτης που επιθυμεί να εισάγει προσω¬ 
ρινά τα είδη που αναφέρονται στο άρθρο 1 πρέπει σωρευτικά: 

α. Να έχει τη συνήθη· κατοικία του εκτός Ελλάδας. 

β. Να έρχεται προσωρινά στην Ελλάδα. 

γ. Να τα χρησιμοποιεί για ιδιωτική του χρήση. 

2. Η διάρκεια παραμονής των ειδών, ορίζεται στους έξι (6) μήνες, συ¬ 
νεχείς ή όχι ανά δωδεκάμηνο. Η διάρκεια αυτή μπορεί να παραταθεί για 
εννέα (9) ακόμη μήνες, σε περίπτωση όμως προσώπου που ασκεί επαγ¬ 
γελματική δραστηριότητα στην Ελλάδα, η παράταση αυτή περιορίζεται 
στους τρεις (3) μήνες κατά, ανώτατο όριο. 

Για το χρονικό διάστημα πέραν του αρχικού εξαμήνου και εφόσον 
πρόκειται για επιβατηγά οχήματα θα καταβάλλονται τα προβλεπόμενα 
από τις ισχύουσες διατάξεις τέλη κυκλοφορίας. 

3. Επιτατικά οχήματα που εισάγονται προσωρινά από τα πρόσωπα 
της παραγράφου 1, που δεν ασκούν επαγγελματική δραστηριότητα 
στην Ελλάδα, εφόσον δεν επανεξάγονται με τη λήξη της συνολικής διάρ¬ 
κειας παραμονής που προβλέπεται στην παράγραφο 2 (15μηνο), πρέπει 
να ακινητοποιούνται από την αρμόδια τελωνειακή αρχή, ύστερα από αί¬ 
τηση του δικαιούχου προσώπου για διάστημα έξι (6) τουλάχιστον μη¬ 
νών και όχι ανώτερου των είκοσι ένα (21) μηνών. 

Τα επιβατικά οχήματα που βρίσκονται σε τελωνειακή ακινητοποίηση 
σύμφωνα με τα παραπάνω, οποτεδήποτε και αν αποσφραγιστούν, μέσα 
στη διάρκεια των εικοσιένα (21) μηνών, παραδίνονται για κυκλοφορία 
με το καθεστώς της προσωρινής εισαγωγής, στο δικαιούχο πρόσωπο, 
για διάστημα 15 ακόμη μηνών συνολικά με καταβολή των τελών κυ¬ 
κλοφορίας, εφόσον το πρόσωπο αυτό κατά το τελευταίο δωδεκάμηνο 
πριν από την αποσφράγιση και παράδοση του οχήματος παρέμεινε στο 
εξωτερικό, διαρκούσης της ακινητοποίησης, επί εκατόν ογδόντα πέντε 
(185) ημέρες τουλάχιστον. 

Σε περίπτωση που το παραπάνω διάστημα των είκοσι ένα (21) μη¬ 
νών της τελειωνειακής ακινητοποίησης παρέλθει, χωρίς το δικαιούχο 
πρόσωπο να φροντίσει για την με οποιοδήποτε νόμιμο τρόπο τακτοποί¬ 
ηση του επιβατικού του οχήματος, θα εφαρμόζονται οι διατάξεις περί 
αζητήτων. 

Προσωρινή εισαγωγή επιβατικών οχημάτων για επαγγελματική χρήση 

Άρθρο 5. 

1. Το πρόσωπο που επιθυμεί να εισάγει προσωρινά επιβατικό όχημα 
για επαγγελματική χρήση, όπως αυτή ορίζεται στην παράγραφο 3 του 
άρθρου 2, πρέπει να συγκεντρώνει σωρευτικά τις παρακάτω προϋποθέ¬ 
σεις: 

α. Να έχει τη συνήθη κατοικία του εκτός Ελλάδας. 

β. Να μη χρησιμοποιεί το όχημα στην Ελλάδα για την εκτέλεση με¬ 
ταφορών προσώπων με κόμιστρο ή άλλα υλικά οφέλη, ούτε για βιομη¬ 
χανικές και εμπορικές μεταφορές εμπορευμάτων με ή χωρίς κόμιστρο. 

2. Η διάρκεια παραμονής του επιβατικού οχήματος ορίζεται σε επτά 
(7) μήνες, συνεχείς ή όχι ανά δωδεκάμηνο για τους εμπορικούς αντι¬ 
προσώπους και σέ εξη (6) μήνες, για όλες τις άλλες περιπτώσεις. 

3. Όταν σε εξαιρετικές περιπτώσεις και παρά τα στοιχεία που προ¬ 
σκομίστηκαν για την απόδειξη της συνήθους κατοικίας, οι τελωνειακός 
αρχές εξακολουθούν να έχουν σοβαρές αμφιβολίες, η θέση στο καθεστώς 
προσωρινής εισαγωγής της παρούσας απόφασης επιβατικού οχήματος 
για επαγγελματική χρήση, θα γίνεται με την κατάθεση εγγύησης που 
να καλύπτει κάθε είδους απαίτηση του δημοσίου. Αν όμως το δικαιούχο 
πρόσωπο αποδείξει τελικά ότι έχει τη συνήθη κατοικία του σε άλλη 
χώρα, οι τελωνειακός αρχές θα πρέπει να επιστρέφουν την εγγύηση, 
μέσα σε δύο (2) μήνες από την ημέρα προσκόμισης της απόδειξης αυ¬ 
τής. 

Ειδικές περιπτώσεις 
Άρθρο 6. 

1. Είδη του άρθρου 1 της παρούσας απόφασης επιτρέπεται να εισά- 
γονται προσωρινά και από τις παρακάτω κατηγορίες προσώπων, με 
τους όρους και προϋποθέσεις που αναφέρονται για κάθε κατηγορία χω¬ 
ριστά. 

α. Πρόσωπα που έχουν τη συνήθη κατοικία τους στο εξωτερικό και 
έρχονται προσωρινά στην Ελλάδα, αποκλειστικά και μόνο για να σπου¬ 
δάσουν σε ανώτερα ή ανώτατα εκπαιδευτικά ιδρύματα ή σχολές επιμόρ¬ 
φωσης που ανήκουν σε Νομικά Πρόσωπα Δημοσίου Δικαίου. 

Η διάρκεια παραμονής των ειδών στο καθεστώς προσωρινής εισαγω¬ 
γής περιορίζεται στην πραγματική διάρκεια των σπουδών η οποία περι¬ 
λαμβάνει: 

αα. Τα έτη ή εξάμηνα που προβλέπονται σε κάθε ίδρυμα ή σχολή με 
την προσθήκη ενός ευλόγου χρονικού διαστήματος που σε καμιά περί¬ 
πτωση δεν μπορεί να ξεπεράσει το ένα (1) έτος σπουδών, για την από¬ 
κτηση του τίτλου σπουδών, 


ββ. Το προκαταρκτικό έτος σπουδών κατά το οποίο (αλλοδαπός υπο¬ 
ψήφιος φοιτητής, παρακαλουθεί μαθήματα για την εκμάθηση της Ελλη¬ 
νικής γλώσσας πριν κάνει την εγγραφή του σε ανώτερο ή ανώτατο εκ¬ 
παιδευτικό σύστημα. 

Το έτος σπουδών θα υπολογίζεται με αφετηρία την 1η Οκτώβρη 
κάθε έτους και θα τελειώνει την 30ή του Σεπτέμβρη του επομένου 
έτους. 

β. Πρόσωπα που έχουν τη συνήθη κατοικία τους στο εξωτερικό και 
έρχονται προσωρινά στην Ελλάδα, αποκλειστικά και μόνο για μετεκπαί¬ 
δευση ή ειδίκευση σε ανώτατα εκπαιδευτικά ιδρύματα ή σχολές επιμόρ¬ 
φωσης που ανήκουν σε Νομικά πρόσωπα Δημοσίου Δικαίου η Πανεπι¬ 
στημιακές κλινικές. 

Η διάρκεια παραμονής των ειδών στο καθεστώς προσωρινής εισαγω¬ 
γής ορίζεται σε ένα έτος, από την έναρξη της μετεκπαίδευσης ή ειδίκευ¬ 
σης. Του χρονικού αυτού διαστήματος μπορούν να επωφεληθούν και τα 
πρόσωπα της περίπτωσης α τα οποία είχαν εισάγει προσωρινά είδη του 
άρθρου 1 και μετά τη λήξη των σπουδών τους παραμένουν στην Ελλάδα 
και μέσα σε διάστημα τριών (3) μηνών αρχίζουν τη μετακπαίδευση ή ει¬ 
δίκευση με τους ίδιους όρους που αναφέρονται πιο πάνω. 

γ. Αλλοδαποί υπήκοοι που έχουν τη συνήθη κατοικία τους στο εξωτε¬ 
ρικό και έρχονται προσωρινά στην Ελλάδα με σκοπό να εργαστούν, σε 
εκτέλεση σύμβασης ορισμένου χρόνου με το ελληνικό Δημόσιο, Οργανι¬ 
σμούς Δημοσίου Δικαίου, Νομικά Πρόσωπα που εποπτεύονται από το 
Δημόσιο, σε αλλοδαπά εμπορικά ή βιομηχανικά επιμελητήρια ή σε 
εγκατεστημένους στη χώρα μας ξένους κρατικούς οργανισμούς και ιν¬ 
στιτούτα και οι οποίοι προσφέρουν ιδιαίτερα εξειδικευμένη εργασία προ¬ 
σωρινής μορφής. 

Η διάρκεια παραμονής των ειδών στο καθεστώς προσωρινής εισαγω¬ 
γής ορίζεται σε τρία (3) χρόνια από την ημερομηνία έναρξης της εργα¬ 
σίας και εφόσον διαρκεί η σύμβαση. 

δ. Αλλοδαποί υπήκοοι που έχουν τη συνήθη κατοικία τους στο εξωτε¬ 
ρικό και έρχονται προσωρινά στην Ελλάδα για να εργαστούν με σύμ¬ 
βαση ορισμένου χρόνου ως διδακτικό προσωπικό σε ανώτερα και ανώ¬ 
τατα εκπαιδευτικά ιδρύματα της χώρας μας ή σε ιδρύματα που λειτουρ¬ 
γούν στην Ελλάδα με βάση διμερείς μορφωτικές συμφωνίες. 

Η διάρκεια παραμονής των ειδών στο καθεστώς προσωρινής εισαγω¬ 
γής ορίζεται για όσο διάστημα διαρκεί η σύμβαση. 

ε. Οι Έλληνες διπλωματικοί, Προξενικοί και λοιποί υπάλληλοι του 
Υπουργείου Εξωτερικών, καθώς και οι εξομοιούμενοι μ’ αυτούς υπάλ¬ 
ληλοι, που επιστρέφουν προσωρινά στην Ελλάδα για εκτέλεση υπηρε¬ 
σίας. 

Η διάρκεια παραμονής των ειδών στο καθεστώς προσωρινής εισαγω¬ 
γής ορίζεται για διάστημα μέχρι πέντε (5) χρόνια, από την ημερομηνία 
άφιξης των δικαιούχων προσώπων στην Ελλάδα, χωρίς δικαίωμα αντι¬ 
κατάστασης των ειδών που έχουν εισάγει προσωρινά και με την προϋπό¬ 
θεση ότι τα παραπάνω πρόσωπα εξακολουθούν να παραμένουν προσω¬ 
ρινά στην Ελλάδα για εκτέλεση υπηρεσίας. 

στ) Τα πρόσωπα με συνήθη κατοικία στην Ελλάδα, που παραμένουν 
και εργάζονται στο εξωτερικό τουλάχιστον έξι (6) μήνες το δωδεκά¬ 
μηνο. 

Η διάρκεια παραμονής των ειδών στο καθεστώς προσωρινής εισαγω¬ 
γής ορίζεται σε έξι (6) μήνες, συνεχείς ή όχι ανά δωδεκάμηνο. 

ζ) Οι Έλληνες υπήκοοοι με συνήθη κατοικία στην Ελλάδα που σπου¬ 
δάζουν στο εξωτερικό ως φοιτητές, σπουδαστές ή μετεκπαιδευόμενοι σε 
σχολές εξωτερικού, εφόσον παραμένουν για σπουδές εκτός Ελλάδος 
κατά το μεγαλύτερο διάστημα του έτους σπουδών. 

Η διάρκεια παραμονής των ειδών στο καθεστώς προσωρινής εισαγω¬ 
γής ορίζεται σε τρεις (3) μήνες συνεχείς ή όχι ανά ημερολογιακό έτος. 

η) Οι Ελληνικής υπηκοότητας ναυτικοί που υπηρετούν σε εμπορικά 
πλοία γραμμών εξωτερικού τουλάχιστον έξι (6) μήνες το δωδεκάμηνο. 

Η διάρκεια παραμονής των ειδών στο καθεστώς προσωρινής εισαγω¬ 
γής ορίζεται σε έξι (6) μήνες συνεχείς ή όχι ανά δωδεκάμηνο. 

θ) Οι επαναπατριζόμενοι Έλληνες και ομογενείς πολιτικοί πρόσφυ¬ 
γες και τα πρόσωπα των Κεφαλαίων Β' και Η' της αριθ. Δ. 245/11/ 
1.3.88 ΑΤΟ που μεταφέρουν τη συνήθη κατοικία τους ή επαναπατρίζο- 
νται οριστικά στην Ελλάδα. 

Η διάρκεια παραμονής των ειδών στο καθεστώς προσωρινής εισαγω¬ 
γής ορίζεται σε έξι (6) μήνες για τους πολιτικούς πρόσφυγες και σε ένα 
μήνα για τα άλλα πρόσωπα, με την προϋπόθεση ότι ο χρόνος αυτός δεν 
ξεπερνά την προθεσμία μέσα στην οποία πρέπει να πραγματοποιηθεί ο 
τελωνισμός των εισαγόμενων ειδών. 

2. Με την επιφύλαξη των όσων ορίζονται στην παράγραφο 4 του άρ¬ 
θρου 8, κάθε κατηγορία προσώπων που αναφέρονται στην προηγούμενη 
παράγραφο μπορεί να εισάγει προσωρινά τα παρακάτω από τα είδη που 
αναφέρονται στο άρθρο 1: 

- Οι κατηγορίες α, β, γ, δ και στ, ιδιωτικής χρήσης επιβατικό όχημα 
και είδη ατομικής χρήσης. 

- Οι κατηγορίες ζ, η και θ, μόνο ιδιωτικής χρήσης επιβατικό όχημα. 

- Η κατηγορία ε μόνο ιδιωτικής χρήσης επιβατικό αυτοκίνητο που ο 
κυλινδρισμός του κινητήρα του δεν ξεπερνά τα 1800 κυβικά εκατοστά. 

3. Για τα επιβατικά οχήματα που εισάγονται και κυκλοφορούν με το 
καθεστώς της παρούσας απόφασης από τα πρόσωπα των κατηγοριών 
α, β, γ, δ και ε της παραγράφου 1, οφείλονται από την εισαγωγή τα 
προβλεπόμενα από τις κείμενες διατάξεις τέλη κυκλοφορίας, εκτός από 
τα πρόσωπα εκείνα της κατηγορίας α τα οποία έχουν συνήθη κατοικία 
σε χώρα-μέλος της ΕΟΚ και εισάγουν επιβατικό όχημα που φέρει πινα¬ 
κίδες κυκλοφορίας κανονικής σειράς της χώρας-μέλους, που έχει εκδό- 
σει την άδεια κυκλοφορίας. 

Προσωρινή εισαγωγή αλόγων ιππασίας 
Άρθρο 7. 

1. Η θέση στο καθεστώς της προσωρινής εισαγωγής της παρούσας 
απόφασης των αλόγων ιππασίας, γίνεται με τους παρακάτω όρους και 
προϋποθέσεις: 

α. Τα άλογα ιππασίας πρέπει να εισέρχονται στη χώρα εν όψει ή κατά 
τη διάρκεια περιπάτων που κάνουν οι αναβάτες τους. Δεν επιτρέπεται η 
θέση στο παραπάνω καθεστώς αλόγων ιππασίας που μεταφέρονται 
πάνω σε μεταφορικά μέσα, όταν η μεταφορά τους, γίνεται από κάτοικο 
Ελλάδας. 

β. Η θέση στο παραπάνω καθεστώς πρέπει να ζητηθεί το αργότερο 
κατά την είσοδο στο έδαφος της χώρας. Όταν όμως ζητηθεί πριν από 
την είσοδο, ο αναβάτης μπορεί να απαλλάσσεται από την υποχρέωση να 
εισέλθει στο έδαφος της χώρας από συνοριακό σταθμό. 

γ. Τα άλογα ιππασίας να μη χρησιμοποιούνται για άλλο σκοπό εκτός 
από τον περίπατο. 

2. Οι διατάξεις του άρθρου αυτού δεν θίγουν άλλες ρυθμίσεις που 
μπορεί να περιορίζουν την είσοδο αλόγων στη χώρα, όπως π.χ. υγειονο¬ 
μικές, αστυνομικές κ.λπ. 

Περιορισμοί 
Άρθρο 8. 

1. Τα μεταφορικά μέσα και τα είδη ατομικής χρήσης που τίθενται στο 
καθεστώς της προσωρινής εισαγωγής, με τις διατάξεις της παρούσας 
απόφασης, πρέπει να επανεξάγονται το αργότερο την ημερομηνία λήξης 
του χρόνου παραμονής τους στο καθεστώς που προβλέπεται κατά περί¬ 
πτωση. Τα ρυμουλκούμενα οχήματα πρέπει να επενεξάγονται μαζί με 
το κυρίως όχημα. 

2. Με την επιφύλαξη του άρθρου 9 τα μεταφορικά μέσα και είδη ατο¬ 
μικής χρήσης που τίθενται στο καθεστώς της προσωρινής εισαγωγής με 
τις διατάξεις ^]ς παρούσας απόφασης, δεν επιτρέπεται με οποιοδήποτε 
τρόπο, τυπικό ή άτυπο: 

α. να μεταβιβασθούν, 
β. να εκμισθωθούν, 

γ. να αποτελόσουν αντικείμενο ενεχύρου ή χρησιδανείου, 
δ. να παραχωρηθεί η χρήση τους σε τρίτους, 
ε. να οδηγούνται, προκειμένου για μέσα μεταφοράς, έστω και για μία 
μόνον φορά από τρίτους, ανεξάρτητα της υπαιτιότητας ή όχι του δι¬ 
καιούχου. 

• Πάντως, τα επιβατικά οχήματα που ανήκουν σε επιχείρηση ενοικία- 
σης, η καταστατική έδρα της οποίας βρίσκεται εκτός Ελλάδας, επιτρέ¬ 
πεται να εκμισθωθούν πάλι σε μη κάτοικο Ελλάδας προκειμένου να επα- 
νεξαχθούν το αργότρεο εντός δέκα (10) ημερών, ανάλογα με την από¬ 
σταση ή την κατάσταση του οχήματος, εφόσον αυτά βρίσκονται στην 
Ελλάδα σε εκτέλεση σύμβασης μίσθωσης η οποία έληξε στη χώρα μας. 

Επιτρέπεται ακόμη να επανεξαχθούν από υπάλληλο της επιχείρησης 
ενοικίασης, έστω και αν ο υπάλληλος αυτός είναι κάτοικος Ελλάδας. 

3. Κατ’ εξαίρεση των οριζομένων, στο στοιχείο (ε) της προηγουμένης 
παραγράφου: 

α. Εκτός του δικαιούχου προσώπου, επιτρέπεται να οδηγούν τα με¬ 
ταφορικά μέσα ιδιωτικής χρήσης, ύστερα από έγκριση τελωνειακής αρ¬ 
χής και άλλα πρόσωπα, εφόσον τα τρίτα αυτά πρόσωπα θεμελειώνουν 
δικαίωμα προσωρινής εισαγωγής μεταφορικών μέσων με τους ίδιους 
όρους και προϋποθέσεις που ισχύουν για το δικαιούχο πρόσωπο. 

Η έγκριση της τελωνειακής αρχής για την οδήγηση των μεταφορι¬ 
κών μέσων από τρίτα πρόσωπα, δίνεται, αφού προηγουμένως το δι¬ 


καιούχο πρόσωπο, δηλώσει τα πρόσωπα εκείνα που επιθυμεί να οδη¬ 
γούν το μεταφορικό μέσο και με τον όρο ότι τα τρίτα πρόσωπα, παρου¬ 
σιάζονται στην τελωνειακή αρχή και προσκομίζουν τα απαραίτητα δι- 
καιολογητικά στοιχεία, από τα οποία προκύπτει ότι έχουν το ίδιο δικαί¬ 
ωμα προσωρινής εισαγωγής ως και το δικαιούχο πρόσωπο. 

Δεν απαιτείται έγκριση της Τελωνειακής αρχής για την οδήγηση του 
μεταφορικού μέσου, όταν τα τρίτα πρόσωπα που έχουν το ίδιο δικαίωμα 
με τον δικαιούχο, είναι ο ή η σύζυγος, τα παιδιά και οι γονείς του δι¬ 
καιούχου προσώπου. 

β. Προκειμένου για μεταφορικά μέσα ιδιωτικής χρήσης που παρα- 
λαμβάνουν τα πρόσωπα που ορίζονται στις διατάξεις των στοιχείων γ, 
δ, ε και θ του άρθρου 6 ή προκειμένου για επιβατικά αυτοκίνητα ιδιωτι¬ 
κής χρήσης που παραλαμβάνουν τα πρόσωπα των διατάξεων που ορίζο¬ 
νται στο άρθρο 18 της παρούσας απόφασης, επιτρέπεται η οδήγησή 
τους από τον ή την σύζυγο και τα παιδιά του δικαιούχου προσώπου, χω¬ 
ρίς την έγκριση της Τελωνειακής αρχής και ανεξάρτητα αν τα πρόσωπα 
αυτά (συγγενείς) θεμελειώνουν δικαίωμα προσωρινής εισαγωγής. 

4. Δεν επιτρέπεται η εισαγωγή με το καθεστώς της παρούσας απόφα¬ 
σης και δεύτερου μεταφορικού μέσου από το ίδιο πρόσωπο, ούτε η εισα¬ 
γωγή σωρευτικά αυτοκινούμενου τροχόσπιτου και ρυμουλκούμενου 
τροχόσπιτου. 

Κατ’ εξαίρεση, επιτρέπεται η εισαγωγή επιβατικού οχήματος και 
σκάφους αναψυχής όταν το σκάφος βρίσκεται επί ρυμουλκούμενου οχή¬ 
ματος που συνεισάγεται με το επιβατικό όχημα από το οποίο ρυμουλκεί- 
ται. 

5. Εκτός από την περίπτωση που αναφέρεται στην παράγραφο 3 του 
άρθρου 4, σε περίπτωση προσωρινής απουσίας από την Ελλάδα του δι¬ 
καιούχου προσώπου, κατά την διάρκεια παραμονής του επιβατικού 
οχήματος στο καθεστώς της προσωρινής εισαγωγής που έχει ορίσει η 
Τελωνειακή αρχή, δεν είναι υποχρεωτική η τελωνειακή ακινητοποίηση 
του οχήματος. 

6. Οι περιορισμοί του παρόντος άρθρου ισχύουν και για τα επιβατικά 
οχήματα που έχουν εισάγει ή θα εισάγουν προσωρινά τα δικαιούχα πρό¬ 
σωπα με βάση τις διατάξεις που αναφέρονται στο άρθρο 18 της παρού¬ 
σας απόφασης εκτός αν οι διατάξεις αυτές προβλέπουν διαφορετικά. 

Μεταβιβάσεις 
Άρθρο 9. 

1. Κατ’ εξαίρεση του περιορισμού που αναφέρεται στο στοιχείο α της 
παραγράφου 2 του άρθρου 8, τα επιβατικά οχήματα ιδιωτικής χρήσης 
που έχουν εισαχθεί προσωρινά με βάση τις διατάξεις της παρούσας από¬ 
φασης ή τις διατάξεις που αναφέρονται στο άρθρο 18 αυτής και φέρουν 
προσωρινές πινακίδες κυκλοφορίας ή πινακίδες κυκλοφορίας κανονικής 
σειράς τρίτων προς την ΕΟΚ χωρών ή τις ειδικές πινακίδες που προβλέ¬ 
πουν ορισμένες από τις αναφερόμενες στο άρθρο 18 διατάξεις, μπορούν 
να μεταβιβάζονται σε άλλα πρόσωπα που θεμελιώνουν επίσης δικαίωμα 
προσωρινής εισαγωγής επιβατικού οχήματος ιδιωτικής χρήσης. 

Δικαίωμα μεταβίβασης (πώλησης ή αγοράς) δεν παρέχεται στα πρό¬ 
σωπα των κατηγοριών β, στ, ζ, η και θ της παραγράφου 1 του άρθρου 6 
της απόφασης αυτής. 

2. Η μεταβίβαση των επιβατικών οχημάτων της προηγουμένης πα¬ 
ραγράφου γίνεται με τους παρακάτω όρους και προϋποθέσεις: 

α. Το πρόσωπο προς το οποίο γίνεται η μεταβίβαση (αγοραστής) να 
έχει δικαίωμα προσωρινής εισαγωγής επιβατικού οχήματος ιδιωτικής 
χρήσης με βάση την παρούσα απόφαση ή τις διατάξεις που αναφέρονται 
στο άρθρο 18 αυτής. 

β. Το μεταβιβαζόμενο επιβατικό όχημα πρέπει: 

- Να μη είναι κυκλοφορίας μεγαλύτερης των έξι (6) ετών κατά τον 
χρόνο της μεταβίβασης. 

- Να το έχει πραγματικά κυκλοφορήσει στη χώρα ο πωλητής με 
βάση τις διατάξεις της παρούσας απόφασης ή τις διατάξεις που αναφέ- 
ρονται στο άρθρο 18 αυτής, τουλάχιστον για δύο μήνες. 

- Να ανήκει κατά πλήρη κυριότητα στον πωλητή, γεγονός που απο- 
δεικνύεται μόνο από έγκυρο τίτλο κυριότητας. 

- Να έχει γνήσια και σύμφωνα με τον τίτλο κυριότητας τα διακριτικά 
του στοιχεία (αριθμός πλαισίου, κινητήρα κλπ.). 

- Να μην έχει λήξει η προβλεπόμενη κατά περίπτωση διάρκεια πα¬ 
ραμονής του, στο καθεστώς της προσωρινής εισαγωγής. 

γ. Κατά τον χρόνο της μεταβίβασης να υπάρχει αυτοπρόσωπη πα¬ 
ρουσία στην αρμόδια για τη μεταβίβαση τελωνειακή αρχή, τόσο του 
πωλητή όσο και του αγοραστή, αποκλεισμένων των πληρεξουσίων. 

δ. Να καταβάλλονται τα προβλεπόμενα για την μεταβίβαση τέλη 
χαρτοσήμου και δικαιώματα υπέρ Ταμείου Νομικών. 

ε. Να προσκομίζονται τα παρακάτω δικαιολογητικά: 

- Αίτηση πωλητή και αγοραστή προς την αρμόδια για τη μεταβί¬ 
βαση τελωνειακή αρχή. 

- Στοιχεία από τα οποία να προκύπτει ότι ο αγοραστής είναι δι¬ 
καιούχο προσωρινής εισαγωγής πρόσωπο, σύμφωνα με τα οριζόμενα 
στο στοιχείο α. 

- Άδεια οδήγησης του αγοραστή. 

- Υπεύθυνη δήλωση ότι βρίσκεται στην Ελλάδα προσωρινά. 

- Πρωτότυπα δικαιολογητικά από τα οποία να προκύπτει η εισα¬ 
γωγή και δραχμοποίηση ποσού συναλλάγματος που να καλύπτει την 
καθοριζόμενη από την τελωνειακή αρχή αξία του μεταβιβαζόμενου επι¬ 
βατικού οχήματος. 

3. Το χρονικό διάστημα, από την άφιξη του δικαιούχου προσώπου 
(αγοραστή) στη χώρα (ή από την ημερομηνία υπολογισμού της προβλε- 
πόμενης κατά περίπτωση διάρκειας παραμονής στο καθεστώς), μέχρι 
την αγορά του επιβατικού οχήματος, προσμετράται στη διάρκεια παρα¬ 
μονής του επιβατικού οχήματος που προβλέπεται για κάθε περίπτωση. 

4. Μεταβιβάσεις επιβατικών οχημάτων που γίνονται σε όμορες χώ¬ 
ρες και αφορούν οχήματα που είχαν κυκλοφορήσει προηγουμένως στη 
χώρα με τις διατάξεις της απόφασης αυτής ή τις διατάξεις που αναφέρο- 
νται στο άρθρο 18 αυτής, δεν αναγνωρίζονται παρά μόνο αν έχουν περά¬ 
σει 185 ημέρες τουλάχιστον από την επανεξαγωγή του οχήματος στην 
όμορη χώρα. 

5. Σε περίπτωση παραπέρα μεταβιβάσεων του ίδιου επιβατικού οχή¬ 
ματος, στις οποίες δεν είναι δυνατή η προσκόμιση τίτλων κυριότητας 
στο όνομα του τελευταίου πωλητή, επιτρέπεται η μεταβίβαση του οχή¬ 
ματος, μόνο εφόσον διαπιστωθεί η ύπαρξη έγκυρων τίτλων, έστω κι αν 
αυτοί αναφέρονται στο όνομα του πρώτου πωλητή. 

6. I ια τα προερχόμενα από μεταβίβαση επιβατικά οχήματα οφείλο¬ 
νται από την ημέρα της μεταβίβασης τα προβλεπόμενα από τις ισχύου- 
σες διατάξεις, τέλη κυκλοφορίας. 

7. Οι μεταβιβάσεις επιβατικών αυτοκινήτων του Α.Ν. 89/67 γίνο¬ 
νται μόνο μεταξύ δικαιούχων προσώπων της ίδιας κατηγορίας με τους 
όρους και τη διαδικασία που ίσχυε μέχρι σήμερα για την κατηγορία 
αυτή. 

Παραβάσεις - Πρόσθετα τέλη 
Άρθρο 10. 

1. Σε περίπτωση μη εμπρόθεσμης επανεξαγωγής επιβατικών οχη¬ 
μάτων που παραδόθηκαν με βάση τις διατάξεις της παρούσας απόφα¬ 
σης, οφείλονται άμεσα τα παρακάτω πρόσθετα τέλη: 

α. εφάπαξ πρόσθετο τέλος δέκα χιλιάδων (10.000) δραχμών για τη 
μη εμπρόθεσμη επανεξαγωγή, και 

β. πρόσθετο τέλος για κάθε μέρα κυκλοφορίας του επιβατικού οχή¬ 
ματος μετά τη λήξη της προς επανεξαγωγή προθεσμίας ως ακολούθως: 

- για επιβατικά οχήματα μέχρι 1600 (X, χίλιες (1.000) δραχμές 

- για επιβατικά οχήματα από 1601 (X μέχρι 2000 00 δύο χιλιά¬ 
δες πεντακόσιες (2.500) δραχμές 

- για επιβατικά οχήματα από 2001 00 και άνω, τρεις χιλιάδες πε¬ 
ντακόσιες (3.500) δραχμές. 

Για το χρονικό διάστημα της κυκλοφορίας μετά τη λήξη της προθε¬ 
σμίας επανεξαγωγής, θα εισπράττονται και τα προβλεπόμενα τέλη κυ¬ 
κλοφορίας. 

Προκειμένου για ρυμουλκούμενο όχημα (περιλαμβανομένου και του 
ρυμουλκούμενου τροχόσπιτου), που παρέμεινε στη χώρα μετά την επα¬ 
νεξαγωγή του οχήματος που το ρυμουλκούσε, το πρόσθετο τέλος για 
κάθε μέρα παραμονής του ρυμουλκουμένου οχήματος μετά την επανε¬ 
ξαγωγή του κυρίως οχήματος, ορίζεται σε πεντακόσιες (500) δραχμές. 

Για το χρονικό διάστημα της παραμονής του ρυμουλκούμενου οχή¬ 
ματος μετά την επανεξαγωγή του κυρίως οχήματος, θα εισπράττονται 
και τα προβλεπόμενα τέλη κυκλοφορίας. 

2. Σε περίπτωση μη εμπρόθεσμης επανεξαγωγής των λοιπών, εκτός 

των επιβατικών οχημάτων και των αλόγων ιππασίας, μεταφορικών μέ¬ 
σων, που παραδόθηκαν με βάση τις διατάξεις της παρούσας απόφασης, 
οφείλονται άμεσα: Τ 

α. εφάπαξ πρόσθετο τέλος δέκα (10.000) χιλιάδων δραχμών για τη 
μη εμπρόθεσμη επανεξαγωγή και 

β. πρόσθετο τέλος δύο χιλιάδων (2.000) δραχμών για κάθε ημέρα 
παραμονής τους μετά τη λήξη της προς επανεξαγωγή προθεσμίας. 

3. Σε περίπτωση μη εμπρόθεσμης επανεξαγωγής των αλόγων ιππα¬ 
σίας και των ειδών ατομικής χρήσης, οφείλεται άμεσα πρόσθετο τέλος 
ίσο με το 50% των δασμών και λοιπών φόρων που τους αναλογούν 
κατά την ημέρα διαπίστωσης της παράβασης. 


4. Σε περίπτωση λήξης της προθεσμίας επανεξαγωγής επιβατικού 
οχήματος που είχε τεθεί εμπρόθεσμα σε τελωνειακή ακινητοποίηση και 
εξακολουθεί να παραμένει ακινητοποιημένο, δεν θα εισπράττονται πρό¬ 
σθετα τέλη. Με τη λήξη όμως της προθεσμίας επανεξαγωγής θα εφαρ¬ 
μόζονται οι διατάξεις για την κήρυξη των οχημάτων ως αζητήτων. Σε 
περίπτωση που το πρόσωπο που είχε εισάγει προσωρινά το όχημα πα¬ 
ρουσιαστεί μετά την κήρυξη του οχήματος ως αζητήτου αλλά πριν την 
περιέλευσή του στην κυριότητα του δημοσίου και ζητήσει την επανεξα¬ 
γωγή του θα εισπράττεται το προβλεπόμενο στην παράγραφο 1 στοιχείο 
α εφάπαξ πρόσθετο τέλος και θα του αποδίδεται το όχημα για επανεξα¬ 
γωγή ή τελωνισμό. 

5. Αν διαπιστωθεί ότι η προσωρινή εισαγωγή μεταφορικού μέσου ή 
είδους ατομικής χρήσης με βάση την παρούσα απόφαση επετράπει με 
βάση ανακριβή στοιχεία που προσκομίστηκαν στην τελωνειακή αρχή, 
οφείλονται άμεσα: 

- εφόσον πρόκειται για επιβατικά οχήματα, τα πρόσθετα τέλη του στοι¬ 
χείου β της παραγράφου 1 του άρθρου αυτού για κάθε ημέρα παραμο¬ 
νής από την εισαγωγή του οχήματος. 

- εφόσον πρόκειται για τα λοιπά, εκτός των επιβατικών οχημάτων και 
των αλόγων ιππασίας, μεταφορικά μέσα, τα πρόσθετα τέλη του στοι¬ 
χείου β της παραγράφου 2 του άρθρου αυτού για κάθε ημέρα παραμο¬ 
νής από την εισαγωγή τους. 

- εφόσον πρόκειται για είδη ατομικής χρήσης και άλογα ιππασίας, τα 
πρόσθετα τέλη της παραγράφου 3 του άρθρου αυτού. 

6. Σε περίπτωση οδήγησης μεταφορικού μέσου, πλην των αλόγων 
ιππασίας, από μη δικαιούχο σύμφωνα με την παράγραφο 3 του άρθρου 
8 της παρούσας, πρόσωπο, οφείλεται άμεσα εφάπαξ πρόσθετο τέλος 
διακοσίων πενήντα χιλιάδων (250.000) δραχμών. 

7. Για κάθε άλλη παράβαση των διατάξεων του άρθρου 8, οφείλονται 
άμεσα οι δασμοί και λοιποί φόροι που αναλογούν στα μεταφορικά μέσα 
και είδη ατομικής χρήσης κατά την ημέρα διαπίστωσης της παράβα¬ 
σης, καθώς και πρόσθετο τέλος ίσο με το 100% των παραπάνω δασμών 
και λοιπών φόρων. 

8. Σε περίπτωση διαπίστωσης περισσοτέρων της μιας από τις προα- 
ναφερόμενες παραβάσεις, εισπράττονται σωρευτικά τα πρόσθετα τέλη 
που οφείλονται για κάθε μία από τις παραβάσεις αυτές. 

Τα πρόσθετα τέλη που αναφέρονται στις προηγούμενες παραγράφους 
του παρόντος άρθρου δεν πρέπει σε καμιά περίπτωση να υπερβαίνουν 
σωρευτικά ή μεμονωμένα το ύψος των δασμών και λοιπών φόρων που 
αναλογούν κατά την ημέρα διαπίστωσης της παράβασης. 

9. Για τις παραβάσεις που διαπιστώθηκαν και για τις οποίες εκδό- 
θηκε καταλογιστική πράξη πριν από τις 1.3.88, θα εφαρμόζονται σε 
όλη τους την έκταση οι διατάξεις με βάση τις οποίες έγινε η καταλογι- 
στική πράξη. 

Για τις παραβάσεις που διαπιστώθηκαν πριν από τις 1.3.88 και εξα¬ 
κολουθούν να αποτελούν παράβαση, με βάση την παρούσα απόφαση, 
για τις οποίες η καταλογιστική πράξη δεν έχει εκδοθεί μέχρι τις 1.3.88 
θα εφαρμόζονται οι διατάξεις της παρούσας απόφασης, ανεξάρτητα από 
το χρόνο εισαγωγής του οχήματος ή την προθεσμία λήξης της προς 
επανεξαγωγή προθεσμίας. Το ίδιο ισχύει και για τις παραβάσεις που 
διαπιστώνονται μετά τις 1.3.88. 

10. Κάθε άλλη παράβαση των διατάξεων της παρούσας απόφασης 
εκτός των αναφερθέντων στις προηγούμενες παραγράφους του άρθρου 
αυτού, εφόσον γίνεται με σκοπό να στερήσει το Δημόσιο αυτό από δα- 
σμοφορολογικές και άλλες επιβαρύνσεις που οφείλονται κατά την εισα¬ 
γωγή, αποτελεί λαθρεμπορία και διώκεται ποινικά και διοικητικά, σύμ¬ 
φωνα με τις σχετικές διατάξεις του Τελωνειακού Κώδικα. 

11. Οι διατάξεις του άρθρου αυτού εφαρμόζονται και για τα επιβα¬ 
τικά οχήματα που έχουν εισαχθεί ή θα εισαχθούν προσωρινά με βάση τις 
διατάξεις που αναφέρονται στο άρθρο 18 της παρούσας απόφασης. 

Άρθρο 11. 

1. Οι παραβάσεις των διατάξεων του άρθρου 8 της παρούσας, αποτε¬ 
λούν απλές τελωνειακός παραβάσεις. 

2. Σε περίπτωση διαπίστωσης, παράβασης των διατάξεων του άρ¬ 
θρου 8, οφείλονται άμεσα και εισπράττονται οι δασμοφορολογικές επι¬ 
βαρύνσεις (όταν οφείλονται) και τα πρόσθετα τέλη, που ορίζονται, κατά 
περίπτωση, στο άρθρο 10. 

3. Υπόχρεοι για την καταβολή των δασμοφορολογικών και λοιπών 
επιβαρύνσεων καθώς και των προσθέτων τελών που ορίζονται, κατά πε¬ 
ρίπτωση, στο άρθρο 10, είναι (αλληλέγγυα και σε ολόκληρο, το δι¬ 
καιούχο πρόσωπο, ο κάτοχος των ειδών του άρθρου 1 ως και κάθε πρό¬ 
σωπο που συνήργησε στη διάπραξη της παράβασης. 

4. Η Τελωνειακή αρχή που διαπιστώνει την παράβαση, είναι αρμό- 



ΦΕΚ 195 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1833 


δια για την έκδοση της καταλογιστικής πράξης επιβολής των οφείλομε - 
νων, κατά την προηγούμενη παράγραφο, απαιτήσεων του Δημοσίου και 
μεριμνά για την είσπραξη αυτών. 

5. Η καταλογιστική πράξη εκδίδεται, αφού τηρηθεί η διαδικασία που 
προβλέπεται από την παράγραφο 3 του άρθρου 99 του Τελωνειακού 
Κώδικα. 

Το δικαίωμα για έκδοση καταλογιστικής πράξης σε καμμία περί¬ 
πτωση δεν αποσβένεται, προτού περάσει τουλάχιστον ένα έτος από τη 
χρονολογία διαπίστωσης της παράβασης. 

6. Η εμπρόθεσμη άσκηση της προσφυγής δεν αναστέλει την είσπραξη 
των οφειλόμενων δασμοφορολογικών και λοιπών επιβαρύνσεων εισα¬ 
γωγής, ως και των τελών εκπρόθεσμης καταβολής αυτών, εφόσον οφεί¬ 
λονται κατά τις διατάξεις του Ν..Δ 356/74 περί ΚΕΔΕ. 

Για την είσπραξη των απαιτήσεων τούτων έχουν εφαρμογή κατά τα 
λοιπά οι διατάξεις του Ν.Δ. 356/74. 

7. Τα πρόσθετα τέλη που ορίζονται κατά περίπτωση στο άρθρο 10, 
της παρούσας, είναι επίσης άμεσα απαιτητά, η εμπρόθεσμη όμως 
άσκηση της προσφυγής δεν αναστέλει την είσπραξη του τριάντα τα 
εκατό (30%) αυτών. 

8. Όλα τα μεταφορικά μέσα, με εξαίρεση τα άλογα ιππασίας, για τα 
οποία διαπιστώνεται παράβαση, υπόκεινται αμέσως σε προσωρινή συ¬ 
ντηρητική δέσμευση με πράξη της τελωνειακής αρχής που διαπίστωσε 
την παράβαση. 

Προκειμένου για επιβατικά οχήματα η δέσμευση αυτή που ισχύει μέ¬ 
χρι να πάρουν αυτά κάποιο προορισμό σύμφωνα με την επιθυμία του δι¬ 
καιούχου προσώπου ή μέχρι να κατασχεθούν με τις διατάξεις του Ν.Δ. 
356/74 για την ικανοποίηση των απαιτήσεων του Δημοσίου που προέ- 
κυψαν από τη συγκεκριμένη παράβαση, συνίσταται σε ακινητοποίηση 
και σφράγιση τούτων σε τελωνειακούς χώρους. Κατά την κρίση της τε- 
λωνειακής αρχής η σφράγιση και ακινητοποίηση μπορεί να γίνει σε 
χώρο δημόσιο ή ιδιωτικό και πάντοτε με την ευθύνη και την οικονομική 
επιβάρυνση σε ολόκληρο του δικαιούχου προσώπου ή του κατόχου. 

Προκειμένου για σκάφη αναψυχής και αεροπλάνα η ακινητοποίηση 
και σφράγιση αυτών γίνεται σε χώρους που είναι τούτο δυνατό και επι¬ 
τρέπεται και πάντοτε με την ευθύνη και οικονομική επιβάρυνση σε ολό¬ 
κληρο του δικαιούχου προσώπου ή του στόχου. 

9. Σε περίπτωση που δεν καταβάλλονται τα απαιτητά και ληξιπρόθε¬ 
σμα ποσά που βεβαιώθηκαν με την καταλογιστική πράξη, τότε, μετά 
πάροδο μηνός από της κοινοποίησης της καταλογιστικής πράξης, εφαρ¬ 
μόζονται οι διατάξεις του Ν.Δ. 356/74 περί αναγκαστικής είσπραξης 
των απαιτήσεων τούτων του Δημοσίου. 

Κλοπή επιβατικών οχημάτων 
Άρθρο 12. 

1. Το δικαιούχο πρόσωπο που δηλώνει ότι εκλάπει το επιβατικό 
όχημα που παρέλαβε με το καθεστώς της προσωρινής εισαγωγής, σύμ¬ 
φωνα με τις διατάξεις της παρούσας απόφασης ή με τις διατάξεις που 
αναφέρονται στο άρθρο 18 της απόφασης αυτής, δεν υποχρεούται στην 
καταβολή των δασμών και λοιπών φόρων που αναλογούν στο επιβατικό 
όχημα που εκλάπει και δεν εφαρμόζονται κατ’ αυτού τα αναγκαστικά 
μέτρα του Ν.Δ. 356/74, με την επιφύλαξη ότι δεν θα διαπιστωθεί στο 
μέλλον συμμετοχή του δικαιούχου προσώπου σε παράνομη διάθεση του 
επιβατικού οχήματος στην Ελλάδα και εφόσον συντρέχουν αθροιστικά οι 
ακόλουθες προϋποθέσεις: 

α. Κατά τον χρόνο της κλοπής να μην έχει λήξει η διάρκεια παραμο¬ 
νής του επιβατικού οχήματος στο καθεστώς της προσωρινής εισαγωγής 
που προβλέπεται κατά περίπτωση, 

β. να έχει αναγγελθεί η κλοπή στις αστυνομικές αρχές, το αργότερο 
εντός πέντε (5) ημερών από την ημερομηνία που διαπιστώθηκε η κλοπή 
του επιβατικού οχήματος, 

γ. οι τελωνειακός αρχές δεν έχουν αποδείξεις ή βάσιμες ενδείξεις από 
τις οποίες να προκύπτει ότι το δικαιούχο πρόσωπο συμμετείχε ή συνήρ- 
γησε με οποιοδήποτε τρόπο σε παράνομη διάθεση του επιβατικού οχή¬ 
ματος στην Ελλάδα, και 

δ. το δικαιούχο πρόσωπο δεν έχει δηλώσει στο παρελθόν κλοπή και 
άλλου επιβατικού οχήματος που είχε παραλάβει με το καθεστώς της 
προσωρινής εισαγωγής. 

2. Εφόσον συντρέχουν οι προϋποθέσεις της προηγουμένης παραγρά¬ 
φου και προκειμένου να μην εφαρμοστούν κατά του δικαιούχου προσώ¬ 
που τα αναγκαστικά μέτρα του Ν.Δ. 356/74 για την είσπραξη των 
απαιτήσεων του Δημοσίου, θα πρέπει ο δικαιούχος να προσκομίσει και 
να καταθέσει σε τελωνειακή αρχή τα ακόλουθα δικαιολογητικά: 

α. στοιχεία από τα οποία προκύπτει πότε εισήχθη το επιβατικό 


όχημα και πότε λήγει η προθεσμία επανεξαγωγής που έχει ορίσει η αρ¬ 
μόδια τελωνειακή αρχή, 

β. βεβαίωση της οικείας αστυνομικής αρχής από την οποία να προ¬ 
κύπτει ότι η καταγγελία της κλοπής του συγκεκριμένου επιβατικού 
οχήματος έγινε μέσα σε πέντε (5) ημέρες από την ημέρα που διαπιστώ¬ 
θηκε η κλοπή και ότι παρασχέθηκε από το δικαιούχο πρόσωπο κάθε 
στοιχείο απαραίτητο για την διευκόλυνση της έρευνας για την ανεύρεσή 
του, 

γ. αντίγραφο ασφαλιστηρίου συμβολαίου της ασφαλιστικής Εταιρείας 
που ήταν ασφαλισμένο το κλαπέν αυτοκίνητο κατά την είσοδό του στην 
Ελλάδα, 

δ. υπεύθυνη δήλωση του Ν.Δ. 105/69, με την οποία το δικαιούχο 
πρόσωπο θα δηλώνει: 

- τα ακριβή στοιχεία του επιβατικού οχήματος που εκλάπει, 

- την ακριβή διεύθυνση της κατοικίας του στο εξωτερικό και στην Ελ¬ 
λάδα, 

- τα πρόσωπα που τυχόν υποψιάζεται ότι έκλεψαν το αυτοκίνητό του, 

- ότι ο ίδιος δεν συμμετείχε και δεν συνήργησε με οποιοδήποτε τρόπο 
σε παράνομη διάθεση του επιβατικού οχήματος στην Ελλάδα, και 

- ότι στο παρελθόν δεν έχει δηλώσει κλοπή άλλου επιβατικού οχήμα¬ 
τος που είχε παραλάβει με το καθεστώς της προσωρινής εισαγωγής. 

3. Αρμόδια τελωνειακή αρχή στην οποία πρέπει να προσκομίζονται 
τα δικαιολογητικά που ορίζονται στην προηγούμενη παράγραφο, είναι 
οι Δ/νσεις Τελωνείων και Τελωνεία Α’ τάξης στην περιοχή αρμοδιότη¬ 
τας των οποίων έγινε η κλοπή του επιβατικού οχήματος. Για την περι¬ 
φέρεια της Δ/νσης Τελωνείων Αττικής αρμόδια είναι η Διεύθυνση Πα¬ 
ρακολούθησης και Ελέγχου Αυτοκινήτων (Δ1ΠΕΑ) και για την περιφέ¬ 
ρεια Δ/νσης Τελωνείων θεσ/νίκης είναι το Α' Τελωνείο Θεσσαλονί¬ 
κης- 

4. Οι αναφερόμενες στην παράγραφο 3 αρμόδιες τελωνειακός αρχές: 

α. εφόσον συντρέχουν τα οριζόμενα στις παραγράφους 1 και 2 του 

παρόντος άρθρου, χορηγούν βεβαίιυση με την οποία βεβαιώνεται ότι το 
δικαιούχο πρόσωπο δεν υποχρεούται στην καταβολή των δασμών και 
φόρων που αναλογούν στο επιβατικό όχημα που δηλώθηκε ότι εκλάπει. 

Η βεβαίωση αυτή θα χορηγείται αποκλειστικά και μόνο για την μη 
εφαρμογή των αναγκαστικών μέτρων του Ν.Δ. 356/74 κατά του δι¬ 
καιούχου προσώπου, με την επιφύλαξη του στοιχείου (δ) της παραγρά¬ 
φου 1 και με την επιφύλαξη ότι στο μέλλον δεν θα διαπιστωθεί ότι το δι¬ 
καιούχο πρόσωπο συμμετείχε ή συνήργησε με οποιοδήποτε τρόπο σε 
παράνομη διάθεση στην Ελλάδα του επιβατικού οχήματος που δηλώ¬ 
θηκε ότι εκλάπει. 

β. αποστέλλουν αμέσους τον σχετικό φάκελλο της υπόθεσης με όλα τα 
στοιχεία της παραγράφου 2, αντίγραφο της βεβαίωσης που χορήγησαν 
καν στον δικαιούχο, καθώς και τις πληροφορίες που έχουν στη διάθεσή 
τους, στην ΔΙΠΕΑ, η οποία είναι αποκλειστικά αρμόδια για την τήρηση 
αρχείου των υποθέσεων κλοπών επιβατικών οχημάτων που κυκλοφο¬ 
ρούν στη χώρα με το καθεστώς της προσωρινής εισαγωγής, 

γ. σε περίπτωση ύπαρξης τελωνειακού παραστατικού με το οποίο τέ¬ 
θηκε το επιβατικό όχημα στο καθεστώς της προσωρινής εισαγωγής. 
(Δελτίο Ελεύθερης Χρήσης ή άλλο παραστατικό), ενημερώνουν αμέσως 
την τελωνειακή αρχή που εξέδωσε το παραστατικό, η οποία διατηρεί το 
παραστατικό αυτό σε εκκρεμότητα για διάστημα πέντε (5) ετών. 

8". γνωρίζουν στην ΔΙΠΕΑ, πληροφορίες και στοιχεία που συγκε¬ 
ντρώνουν μεταγενέστερα. 

5. Η τελωνειακή αρχή που εξέδοσε το παραστατικό προσωρινής εισα¬ 
γωγής του επιβατικού οχήματος, αποστέλλει αμέσως ακριβές αντί¬ 
γραφο του παραστατικού αυτού στη ΔΙΠΕΑ. 

Υποβάλλει στην Δ/νση Ελέγχου Τελωνειακών Αρχών (ΔΙΕΤΑ) το 
παραστατικό αυτό με βάση τα έγγραφα που ορίζονται στο στοιχείο (γ) 
της παραγράφου 4 και στο στοιχείο (γ) της παραγράφου 6. 

6. Η ΔΙΠΕΑ: 

α. τηρεί βιβλίο καταγραφής των δηλούμενων κλοπών, με αντίστοι¬ 
χες στήλες στις οποίες θα αναγράφονται τα στοιχεία του δικαιούχου 
προσώπου, του αυτοκινήτου, η ημερομηνία κλοπής και κάθε σχετική 
πληροφορία που θα διευκολύνει τον έλεγχο των υποθέσεων αυτών και 
ιδίως την προϋπόθεση του στοιχείου (δ) της παραγράφου 1. 

β. συγκεντρώνει στοιχεία και πληροφορίες για τις υποθέσεις αυτές 
από άλλες τελωνειακές και αστυνομικές αρχές. 

γ. μετά παρέλευση πενταετίας από την χρονολογία κλοπής του επι¬ 
βατικού οχήματος και αφού από τα στοιχεία και τις πληροφορίες που 
συγκέντρωσε δεν ανευρέθη το επιβατικό όχημα ή οι δράστες της κλο¬ 
πής, ενημερώνει σχετικά την τελωνειακή αρχή που εξέδοσε το παραστα¬ 
τικό (όταν υπάρχει) προσωρινής εισαγωγής του επιβατικού οχήματος. 

δ. τηρεί τους φακέλους με τα στοιχεία που λαμβάνει σύμφωνα με τα 

οριζόμενα στα στοιχεία (β) και (δ) της πα: αγράφου 4 χαι του πρώτου 
εδαφίου της παραγράφου 5, για μέλλοντα ή αναχίνηση της υιιόθεσης. 

Μετά παρέλευση δεκαετίας από την χρονολογία της κλοπής, προβαί¬ 
νει στην καταστροφή των φακέλλων αυτών κατά τα ισχύοντα. 

ε. σε περίπτωση ανεύρεσης του επιβατικού οχήματος ή των δραστών 
της κλοπής εφαρμόζει τις κατά περίπτι·: ίο ισχύουσες διατάξεις. 

Τελικές διατάζεις 

Άρθρο 13. 

1. Με την επιφύλαξη της ειδικής αρμοδιότητας που έχει δοθεί στη Δ/ 
νση Παρακολούθησης και Ελέγχου Αυτ/των (ΔΙ11ΕΑ) και ατο Α' Τε¬ 
λωνείο Θεσσαλονίκης για τις περιοχές της δικαιοδοσίας τους, αρμόδιες 
τελωνειακές αρχές για την παράδοση, την ακινητοποίηση και την παρά¬ 
ταση της προθεσμίας επανεξαγωγής, μεταφορικών μέσων και ειδών 
ατομικής χρήσης που τίθενται στο καθεστώς προσωρινής εισαγωγής με 
βάση τις διατάξεις των άρθρων 4, 5 και 7 ή από τα πρόσωπα των κατη¬ 
γοριών στ, ζ, η και θ της παραγράφου I του άρθρου 6, είναι οι Δ/νσεις 
Τελωνείων και τα Τελωνεία Α’, Β' και Γ' τάξης. Με την ίδια επιφύλαξη 
αρμόδια τελωνειακή αρχή για τις μεταβιβάσεις σύμφωνα με το άρθρο 9 
των επιβατικών οχημάτων που παροιδίδονται με βάση τις διατάξεις του 
άρθρου 4 της παρούσας απόφασης, είναι οι Δ/νσεις Τελωνείων και τα 
Τελωνεία Α' τάξης. 

2. Με την επιφύλαξη της ειδικής αρμοδιότητας που έχει δοθεί στη Δ/ 
νση Παρακολούθησης και Ελέγχου Αυτ/των (ΔίΠΕΑ) και στο Α' Τε¬ 
λωνείο Θεσσαλονίκης για τις περιοχές της αρμοδιότητας τους, αρμόδιες 
αρχές για την παράδοση, μεταφορικών μέσων και ειδών ατομικής χρή¬ 
σης με το καθεστώς της παρούσας απόφασης αυτής, στα πρόσωπα των 
κατηγοριών α, .β, γ, δ και ε της παραγράφου 1 του άρθρου 6, ή με το 
καθεστώς των διατάξεων που αναφέρονται στο άρθρο 18 αυτής είναι οι 
Δ/νσεις Τελωνείων και τα Τελωνεία Α’ τάξης. 

Στις παραπάνω περιπτώσεις και με την ίδια επιφύλαξη, αρμόδιες τε¬ 
λωνειακός αρχές για την παρακολούθηση των μεταφορικών μέσων και 
των ειδών ατομικής χρήσης καθώς και την μεταβίβαση των επιβατι¬ 
κών οχημάτων σύμφωνα με το άρθρο 9 · ·]ς παρούσας, είναι οι Δ/νσεις 
Τελωνείων και τα Τελωνεία Α' τάξης στ - >. περιφέρεια των οποίων κατά 
περίπτωση διαμένουν ή εργάζονται τα (...καιούχα πρόσωπα. 

3.1 Ιροκειμένου για επιβατικά αυτοκίνητα που ειαάγονται προσωρινά 
από το αλλοδαπό προσωπικό των εμποροβιομηχανικών εταιρειών του 
Λ.Ν. 89/67, αρμόδια για την παρακολούθηση Τελωνειακή αρχή είναι 
η ΔΙΠΕΑ, για δε την παράδοση χαι μεταβίβαση οι τελωνειακός αρχές 
που ορίζονται από τις σχετικές με τον παραπάνω αναγκαστικό νόμο δια¬ 
τάξεις. 

Άρθρο 14, 

1. Η προβλεπόμενη κατά περίπτωση διάρκεια παραμονής των μετα¬ 
φορικών μέσων και ειδών ατομικής χρήσης που έχουν παραληφθεί με 
βάση τις διατάξεις των στοιχείων β, γ και δ της παραγράφου 1 του άρ¬ 
θρου 6 της παρούσας απόφασης ή με βάση τις διατάξεις που αναφέρο- 
νται στο άρθρο 18 αυτής, μπορεί να παρατείνεται από την αρμόδια τε- 
λωνειακή αρχή, για τρεις μήνες κατ’ ανώτατο όριο, εφόσον το δικαιούχο 
πρόσωπο εξακολουθεί να παραμένει προσωρινά στη χώρα. 

2. Με εξαίρεση τις περιπτώσεις που αναφέρονται στην προηγούμενη 
παράγραφο και στο στοιχείο θ της παραγράφου 1 του άρθρου 6 της από¬ 
φασης αυτής, σε όλες τις άλλες περιπτώσεις προσωρινής εισαγωγής με¬ 
ταφορικών μέσων και ειδών ατομικής χρήσης με βάση τις διατάξεις της 
παρούσας απόφασης, οι αρμόδιες τελωνειακός αρχές, μπορούν, όταν συ¬ 
ντρέχουν έκτακτες περιστάσεις, να παρατείνουν την προβλεπόμενη για 
κάθε περίπτωση διάρκεια παραμονής των παραπάνω ειδών στο καθε¬ 
στώς της προσωρινής εισαγωγής, μέχρι δεκαπέντε (15) ημέρες. 

3. Τα μεταφορικά μέσα και είδη ατομικής χρήσης που έχουν τεθεί 
στο καθεστώς της προαιυρινής εισαγωγής, πριν από τις 1.3.88, σύμ- 
φιονα με τις προϊσχύοοσες διατάξεις (Δ. 1254/84 ΑΤΟ), διέπονται από 
τις διατάξεις της παρούσας απόφασης, εφόσον η διάρκεια της παραμο¬ 
νής τους στο καθεστώς της προσωρινής εισαγωγής που προβλεπόταν 
από τις προϊσχύουσες διατάξεις, λήγει μετά τις 1.3.88 και με τον όρο 
ότι συντρέχουν οι κατά περίπτωση απαιτούμενες προϋποθέσεις που ορί¬ 
ζονται στην παρούσα απόφαση. 

Άρθρο 15. 

Η απόδειξη προς τις τελωνειακός αρχές της συνδρομής των προϋπο¬ 
θέσεων που απαιτεί η παρούσα απόφαση, βαρύνει τον ενδιαφερό¬ 
μενο. 


Σε περίπτωση που οι προϋποθέσεις για τη θέση στο καθεστώς της πα¬ 
ρούσας απόφασης παυσουν αργότερα να υπάρχουν, ο ενδιαφερόμενος 
οφείλει να ειδοποιήσει αμέσως την αρμόδια τελωνειακή αρχή. Διαφορε¬ 
τικά υπόκειται στις κυρώσεις του άρθρου 10 ανάλογα με την περί¬ 
πτωση. 

Άρθρο 16. 

1. Σε περίπτωση θέσης σε ανάλωση μεταφορικού μέσου ή είδους ατο¬ 
μικής χρήσης που έχει παραδοθεί με βάση τις διατάξεις της παρούσας 
απόφασης ή τις διατάξεις που αναφέρονται στο άρθρο 18 αυτής: 

α. εφαρμόζονται οι συναλλαγματικές, τελωνειακός και λοιπές διατυ¬ 
πώσεις" και περιορισμοί που ισχύουν κάθε φορά, και 

β. εισπράττονται οι δασμοί και λοιποί φόροι που αναλογούν στα πα¬ 
ραπάνω είδη κατά την ημέρα έκδοσης ή αποδοχής του παραστατικού ει¬ 
σαγωγής με το οποίο τίθενται σε ανάλωση. 

2. Μεταφορικά μέσα ή είδη ατομικής χρήσης, που έχουν παραδοθεί 
με βάση τις διατάξεις της παρούσας απόφασης ή τις διατάξεις που ανα- 
φέρονται στο άρθρο 18 αυτής, μπορούν να τεθούν σε ανάλωση με ολική 
ή μερική απαλλαγή από δασμούς και λοιπούς φόρους, εφόσον συντρέ¬ 
χουν οι προϋποθέσεις που απαιτούνται κατά περίπτωση από τις διατά¬ 
ξεις με τις οποίες παρέχεται απαλλαγή. 

Άρθρο 17. 

Οι όροι, οι προϋποθέσεις και η διαδικασία για την καταστροφή των 
μεταφορικών μέσων που τίθενται στο καθεστώς προσωρινής εισαγωγής 
με τις διατάξεις της παρούσας απόφασης ή τις διατάξεις που αναφέρο- 
νται στο άρθρο 18 αυτής, θα εξακολουθήσουν να διέπονται από τις δια¬ 
τάξεις του Ν.Δ. 2637/53. 

Οι όροι, οι προϋποθέσεις και η διαδικασία για την κύρηξη ως αζητή- 
των των επιβατικιύν οχημάτων που τίθενται στο καθεστώς προσωρινής 
εισαγωγής με τις προαναφερόμενες διατάξεις, θα διέπονται από τις δια¬ 
τάξεις του Ν.Δ. 1238/18.9.72 όπως ισχύει σήμερα, η δε διαδικασία 
για την ακινητοποίησή τους, από τις διατάξεις του Ν.Δ. 2637/53. 

Άρθρο 18. 

Με την επιφύλαξη των άρθρων 8, 9, 10, 12, 13, 14, 16 και 17 της 
παρούσας απόφασης, εξακολουθούν να εφαρμόζονται όπως ισχύουν, οι 
διατάξεις προσωρινής εισαγωγής επιβατικών οχημάτων που αφορούν: 

1. Τους διπλωματικούς και Προξενικούς Υπαλλήλους ξένων διπλω¬ 
ματικών αποστολών (Ν. 503/70, Ν. 90/75). 

2. Το αλλοδαπό προσωπικό των αλλοδαπών εμποροβιομηχανικών 
εταιρειών (Α.Ν. 89/67). 

3. Το αλλοδαπό προσωπικό της Δ.Ε.Μ.Ε. (Ν. 4055/60). 

4. Την Αμερικανική αποστολή βοήθειας, τις δυνάμεις των ΗΠΑ, την 
7206 Αμερικανική Μονάδα, το Πεδίο Βολής Κρήτης, ΝΑΤΟ. 

5. Το υπαλληλικό προσωπικό της ΕΟΚ (πρωτόκολλο περί προνο¬ 
μίων και ασυλιών της ΕΟΚ κ.λπ.). 

6. Τους αναγνωρισμένους από την Ελλάδα διεθνείς οργανισμούς 
(ΟΗΕ κ.λπ). 

7. Τους αλλοδαπούς ανταποκριτές ξένου τύπου (στοιχείο β, παρά¬ 
γραφος 2, άρθρου 22 του Ν.Δ. 1004/71 όπως ισχύει). 

8. Το αλλοδαπό προσωπικό των ξένων Αρχαιολογικών Σχολών 
(Ν.Δ. 1286/49 άρθρο 24, Ν.Δ. 3394/55, Ν.Δ. 1081/79). 

9. Τους Κύπριους Πρόσφυγες (Δ. 1023/330/8.9.82 ΑΥΟ). 

Άρθρο 19. 

Με αποφάσεις του Υπουργού Οικονομικών, ρυθμίζεται κάθε ανα¬ 
γκαία λεπτομέρεια και καθορίζονται τα αναγκαία δικαιολογητικά για 
την εφαρμογή της απόφασης αυτής. 

Επίσης με αποφάσεις του Υπουργού Οικονομικών αναπροσαρμόζο¬ 
νται τα πρόσθετα τέλη που ορίζονται στο άρθρο 10 της παρούσας από¬ 
φασης. 

Άρθρο 20. 

1. Η παρούσα απόφαση ισχύει και εφαρμόζεται από 1ης Μαρτίου 
1988. 

2. Από την εφαρμογή της καταργούνται: 
α. οι διατάξεις των αποφάσεων 

- Δ. 1254/141/1.11.84 

- Δ. 904/115/5.9.85 

- Λ. 1272/169/30.11.85 

- Δ. 1321/139/13.12.85 

που κυρώθηκαν με το Ν. 1591/86 (ΦΕΚ 50) 
β. Οι διατάξεις του άρθρου 1 της Δ. 1063/86 (ΦΕΚ 775/Β) Από¬ 
φασης Υπουργού Οικονομικών που κυρώθηκε με το Ν. 1731/87 (ΦΕΚ 
161). 

γ. Κάθε άλλη διάταξη που ρυθμίζει θέματα προσωρινής εισαγωγής 
που καλύπτονται από την παρούσα απόφαση. 


Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί νομοθετικά. 

Αθήνα, 1 Μαρτίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΠΕΤΣΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





